PELERINAJUL LUI CHILDE HAROLD 


CĂTRE IANTHE 


O, nici pribeag pe vatra sfintei ţări, 
Ce-i leagăn Frumuseţii din vechime; 
Nici chiar în ale inimii visări, 
Asemeni ţie n-am văzut pe nime, 
De farmec plină, toată frăgezime. 


Chiar de te văd, greu ţi-ar putea descrie 


Nespusa vrajă ale mele rime. 
Cum, pentru alți ochi, ar putea să-nvie, 
Atunci, a frumuseţii tale pildă vie? 


O, de-ai rămîne-aşa cum eşti, păstrînd 
Făgada primăverii, diafană 

Din ochi vărsînd al inimii foc blind, 
Iubirii fără aripi fii icoană, 

Făptură pură, dulce neprihană 

Şi ea, iubirea, care azi, mereu, 

Din strălucirea ta îşi trage hrană, 

îşi vede viitorul curcubeu 

Divin, ce risipeşte tot ce-i trist şi greu. 


Sînt fericit, o, zînă din Apus, 

Că-s vîrstnic pentru tine — şi că pot 
S-admir, de a ta vrajă nerăpus, 

Cum dă în pîrg al nurilor tăi rod; 

Că n-am să văd cum timpurile-i rod; 
Că, unde inimi sîngera-vor crunt, 
N-o să mă strîngă-al turburarii nod 

Şi tristă soarta lor cu n-am s-o-nfrunt, 
Căci chinului lubirii supus cu nu mai sunt. 


Privirea-ţi de sălbatică gazele, 

Ba sperioasă, ba-ndrăzneaţă foarte, 

Orbind şi cucerind de se revela, 

Aplece-se şi spre această carte; 

De al tău zîmbet tandra aibă parte 

Doar aste versuri ce le-am sirius în file; 

Eu aş ofta, de dragostea ni-ar arde. 

Şi nu-ntreba de ce unei copile 

Le-nchin, ci-un crin s-adaugi cununii mele-umile. 


Astfel, cu-ale-ntîmplărilor imagini 

Se împleteşte chipul tău de fată. 

Tu cea dinţii apari în aste pagini — 

Şi ultima vei fi de toţi uitată. 
Se-ndrepte mîna ta catifelată : 

Spre lua mea, cînd n-oi mai fi pe lume. 
îmi este mare fericire dată: 

Că-ntîiul, lanthe, te-am cîntat pe lume! 
Prietenia-ntrece speranţa pe-astă Iunie. 


CÎNTUL ÎNTÎI 


I 

Tu,Muză-n Hellasul divin născută 

Şi plămădită după vreri de bard, 

Te plictiseşțe-ades cîte-o lăută, 

Dur să te cliem la lira mea eu n-ard. 

Des pe-al tău rîu ajuns-am prin hazard 
Şi-am plîns pe racla delfică pustie, 

Doar cu izvorul stînd suspiji să-mpart. 
Nu, cele nouă muze nu renvie, 

Să verse har în chit prea plin de modestie; 


II 

Trăia cîndva prin Albiou un june, 

Virtuţii însă nesupus prin fapte, 

Căci ziua-si petreeea-n scrîntcli nebune, 
Rănind cu chefuri somnoroasa noapte. 

Vai, vai, neruşinat era cît fapte 

Cînd se deda orgiilor fatale, 

Nimic plăcîndu-i minţii lai necoapte 

Decit tovărăşiile carnale 

Cum şi cheflii de soi ori doar de trei parale. 


III 


Childe Harold se chema —dar despre nume 
Şi stirpea lui n-am chef să spun nimic. 

Spun doar că, poate — avea ceva renume 

Şi glorioasă ar fi fost un pic. 

Dar gloriosul nimic, chiar antic, 

O faptă rea-l condamnă şi supii: 

Din groapa nu poate-un fulos bunic. 

Nici proza, nici minciuna-n dulce rimă, 
Blazon pe fărdelegi să pună, sau pe-o crimă. 


IV 

La ceas de-amiezi, Childe Harold, într-o zi, 
Se zbenguia ca flutaraşii-n soare. 

Nu se gîndea că ziua lui ar fi 

Putut s-o spulbere o rece boare. 

Din ea prinsese-un sfert abia să zboare, 
Cînd îl lovi ca o calamitate 

Scirbia vieţii întru-ndestulare. 

Simţea cum ca-n chilie ferecat e 

în ţara lui, acum urînd-o peste poate. 


v 
Trecut el prin Păcat, prin labirintu-i, 
Nici n-avnscsc remuşcări nicicînd. 
Oftase-ades, doar uncia iubindu-i 
Făptura , dar frumosul înger blînd 
Să fie-a lui nu mai putuse cînd 

El părăsise dulcea, casta clipă, 

Spre un sărut vulgar curînd zburîud. 
Tocîndu-i zestrea-n lubrică risipă, 
Fugise de a căsniciei pace-n pripă. 


VI 

O, inima-l durea acum amar, 

Urînd şi Bacchauale şi agape, 

Ar fi vărsat şi lacrimi dinsul, dar 

Mindria i le îngheţa sub pleoape. 

Prinzînd în dulci visări să se îngroape, 
Dori să părăsească ţara asta, 

Spre zări toride navigînd pc ape. 

Sătul de lux, ah, jinduia  năpasta, 
Schimbare de decor călind pe marea, vasta. 


VII 

Childe Harold părăsi paterna casă, 

Vechi edificiu venerabil care 

Părea acum pe-o rină că se lasă. 

Chiar de-l propteau coloane-n bună stare. 
Salaş de schivnici! — Loc, azi, de pierzare, 
Cuibar al superstiţiilor, unde 


Cînta sobor pe paphice fecioare 
Şi se visau monahii c-ar pătrunde, 
Dacă nu mint poveşti cu sfinţi de nu ştiu unde. 


VIII 

Ades, la vreun chiolhan, printre cheflii, 
Dureri simţea Chiuie Harold că-l sfişie, 
Ca amintiri de vrajbe din vecii, 

Cînd palime dezamăgite-nvie. 

Dar de-astea nimeni nu putea să ştie, 
Căci sufletul nu-şi deschidea prea des, 
Să-şi afle uşurare-n duioşie, 

Deplîns de buni prieteni mai ales. 

El suferinţa-şi stăpînca cînd îi da ghies. 


IX 

Şi nimeni nu-i iubea, chiar dacă-ntins, 
Veneau la zaiafet din depărtări. 

Ştia că linguşit e dinadins 

De paraziţii dornici de serbări. 

Iubita nu setoasă de-alintări 

Venea la el... Doar fast femeia cere, 

Iar unde-i fast dă şi de-mbrăţişări. 

Sînt fluturi ele,-n zbor spre-o scînteiere, 
Şi dracul li-i stăpîn cînd serafimul piere. 


X 

Avea şi-o mamă el — şi n-o uitase, 

Dar se feri să-i spună bun rămas. 

Nu-i spuse-adio sorei lui duiose, 
Nevrînd s-o vadă-n al plecării ceas. 

Nici la prieteni nu făcu popas, 

O, nu că ar fi fost de sici din fire, 

Dar, cit mai dă iubirea-n suflet glas, 

îl chinuie pe om o despărțire 

Şi rana-i lasă urme-n piept plin de simţire. 


XI 

Lăsa domenii, moşteniri, cămin 

Şi dulci femei, cu ochii de azur, 

Cu braţele de nea şi chip divin, 

Ce-ar fi vrăjit şi pe un pustnic pur, 

Şi-l răsfăţau la ceasuri de huzur. 

Lăsa şi vinu-n scumpele pocaluri, 

Tot luxul ce-i sclipise împrejur, 

Ca să plutească, pe-nspumate valuri, 

Spre Ecuator, de-a lung de neştiute maluri. 


XII 
„„„Zburau umflate pînze-n vînt hoinar, 


Prea vesele că-l duc departe,-n lume. 
Văzu cum piscuri albe-n zări dispar, 
Topindu-se în văl de albe spume, 

Şi sufletu-i atunci, parcă anume, 

Simţi cum crunt sub remuşcări se frînge, 
Dar nimeni nu văzu durerea-i cum e, 
Căci nu gemu cînd toţi porniră-a plînge 
Nebărbăteşte-n faţa stihiilor nătînge. 


XIII 

Dar soarele cînd se topi în mare, 

Lui în nună harpa şi, pe coarde, 

Să cînte prinse, cum făcea arare, 

Doar cînd de-auz străin era departe, 

în trist amurg, peste talazuri sparte, 

Un cînt de bun rămas tîşnit din strună. 

Şi se pierdea in zare glia bruni, 

El spuse-n cîntec trist un ultim „noapte bună" . 


NOAPTEA BUNĂ A LUI CHILDE HAROLD 


Adio, ţărmul meu natal 

Te pierzi din clipă-n clipă; 
Suspină vînt, se sparge val 
Şi pescăruşii ţipă. 

Cînd astral zilei, rumenit, 
E gata-n val s-apună, 

Zic lui, şi ţie, țărm iubit, 
Adio! Noapte bună! 


în zori, ou nvăpăiat obraz, 
Va iarăşi să învie. 

Vedea-voi iarăşi cer, talaz, 
Dar nu natala glie. 

Pustic-i casa mea acum; 

S-a stins străvechea vatra. 
Pe zid cresc buruieni, duium, 
Bătrînul cîine latră. 


Ta, pajul meu , paj mic şi blînd, 
De ce suspini tu oare? 

Te temi de valid crunt fierbînd, 
De zbuciumata mare? 

Ci şterge li lacrima iţi spun: 
Corabia-i uşoară. 

Nici şoimul nostru cel mai bun 
Mai vesel, zău, nu zboară. 


„Să urle vîntu-n vii vuiţi, 
şi valul — nu mi-e teamă. 


Dar tu, Sir Childe, să nu te miri 
Că-i dau tristeţii vamă, 

Căci de la tata am plecat 

Şi de la mama dragă; 

Te tine doar, cu-adevărat, 

Te am în lumea-ntreagă. 


Cu binecuvîntare-n glas, 

N-a plins iubitul tată, 

Dar mama sigur a rămas 

Pe veci nealinată." 

„Destul, destul; chiar de ţi-e greu, 
Nu plînge tu, copile. 

O, de-aş putea să plîng şi eu, 

Aş plînge sir de zile." 


„„Valetul meu, ce stai mofluz? 
De ce eşti palid foarte? 

Au teamă ţi-o de vreun franţuz? 
De danţ de valuri sparte?" 
„Crezi pentru viaţa mea cumva 
Că-mi este teamă mie? 

Plîng c-a rămas ca vai de ea, 
Sărmana mea soţie. 


Ea stă lingă al tău castel, 

Pe mal de lac şi, slabă, 

Ce-i spune pruncului, cînd el, 
Plîngînd, de tata-ntreabă?" 
„Destul, prieten credincios! 
înfruntă dîrz năprazna! 

Vezi, eu, din fire mai voios, 
Rid c-am luat-o razna. 


Minciună,-! al femeii plins — 
Chiar plînsul de soţie, 

Căci alţi fanţi, lacrime de-au strîns, 
Le schimbă-n veselie. 

Plăcerile să-mi plîng n-am glas 

Şi nu cunosc nici frica. 

Plîng pentru că, din tot ce las, 
Nu-i chip să plîng nimica. 


Şi-acum sînt singur — singur zbor 
Pe mare, şi de cine 

Să-mi fie-n lumea asta dor? 

Căci cui i-e dor de mine? 
Scînci-va al meu cline doar, 

Dar alţii hrană dîndu-i, 

De-ar fi să vin acasă iar, 


M-ar sfişia la rîndu-1. 


Mă du, corabie, mă du 

Pe val ce se răscoală! 

Mă du spre orice țărm, dar nu 
Spre ţara mea natală! 

Salut al mării necuprins 

Şi, cum pieriţi sub lună, 

Salut, voi, peşteri, tu, pisc nins! 
Zic ţării „noapte bună!" 


XIV 

Corabia zbura pe val, uşoară; 

Sufla,-n Biscaya , vîntul în rafale; 
Plutiseră cinei zile ci cînd iară 

Li se-arătară ţărmuri lungi, domoale. 
Le dară-ai Cintrei munți bineţe-n cal 
Şi Tagul*, spre a dineuri prăvălit 

Cu aurul tributurilor sale. 

Piloții lusitani i-au şi cîrmit 

Către-al lor şes fertil dar nelucrat, neîngrijit. 
O, ce ţinut bogat, fermecător! 

S-a revărsat aici cerescul har! 

în orice pom ce fruct aromitor! 
Colinele încintătoare — apar, 

Dar pîngărit de mină de barbar 

E tot ce omul ar putea să guste. 
Răzbunător te-arată, Doamne, iar, 
Peste coclauri, peste văi auguste, 

în contra galilor ce sînt aici lăcuste! 


XVI 

Ce mîndră-i Lisabona cînd tezaur 
Defrumuseţe oglindeşte-n unde. 

Presară-n van poeţii colb de aur 
Deasupră-i de cînd, vajnică,-i ascunde 
Britania cîmpiile fecunde. 

E-un mîndru, ignorant popor, dar rare 

Să lingă nu a vrut niciund, niciunde, 

Nici mina ce i-a stat în apărare 

în contra galului ce-l urgisea cu nendurare. 


XVII 

Un rai ceresc oraşul pare, dar 
Intrînd în el, vai, ce dezamăgire!, 
Căci se arată ochiului hoinar 

Nu mari palate-n mîndră strălucire, 
Ci ca ruini, murdare peste fire. 
Locuitorii ies ca din noroi. 


Cămaşa, hainele-s nenorocire. 
Al plăgilor Eghipetului roi 
Parcă ar fi adus aici năpaste crunte, noi. 


XVIII 

Robi jalnici pe-un pămînt ce unt şi must e, 
Al Firii har de ce spre voi se varsă? 

Spre labirint de munţi şi văi înguste îți ţine 
Cintra-n veci privirea-ntoarsă. 

Eden terestru! Cine poate iar sa 

Descrie ce vederii se arată? 

De vii privelişti e privirea arsă, 

Ce-ntrec ce bardul a descris vreodată, 
Cînd fu cu ochiul Elizeul să-l străbată 


XIX 

Sălbatici stei cu schituri în ruină; 
Stejari de plută peste asprul şes; 
întunecatul muşchi de pe-o ravina; 
Arbuşti ce după ploaie plîng ades; 
Calme-adîncimi ce din azur se ţes; 
Crengi cu văpăi de aurii paftale; 
Izvoare vii ce din pripoare ies; 
Sus—viile, şi sălciile-n vale — 
Fermecătoare se aştern privii ii tale. 


XX 

Apoi, pe-ntortocheatele poteci 

Tot urcă, înapoi privind mereu. 

Pe lînga Precista Pedepsei treci — 

O mănăstire-a unui blestem greu, 

Unde iti vînd monahi in antereu; 
Relicve— şi străvechi legende cern. 

Aici mulți hulitori de Dumnezeu 

Căzniţi au fost. Dorindu-şi rai etern, 
Honorius, aici, schimbă pămîntul în infern. 


XXI 

Sărind din stîncă-n stîncă, vezi noian 

Pe cruci cioplite grosolan, dar nu-s 

Senin ul credinţei ei, pe lung tăpşan, 

Peste morminte de ucişi s-au pus, 

Căci orişiunde este-un om răpus 

De un cuţit de ucigaş — o mină 

Pioasă-aşează crucea lui lisus. 

Ast purpuriu ţinut o să rămînă 

De cruci plin, căci nicicînd nu-i legea-n el stăpînă. 


XXII 
Pe clin tic deal, ori mai spre vale, vezi 


Ruinuri de palate de-altădată, 

Dar buruienile li-s azi corvezi 

Şi zace-n jur splendoarea numită. 

Aici şi-Alliambra-  falnică se-arată, 

Şi tot aici tu, Vathek, preabogatul, 

Ţi-ai fost durat un paradis odată 

Cînd cu averea ta uimiseşi natul, 

Dar nu-ţi aduse pace-n suflet nici palatul. 


XXIII 

Aici ai stat şi-ai plănuit plăceri 

în munţii frumuseţilor divine. 

Dar, blestemat, palatul de mai ieri 

E azi la fel de singur ca şi tine, 

Căci cresc păduri de bozi peste ruine 

Şi greu răzbeşti spre săli, unde citeşti 
Vechi lecţii de învățăminte pline 

Despre deşertăciunile lumeşti, 

Ce Timpul le înghite-n şuvoaiele-i fireşti. 


XXIV 

Aici se adunară capi de oști, 

Castel urît de toţi englezii! 

Oare Tichia de nebun n-o recunoști, 
A unui drac rîzînd fără-ncetare? 

în mantia-i de pergament apare, 
Sigiliu cum şi sabie avînd. 

Pe sul sînt scrise nume sunătoare, 
Cavalereşti, pe care, rînd pe rînd, 
Le-arată diavolul cu hohot greu rîzand. 


XXV 

Convenţia-i pipernicitul demon 

Ce minți la Marialva-ntunecase, 

(De minți erau) — şi le-a ajuns hegemon, 
Schimbînd triumfu-n timpuri ruşinoase, 
Căci nebunia laurii îi roase, 
Politica-nhățînd ce armele-au pierdut. 

A noastră clică laurii-i spurcase! 

Vai, vai de-nvingător — şi nu de cel bătut! 
Al Lusitaniei triumf a fost de necrezut! 


XXVI 

O, Cintra, de la acel trist sinod 
Britania urăşte al tău nume. 
Parlamentarii ar roşi, socot, 

Dac-ar putea roşi... O, cum anume 
Posteritatea şi întreaga lume 

Vor judeca această întîmplare? 

Să vezi cum ţi se smulge un renume, 


Cînd ai învins! O, nu vor ride oare 
De tine zeci de naţii dispreţuitoare? 


XXVII 

Aşa gîndea Childe Harold sus pe creste, 
Pe plaiul dulce şi fermecător, 

Dar tot voia să fugă şi de-aceste 
Minuni de vis ca rîndunica-n zbor, 
Chiar dacă se-aplecase cu mult dor 
Spre meditaţie — şi raţiunea 

Cerea să fie dispreţuitor 

Cu viaţa-i ce iubi deşertăciunea. 

Căci adevăru-l speria şi-nţelepciunea. 


XXVIII 

Să fugă şi de-aici! Pe cal! Pe cal! 
Priveliştea de groază-n urmă lasă, 

Dar nu mai vrea desfrîu şi nici pocal 

Ci vrea din sine doar de tot să iasă. 

Nu are încă țel — dar nici nu-i pasă. 

El vrea privelişti noi, el vrea schimbarea. 
Cit osteneala încă nu-l apasă. 

Experienţa îi va fi salvarea 

Şi pacea-n suflet i-o opri peregrinarea. 


XXIX 

O clipă-n loc îl ține Mafra , unde 

A stat nefericita de regină 

Ce Curtea şi Biserica oriunde 

O urmareau, s-o vada cum îmbina 

O slujbă cu o dezmăţată cină. 

Dar tîrfa babilonică nalt, falnic, 

Şi-a ridicat palatul de lumină, 

încît atîta sînge curs năvalnic 

Uitat a fost şi poleit de-un fast zburdalnic. 


XXX 

Munţi, văi ce cu dulci finele îl imbie, 
(O, de-ar trăi aici un liber neam!), 

I-s ochilor plăcere, bucurie. 

Miresme curg din flori, din orice ram, 
Şi Chilele aleargă, ca scăpat din ham.. 
Cei leneşi, stînd in jeţ, lingă cămin, 
Nu pot simţi că acru-i balsam 

La munte, sus... E-al lenei ochi străin 
De viaţa ce-ndrăgită o de-un peregrin. 


XXXI 
Tot mai arar se-arată creste ninse; 
Se-aştern mult mai puțin fertile văi 


Şi se întind doar şesuri necuprinse. 
E-n Spania acum, pe-acele căi 
Bătute de păstori, ce lînă-n clăi 
Adună — ştie bine-nn negustor. 
Dar un păstor mai bun cer mieii săi, 
Căci toţi se cere, robi de nu se vor, 
S-apere tot de duşmanul nendurător. 


XXXII 

Dar unde Spania cu sora-i țară 

Se întîlnesc — ştiţi voi ce graniți sînt? 
Au Tagul le desparte, bunăoară, 

Cînd vrajbă-şi poartă pe acest pămînt? 
Sierrele-n întunecat veşmînt, 

Ori zid ca zidul Chinei, ancestral? 

Nici zid, nici rîu adinc, nici munte stînd 
Ca munţii nalți, cu creștetul astral, 

Ce se ridică între spaniol şi gal— 


XXXII 

Ci-un biet pîrîu de-argint doar le departe, 
Cu nume-abia ştiut şi pomenit, 

Cînd mari imperii are de-orice parte. 

Aici ciobanu-n bîtă stă proptit, 

Privind trîndav spre valul amorţit, 

Centre duşmani de moarte curge paşnic. 
Ciobanul spaniol e îndîrjit, 

Ca ducii mîndru şi vîrtos şi vajnic, 

Fobiei nefiind, ca portughezul, dajnic. 


XXXIV 

Abia hotarul însă-l trece şi,-n față, 

Cu sumbru val îţi stă Guadiana? . 

Cum cîntecele din străbuni ne-nvaţă, 
Oşti de potrivnici i-au trecut bulboana — 
Creştina oaste, cum şi musulmana , 
Amestecînd turbanele cu cruci, 

Par au pierit turbanul şi sutana 

în val ele sînge roşu, cu cili buci, 

în care tu, Guadiana, ai ştiut sa-i: duci? 


XXXV 

O, Spanie! Romantic plai al slavei! 

Unde-i stindardul lui Pelayo , care, 

Cînd goți aduse-n ţară tatăl Cavei . 

Umplu de sînge gotic vii izvoare? 

Unde-s drapelele izbinditoare, 

Purtate de-ai tăi fii ca un tezaur, 

Cînd crucea-l duse spre-al său țărm de mare, 
Cu semiluna lui cu tot, pe maur, 


De-au plins ale lui mame pe african coclaur? 


XXXVI 

Nu-s in legende spuse-aceste fapte? 
Vai, mai trăiesc eroii-n cîntec doar! 
Granituri pier, pier cronicile-n noapte, 
Dar totu-i viu în cîntul popular. 
Mindrie! Tu din cer priveşte iar 
Spre-ai tăi, ce-n cînt îşi varsă măreția. 
Columne, cărți înveşnicesc arar 
Tradiția rămîne mărturia 

Cînd mint istoriile linguşind trufia. 


XXXVII 

Sus, fii ai Spaniei  --şi înainte! 

Un zeu din vremi cavalereşti vă cheamă, 
Dar nu rotind o lance-n trap fierbinte, 
Nici cu panaş pe coiful de alamă, 

Ci cu maşini ce trăznete destramă 

Şi bulgări vii de fulger din obuze. 

Tot strigă: Sus! Vă cheamă glia mamă! 
Mai stinsă-i oare vocea pe-a lui buze 

Ca iranul de război pe plaiuri andaluze? 


XXXVII 

Hei! N-auziţi copite-n trap nebun 

Şi durate de cruntă bătălie? 

Ce săbii jug pe frații voştri pun? 

Ce noi tirani îi mină în robie? 

Din stînci în stinci văd foc şi vijelie; 

Văd cum obuzu-i ține morții parte, 

Căci mulți sînt morți şi mulți sini rană vie. 
Pe Sirocco e-n zbor cumplita moarte 

Şi groază bagă-n naţii războiul, de departe. 


XXXIX 

Priviţi! Gigantul stă pe pisc de munte; 
Țîşnesc prin bezne pletele-i de sînge. 

în mîÎini el ţine scula morţii crunta 

Şi ochiu-i tot ce vede-n faţă frînge. 

Tot foc şi semm şi fulgere nătînge, 

Ba stă, ba-şi schimbă locul — la al său 
Picior de fier, ştiind ruinuri strige. 

Aici trei naţii se înfruntă rău, 

Pe-altar jertfindu-i sînge curs ca-n hău. 


XL 

Pe sfîntul cer! Priveliştea-i sublima, 
(Cind n-ai acolo vreun amic sau frate), 
Rivalele ţarțamuri se animă; 


Vezi armele sclipind în soare toate; 
Dulăui luptelor încrîncenate, 

Urlînd, arată colţi setoşi de pradă. 

Vor lupta toți —dar ca pe mulţi i-abate 
Şi mulți în gropi cinstiţi or să so vadă. 
Dezastrul doar i-o număra la vreo paradă. 


XLI 

Trei oşti se-nfruntă în această luptă; 

Trei steaguri fîlfiie spre cer speranţa 

Trei limbi înalţă rugă nentreruptă, 
Strigînd: Izbîndă! Spania! Anglia! Franţa 
Duşmanul, victima şi,-apoi, constanța 
Acelui aliat ce luptă-n van, 

Vădind la Talavera  cutezanţa 

Şi corbi hrănind cu leşuri de oştean, 

De pană nu putea muri pe-al ţării lui liman. 


XLII 

Aici, robi al ambiției deşarte, 

Vi-i lutul — pled, şi gloria — răsplată! 
Sofistică! Tiranii, către moarte, 

Vă duc cu milioanele deodată, 

Doar ca să fie calea lor pavată 

Cu inimi! Pentru ce? — O nălucile! 
Despoţii crunţi se satură vreodată? 
Pămînt mai mult au oare moştenire, 
Deciît cit oasele să-şi strîngă-n cimitire? 


XLIII 

O, Albuera , cîmp al suferinţei! 

Din goana calului cum să cunoşti 

Că, dînd amară vamă Nefiinţei, 

Atîtea vieți şi sînge va să coşti? 

O lacrimă să-i plîngă pe cei foşti 

Şi — pace lori — cît alţii n-or să cadă, 
Spre moarte duşi de alți mari capi de oști. 
Slabi cântăreţi or să te ceară pradă 

Şi-un pic vei străluci în rima lor neroadă. 


XLIV 

Dar gata cu războinicii... Se lupte,. 
Pierzîndu-şi viaţa şi rîvnind renume. 

Cei morţi din Faimă nu pet să se-nfrupte; 
Mor mii, spre-a se slăvi un singur nume. 
Pe cei năimiţi disprețul să-i sugrume 
Nu-i drept! Ei au murit pentru onoare. 
Puteau muri în colţul lor de lume, 

De-o moarte ruşinoasă, oarecare,. 

Ca ucigaşi ori ca tîlhari de drumul mare. 


XLV 

Sevilla -n drum Childe Harold o salută, 
Oraşul dîrz, semeţ şi nesupus. 

E liberă? O, nu: de duşman vrută, 

Va fi sublimul ei curaj răpus. 

Castelele-i n-or sta cu capul sus, 

Căci vană-i lupta-n contra Soartei cînd 
Distrugerea dulăii-n marş şi-a pus. 

Ori Troia, Tirul mai trăiau oricînd 

Şi Binele-nvingea, crunt peste Rău călcînd. 


XLVI 

Dar ea, nepresimțind nicicum năpasta, 
De cîntece, de chefuri şi serbări 

E zi şi noapte prinsă-n vremea asta. 
Nu goarna de război răsună-n zări, 

Ci un rebec eu dragostea-n chemări. 
Toti jertfe-aduc pe-altarul nebuniei, 
Ca-n alte capitale,-n alte țări 

Şi-n suflete doar desfrînarea vie-i 

Şi viciul distrugător al preacurviei. 


XLVII 

Țăranul nu-i la fel... îl prind şi zorii, 
Cu soaţa lui, eu ochii la pămînt, 
Gîndind Ia soarta bietei lui podgorii, 
Sub al războiului deznodămînt. 

Nici sub luceafăr nu mai prinzi avînt 
De viu fandango -n zvon de castanete. 
O, regi, dac-aţi cunoaşte ritmul sfint 

Al lor, n-aţi vrea ea slava sa va-nbete 
Şi tobe-ar amuţi şi s-iar trăi pe îndelete; 


XLVII 

Ce ciută oare azi un catîrgiu? 

Balade, psalmi, umflîndu-şi pieptul tare, 

în zvon de clopoței cu clinchet viu 

Şi vesel pe drumeaguri, către zare? 

Viva el Rey el cîntă şi, arare, 

Mai stă ca să-l înjure pe Godoy 

Si pe incornoratul Carlos - care 

Lăsat-a pe Luisa „-n vremi mai noi, 

Să verse, prin trădare, mult sînge-n larg şuvoi. 


XLIX 

Pe-o stîncă, dincolo de şesu-ntins 
Se nalţă turnuri maure-ntărite, 

Şi-i negru şesul, căci abia s-au stins 
Şi focul, şi bătaia de copite 


Ce-au fost spre Andaluzia urnite. 

Țăranul eu mîndrie ţine minte 

Cuibul Dragonului din vremi cernite, 

Ce ba a fost muşcat de duşman dinte 
Ba iar recucerit prin lupta lui fierbinte. 


L 

Un roşa senin la pălărie poartă 

Toţi cei pe care-i întîlneşti în cale. 

De nu-l ai, a lor ură nu te iartă, 

Căci n-araţi patriot... Şi lungi pumnale 
Țîşnesc atunci, în fulgerări Totale. 

Franţujii ar fi tremurat demult 

De-aveau ci arme-n mîinile lor goale, 

Cînd chiar cuţitu-i speriase mult, 

Cit săbii înfrunta, ba chiar şi-al tunului tumult. 


LI 

La cotituri, Morena-ntunecată 
Ascunde baterii de artilerii, 

Mari bastioane, şanţuri ţi se-arată, 
Cum şi obuziere, de te sperii. 

Dau sentinelele prinos vegherii; 

Vezi magazii în stînci adăpostite; 
Ghiulele-n piramide vezi, puzderii,; 
Cai cu coburi şi arme felurite, 

Cum şi fitilele gata s-aprindă pregătite. 


LII 

Dar despotul ce, semn din cap făcînd, 

A uzurpat mai slabele coroane, 

Nu face semn cu-al său baston... Ce gînd 
Nutreşte? Ci noian de legioane 

Curînd va îmbulzi din bastioane. 

Al Lumii Bici  Apusu-l vrea,-ntr-o clipă; 
Ce triste-or fi aşezările hispane 

cînd galul vultur, cu-a lui grea aripă, 

în Hades  pe-ai lor fii îi va zviili în pripă ! 


LINI 

De ce să-i umple, tineri, morții valea? 
Să umfle un imperiu si-un despot? 
Supunerea ori moartea doar li-i calea? 
Să cadă oare Spania de tot? 

Puterile cereşti nimic nu pot 

Şi vană-i ruga, vană vitejia? 

Van zelul patriotic il socot? 

Şi sfatul înţelept, şi bărbăţia 

Şi tinerescul foc spre a-nfrunta urgia? 


LIV 

Femeia spaniolă nu ele-aceea 

în ram de sălcii şi-a lăsat ghitara, 

Şi n-a-nhăţat pumnalul ea, femeia, 

Ca,-n cînt de luptă, să-şi salveze ţara? 

Ea, ce se speria de răni, fecioara 

Ce-o-nfiora al buhei țipăt jalnic, 

Azi neclipind i-nfruntă luptei para 

Şi unde Marte nu mai calcă falnic, 
Minerva -i printre morţi, în iureşul năvalnic. 


LV 

Vă miră? O, de-aţi şti, la ceas tihnit, 

Cum arăta, cu negri ochi sub gene, 

Apururi jucăuşi sub văl cernii! 

S-o fi văzut cîntind dulci cantilene , 

Cu negru-i păr învălurit alene 

Şi graţia-i mai mult ca feminină, 

Aţi crede greu că,-n încleştări viclene, 

în Zaragoza i-a zîmbit senină 

Gorgonei — şi-a păşit spre glorie deplină. 


LVI 

Iubitu-i cade — ea în van nu plange; 
îi cade şeful — locu-i ia îndată; 
Fricoşi, fug unii — ea la loc îi strînge; 
Fug galii — ea atacă-ncrîncenată. 

Ce inimă de ea nu-i alinată? 

Ce cap de oaste nu e răzbunat? 

Ce ochi în ea nădejdea iar nu-şi cată? 
Nu ea l-a hărțuit în chip turbat 

Pe gal, de lingă zidul straşnic apărat? 


LVII 

O, amazoană nu-i: pentru iubire 
Făcută-i spaniola, chiar ele,-n luptă. 
Copilă încă, se avîntă-n şire, 

Cu toţi bărbaţii-n harta nentreruptă. 
E hulubiţa cea de furii ruptă 

Cînd înspre dragii ei dau lupi năvală. 
Duioasă-i, dar tăria ei e-abruptă; 
Nu-şi caută în vorbărie fală; 

E spirit nobil şi-i, prin farmec, ideală. 


LVIII 

Iubirea pe bărbia de fecioară 

Şi-a pus însemnul ademenitor. 

Din buze simţi săruturi dulci că-i zboară, 
Par cei ce merită le prind din zbor. 

O, ce sălbatic ochi fermecător! 


Şi Febus chiar, cu razele-i astrale, 
Mai smead făcu obrazu-i arzător. 
Ah, nordicele sînt atît de pale, 
Sfrijite, fade, seci şi seibede, banale! 


LIX 

Asemuie-mi, liman cîntat de bard, 
Haremurile o, eu le salut!! 

Chiar cinicii de admiraţie-ard!), 
Asemuie-mi tu huria sub scut, 

Ce focul dragostei va fi ştiut 

Doar dacă dragostea plutea pe vînt, 

Cu tot ce-n Spania am fost văzut. 

O, huriile — aici profetul sfînt 

Le-ar fi găsit — şi nu în rai, ci pe pămînt. 


LX 

O, tu, Parnas ! Acum îmi eşti aproape, 
Nu-n ochiul ce, frenetic, tot visează; 

Nu în poveşti şi în zeieşti agape, 
Ci-nzăpezit cum eşti, sub cer de-amiază 
şi în majestuoasa ta emfaza! 

Şi ce-i dată te cînt eu, peregrin, 

Şi-al tău ecou pe strune îmi vibrează? 
Ce-i dacă eu tu umilinţă vin 

Şi-o muză trează nu-i pe piscul tău divin? 


LXI 

Magnific Nume! Te-am visat ades; 

Cei care nu te ştiu în veci apună! 

Umilul cînt al meu te-a fost ales 

Ca să te laude, umil, pe strună. 

Văzînd străvechi adoratori cunună 

Că-ţi stau — cu tremur, şi genunchii-mi plec, 
Şi glasul meu atît de stins 

Cînd ai tăi nouri îi privesc zevzec 
Gîndindu-mă ce fericit pe lingă tine treci 


LXI 

Sînt cel mai fericit dintre toți barzii 
Goniţi de soartă către depărtări. 
Priveşte-mă: sînt unul din heralzii 
Priveliştilor tale de visări. 

Apolo dacă nu-i dă rimei dări 

Şi ai ajuns al muzelor mormint, — 
Sfînt spirit al sublimelor chemări, 
Pluteşte peste-al pururi-tihnei cînt, 

Cu tălpi de sticlă peste melodii călcînd. 


LXIII 


Cum şi astăzi doar ţie-ţi nalț litanii, 

Tu uită locuri ce-am putut străbate; 

Să uiţi de fui nenfricatei Spanii, 

De draga tuturora Libertate. 

Nu pling, ci te salut, Eternitate, — 

O, nu a mea; din spuza amintirii 

Dă-mi frunza lui Daphne , care nu poată 
Să moară cînd sortită-1 nemuririi. 

Poetul pradă nu-ţi lăsa dezamăgirii! 


LXIV 

Dar, munte sfint, sfint munte-al junei Grecii, 
N-ai auzit asemeni chit deloc, 

în Delphi chiar, cînd preoţesc vecii 

Ți-i proslăveau în pithic imn de foc. 

Dă-mi voie fermecat să le invoc 

Pe andaluzele născute-n poala 

Dorinţei... Ah, de-aveau ele un loc 

în umbra Greciei, ce-şi pierde fala, 

Chiar dacă gloriei încă-i mai simte poleiala! 


LXV 

Mă-nchin Sevillei mituire, ce se laudă 

Şi cu puterea, şi cu avuţia., 

Cadizul însă-i, pentru ţară, fraudă, 
Slăvindu-i viciului vil domnia. 

Voluptuoasă este preacurvia, 

Cînd tînăr sînge curge-n vine! Cum 

Să scapi de amăgire, cînd aci ea 

E-o Hidră -Serafim, cu un duium 

De schimbătoare feţe ce te opresc din drum? 


LXVI 

Cînd Timpu-n Paphos totul a prădat, 
Porni zeița lui spre alte zări; 

Plăcerile aiurea au zburat, 

Dar Venus, credincioasă-acestei mări, 
Aici să fugă doar simți chemări, 

Altar aflîndu-şi între ziduri albe. 

Dar nu-i unic sălaş de răsfăţări, 

Căci se supun divinei sale talpe 
Altare mii şi mii, în nesfirşite salbe. 


LXVII 

Din zori in seară şi din soară-n zori, 
Aici e-o-ngrămădeală de cheflii, 
Cîntînd, purtînd ghirlande mari de flori; 
Şi născocind tot alte nebunii; 

Călcat pe bătătură de-ai să fu, 

Nu-i chip să scapi de-aicea nici cu fuga. 


Nimic nu stinge focul zarvei vii, 
Nici schivnici, nici cădelniţa şi ruga, 
Căci ruga-i dragostei, cum dragostea ei sluga. 


LXVIII 

Cînd vine a odihnei zi de aur, 

Ei cum petrec duminica divină? 

Nu auziți cum al pădurii taur 

Cu muget prinde la serbări să vină? 

Lănci rupe şi prăvale caii-n tină, 

Şi-n coarne-l ia chiar pc toreador; 

Dar mai mult sînge cere-arena plină 

Cînd măruntaiele-i ţişnesc ca-n zbor, 

Şi stau privind femei, şi nu plîng ochii lor. 


LXIX 

E-a şaptea zi, cînd omul fu creat, 

Dar altfel, Londra, o sărbătoreşti: 

Merg să respiro aer mai curat 

Fanţi, meşteri, ucenici; vezi butei, căleşti; 

Zorind chiar din suburbii îi zăreşti 

Pe mulţi, spre Hampstead, Brentford, Harrow , pîna 
Stau ţepeni caii ageri englezeşti 

Şi nu mai trag, oricît biciuşca-i mînă, 

De rîd pedeştrii grosolan şi fără frînă. 


LXX 

Cu fete care poartă funde-n păr, 

Tarnisa unii trec... Mulţi merg pe drum 
Spre Richmond ori spre Ware , în răspăr. 
Dece, beoţicno umbre , — acum, 

Se scurg spre Highgate oamenii duium? 
Acolo-i cornul sfînt misterios: 

Se jură-n faţa lui flăcăi, precum 

Şi fete, şi apoi, în dant focos 

Se prind şi pînă-n zori încing un chef vîrtos. 


LXXI 

Cu nebunii în toată lumea plouă, 

Cadiz fermecător, clar nu ca-n tine; 

Abia ele bate-n turnuri ora nouă, 

Că-n mîini mireanul lungi mătănii ţine, 

Cerînd Fecioarei a-l ierta de vine, 

(Deh, ăst popor doar o fecioară are!) 

De crime fără număr şi haine, 

Şi-apoi, spre-arena neîncăpătoare 

Fug slugi, stăpîni, bărbaţi, femei fermecătoare. 


LXXII 
E liberă arena şi pustie; 


Tribunele de oameni prind să goarnă; 

Nu sînt primiţi acei ce întîrzie 

Cît n-a sunat trompeta de aramă. 

Vezi granzi şi doni şi doamne macuscamă, 
Din ochii negri azvirlind săgeți, 

Dar rana să ţi-o vindece tot ele 

Te cheamă... Pierd adoratorii vieți 

Numai în versuri scrise de lunari poeți. 


LXXII 

Tac limbile... Cu lănci uşoare-n mînă, 

Cu alb panaş şi dauriţii pinteni, 

Spre rînduri picadorii roibii-şi mînă 

Şi se înclină... Roibii vajnici, sprinteni, 

Ei cu eşarfe mîndre în armindeni, 

Spre cîmpul lor de luptă se îndreaptă, 

Strigaţi şi aclamaţi de pretutindeni, 

Dar ei privirea doamnelor aşteaptă, 

Ce-i pentru regi şi pentru prinți răsplată dreaptă. 


LXXIV 

în strai strălucitor şi scump, pe Jos, 
Zvîrlindu-şi mantia, armat cu spada, 
Se-arată suplul matador vînjos. 

Cu ochii lacomi aşteptîndu-şi prada, 
Țărînii-ntîi e talpa lui iscoada, 

Cetei fulger i se cere lovitura. 

El rai ca alţii,-n şa, va da dovada 
Curajului, căci roibul dat de-a dura 

Il scapă-ades pe om, primind împunsătura. 


LXXV 

Trompeta sună de trei ori, eu fală, 

Şi Aşteptarea răsuflarea curmă; 
Deschid grilajul... Taurul năvală 

Dă în arenă, şi nisipul scurmă; 

Cu ochi sălbatic, cel mai bun din turmă 
Orbeşte nu apleacă vîrf de coarne, 
Ca-n piept de om-duşman să lase urină, 
Iar ochii i-s o sîngeriudă carne 

Şi coada-şi bate, gata totul să răstoarne. 


LXXVI 

Brusc, stă pe loc... Zvîrliți cu banderile, 
Ori, tineri îndrăzneţi, fugiii din loc! 

Tu, picador, ce-aştepţi de-atitea zile? 
Să mori e cazul — ori s-ataci cu foc. 
Crupada te-a salvat în cruntul joc. 
Aleargă taurul cu botu-n spume, 

Dar sîngerează bietul dobitoc; 


Se-nvîrte-n loc... Dureri prind să-l sugrume... 
De lănci, săgeți, săgeți şi lănci împuns acum e. 


LXXVII 

Dar mai turbat atacă... Lănci, săgeți 
Sînt vane-ca şi-al romilor viu salt. 
Chiar toți de-l hărțuie, tot indrăznetți, 
Zadarnic se arată-al lor asalt 

Un cal e-mpuns în burtă... Celălalt, 
în piept... O, ce privelişte de groază! 
Din piept tîşneşte val de sînge cald, 
Dar se ridică greu şi îşi salvează 
Stăpîmil de dezlănţuita crudă piază. 


LXXVIII 

Stă-n mijloc taurul acum — şi-i plin 
De lănci şi banderile-u carnea-i ruptă; 
I-i ochiul roşu ură şi venin, 

Şi-u jur duşmanii-i stau, cu fata suptă. 
Ci matadorul sare-atunei la luptă, 
Eşarfa roşie-ntinzînd... Tertip! 

Năvală bestia cu-ntregul trup dă... 

în van... Eşarfa zboară — şi nu-i chip 
S-o prindă-n corn şi se prăvale in nisip 


LXXIX 

La-ncheietura cefei cu spinarea. 
Loveşte spada... Cearcă să se scoale, 
Dar cade-ncct, nu-şi ninge disperarea... 
Şi strigăte răsună, triumfale, 

Şi-un car plin de podoabe-şi taie cale 
Spre leş... Ce bucurie pentru vulg, 

Cînd patru cai, de spaimă plini de bale, 
îl cară din arenă ca pe-un fulg 

Şi astfel injectatelor priviri îl smulg. 


LXXX 

Acest sport crud e mult iubit aici 

De fete şi flăcăi; la rîndul lor, 

Crescuţi în gustul sîngelui de mici, 
Răzbunători sînt ei şi sînge vor. 

Prin sate, cîti din răzbunare mor! 
Acum au duşmani şi se luptă — dar 
Pe-aeasă mulţi rămîn cu craniul dor 
De-a-i omori pe alţii-n chip barbar. 
Fac pricini de nimic să curgă sînge iar. 


LXXXI 
Dar gelozia, cu cohorta ei 
De paznici, gratii şi duenas seci, 


(Ce te revoltă, şi pe drept temei) 
Codane-nchise de moşnegi zevzeci, 

Din Spania s-au spulberat pe veci. 

Ce liberă (nainte de război), 

Ştiai, bruneta Spaniei, să petreci, 

Cu părul despletit, cu umeri goi, 
Cîntînd şi dănţuind sub lună, prin zăvoi! 


LXXXII 

De multe ori iubise Harold — sau 
Visase că iubea — că-i vis iubirea. 
Acum însă, pe-al pribegiei şleau, 

Į se vădea nepăsătoare firea, 

Căci nu uitase nici dezamăgirea. 

Doar aripile ei sînt fermecare, 

Oricit i-ar fi de mare strălucirea 

Căci des izvorul bucuriei poate 
Venin să verse-n florile-i inmiresmate. 


LXXXIII 

Eh, orb la farmece nici gînd să fie, 

Dar le privea cu ochi de înţelept, 

Nu mort, o, nu, după filozofie, 

Căci nu mersese el pe-nn drum prea drept. 
Să doarmă au şi patimile drept. 

Cum viciul groapa-şi sapă dulce, lin, 
Speranţele i le-ngropase-n piept, 

Şi victima plăcerii, azi, din plin 

Simţea pecetea blestemului lui Cain . 


LXXXIV 

Privise, nu cu ochi de mizantrop, 
Mulţimea-n danţ şi de plăcere moartă; 
Ar fi dansat şi el eu toţi, hop, hop, 

Dar cum, cînd se simţea bătut de soartă? 
Tristeţea-nchide-a sufletului poartă, 

Dar tot luptînd cu diavolul, la ceas 

Cînd în suav alcov ajunse s-ardă, 

Simţi că degetele i-au rămas 

Pe liră, ca-n trecut, şi-astfel dă lira glas; 


INESEI 

1 
O, nu zîmbi, ca-s trist. Eu, vai, 
N-am să mai pot zîmbi nicicînd. 
Dea Domnul ca pricini să n-ai 
De plîns zadarnic, înger blînd. 

2 
Ştii tu ce blestem port, ce vini 
Mi-au ros toți anii tineri, toți? 


De ce să ştii din ce pricini, 
Cînd chinul să-mi alini nu poţi? 

3 
Iubiri, ambiţii, ura rea, — 
Nu ele spre tristeți mă trag. 
Nu ele-mi sînt obida grea, 
De părăsesc tot ce mi-e drag. 

4 
Ce văd, ce-aud, ce-ar fi firesc 
Să-mi plată, — aşa cum m-am deprins, 
Mă plictiseşte — şi-ntîlnesc 
Şi-n ochii tăi doar farmec stins. 

5 
Ce chinuri prind să mă sugrume? 
Ca Ahaşveruş , iată, sînt: 
El nu credea-n cealaltă lume, 
Dar n-afla pace pe pămînt. 

6 
De sine fuge-un surghiunit? 
De m aş ascunde chiar şi-n hău, 
Mereu eu fi-voi urmărit 
De-al cugetării,demon rău. 

7 
Se-ngroape alții ia plăceri; . 
Iubească ce urăsc din 
Visînd, nîcicînd şi nicăieri 
Să nu ştie-al trezirii chin. 

8 
Blestem străvechi în piept purtînd, 
Tot rătăcesc şi-n drum nu cad, 
Şi-s mingîiat de-un singur gînd: 
Că am trăit mai rău ca-n iad. 
9 

Ce-i răul? Nu fă nebunii! 
Te rog nu cerceta — nu-i drept. 
Zîmbeşte — nu căta să ştii 
Ce iad Bărbatul poartă-n piept. 


LXXXV 

Adie, scump Cadiz... Au cine poate 

Uita cum zidurile tale-au stat? 

Tu cel mai dîrz ai fost —chiar peste poate: 
Intimi liber — ultimul predat . 

Şi sînge spaniol de s-a vărsat, 

S-a-nfipt pumnalul într-un trădător . 

Toti fiii nobili ți-s, cu-adevărat, 

Afară doar de nobili, căci, de zor, 

Doar cavaleria sa fost predat duşmanilor. 


LXXXVI 

Nicicînd nu-i spaniolul suflet serv. 

Liber n-a fost, dar luptă dîrz să fie. 

Stat fără suveran, stat fără nerv! ' 

Cad capii tăi, trădării dînd simbrie? 

Sar oamenii de rînd în bătălie, 

Iubind o ţară ce doar i-a născut. 

Mîndria dor de libertate-nvie 

Şi toți i-s țării pavăză şi scut. 

„Pîn-la cuțit luptăm! — le este strigătul ştiut. 


LXXXVII 

Citiţi, citiți dacă simţiţi chemarea 

De-a şti cum luptă Spania oricînd! 

Citiţi ce-nseamnă-acolo răzbunarea; 
Cum orice armă-i de folos, pe rînd: 
Navuja , şi ascuns, cuţit de rînd, 

De luptă-s bune toate, totdeauna. 

Surori, copii, neveste apărînd, 

Loveşte arma-n duşman ca furtuna 

Şi mii şi mii din ei cunosc astfel genuna. 


LXXXVIII 

Să-ncerce pentru morții duşmani mila? 

O, nu! Priviţi cîmpiile pustii! 

De sînge de femei lor le-a fost silă? 

Ci roadă-i clinii, nengropati, de vii; 

Şi apoi vulturi vină din tării, 

De carne să-i despoaie pîn-la oase, 

Iar oasele rămînă pe cîmpiij 

Incit de-aceste ceasuri fioroase 

Să-şi amintească-n veci copiii noştri-n case. 


LXXXIX 

Dar lupta, vai, pe-al țării plai mai fierbe; 
Din Pirinei cohorte vin, în zbor. 

în iureşele încă mai acerbe, 

Cu greu prevezi ce-o fi în viitor. 

Spre Spania priveşte-ntreg sobor 

De naţii de Pizarros subjugate. 

Columbia cîntă chit liberator 

Şi răzvrăţirea-n Quito se abate, 

Cil geme ţara-mamă sub cizme, blestemate. 


XC 

Nici sîngele vărsat în Talavcra; 

Barossa , cu eroicele-i fapte; 

Nici nalţii munţi de morţi din Albuera, 

N-au scos trudită Spanie din noapte. 

Au cînd viermi n-or mai sta-n măsline coapte? 


Cînd va scăpa de sîngeroasa trudă? 

Cit, oare cît i-o mai fi dat să rabde 

A galului înstăpînire crudă 

Şi-al Libertăţii Pom va creşte-aici, în ciudă? 


XCI 

Iar tu, prietene ... Dar prind să geamă 

Pe strune-ale poveştii întâmplări. 

Cu luptătorii de erai de-o seamă, 

Cu tine mă făleam în vii cîntări; 

Dar cum pe-ale plictisului cărări 

Mergi fără lauri, de urit învins, 

Pe strună plîng doar surde disperări. 

Cînd Gloria pe mulţi i-a fost distins, 

Cu ce drept oare tu cu tihna te-ai deprins? 


XCII 

Tu, cunoscut de mult, mai drag ca toţi, 
Scump inimii ce n-are-amie mai hun, 

Chiar dacă te-am pierdut de tot, mai poţi 

în vis să-mi vii cum eu vreau şi-mi propun; 
Şi-n zori, cînd, treaz, stau iar tristeţi s-adun, 
Ros de durerea pierderii nătînge, 

La groapa ta l-oi plînge-n plîns nebun, 

La sînu-i cit ţărîna nu m-o itriiige; 

Pe cel jelit cum şi pe cel care-l deplînge. 


XCM 

Aci-s peregrinările dintîi 

Ale lui Harold... Pe-alte foi de carte, 

O viață dusă mai cu căpătîi 

Poate-or descoperi coi dornici foarte. 
Critici severi, v-am supărat de moarte? 
Răbdare! Veţi afla cum s-a purtat 

în Grecia, în ţara vechii arte, 

Unde l-a dus destinu-i blestemat — 
Pămînt slăvit şi sfînt, de barbari azi prădat. 


CÎNTUL AL DOILEA 


I 

Zeiţă a înțelepciunii, vino, 

Fecioara corului cu ochi dc-azur! 

Nn, barzi n-ai inspirat, dar văd, divine, 

Că stă-n picioare-al templului tău mur, 
Sfruntînd foc, vremea şi războiul dur; 

Dar focul, timpul, fierul mi-i făcură 

Rău cît stăpînii cei de azi, ţi-o Jur; 

Sunt oameni, vai, care lumina pură 

Nu ţi-au simţit nicicînd şi te privesc cu ură. 


II 

Atena, urbe veche şi augustă, 

Unde-s eroii tăi şi înţelepţii? 

Un vis sînt doar sub a uitării crustă, 

Ivi, primii mersi pe calea slavei, drepţii. 
Copiii-i mai învaţă azi la lecţii, 

Dar nu vezi a războinicului spadă, 
N-auzi ale sofistului reflecţii! 

Pe turnuri pîcla vremii-a prins să cadă 
Şi mîndra ta mărire o azi o umbră fadă. 


II 

Hai, fiu al Răsăritului, aproape, 

Dar urna respcectînd, cu vechi efigii! 
O nație aici fu să se-ngroape, 

Cu zeii ci, lăsjnd numai vestigii. 

Da, zeii pier — nasc pururi noi religii; 
Cînd moare Zeus, Mahomet învie; 
Tămii va arde oinu-n van, rob fricii, 
Cit moartea şi-ndoiala i-s sclavie 

Şi trestie îi este-a speranţei temelie. 


IV 

Biet om, spre cer priveşti, cînd de pamînt 
Legat eşti! Că exişti nu ţi-e de-ajuns? 

Vroi viaţă şi dincolo de mormînt? 

Te vrei unit cu cerul nepătruns, 

Pe neştiut tărîm, visînd pe-aseuns 

Blestem ori fericire după moarte? 

în urna asta caută-ţi răspuns 

Cît de cenuşa ei nu s-o desparte, 

Căci nu-nveţi, cît din ea, din predice deşarte. 


V 

Ori ințră-n al eroului nalt tumul, 

Pe țărm străin, unde l-au plîns popoare, 
Dar nu-i mai plînge nimeni astăzi scrumul, 
Nici străji de veghe-alături nu mai are, 


Cînd semizei — spun datini milenare — 

Se arătau ca moartea să-i cinstească! 

Ia-i, dintre oase, craniul! Ci oare 

Acesta-i templul în care zeiască 

Putere sta, dar prind şi viermi să-l părăsească? 


VI 

Coloane frînte, ziduri vechi contemplu, 
Odăi, porticuri... O, aici avură 

Ambiţia — palat, gîndirea — templu! 
Azi vezi orbita goală şi obscură 
Şi-nţelepciunea, Spiritul sînt zgură 

Şi Patima ce n-a ştiut măsura! 

Ce sfinţi, sofişti, ce-nţelepciune pură 
Ii pot reda, cînd totu-i dat de-a dura, 
Lăcaşului acesta şi turnului căldura? 


VII 

Ai zis, atenian preaînţelept , 

Că „tot ce ştim c că nu ştim nimica", 

Toţi suferă — doar ce-i slabi pling — e drept; 
De-al Sorţii dat de ce-ai fugi cu frică, 

Din năluciri cînd frica se ridică? 

Ia-ţi ce-ţi dă Soarta şi al tău noroci 

La Acheron sorocul tihnei pică, 

Şi nu-ţi spun unii, la banchet, „ia loc". 
Tăcerea doar te-a prins în veşnicu-i breloc. 


VIII 

Şi dacă-i drept ce sfinţii, în asceze, 

Au spus despre a sufletelor lume, 

Pe saducei cereînd să-i ruşineze 

Şi pe sofiştii sceptici, de renume, 

Ce bine-ar fi să ne putem, anume, 

Ruga în cor cu cei ce uşurară 

Al vieţii noastre drum — şi umbre-mumce 
Să întîlnim, din vremea legendară, 

Din Bactru , Samos , ce virtuţi ne învatară. 


IX 

Tu „care-ai dus cu tine în mormâînt 
Iubirea, Fericirea — oare mort 

Pot să te cred, cînd sufletul mi-e frînt 
Dar amintirea vic-n gînd ţi-o port? 
Visa-voi al reîntîlnirii port, 

Şi sufletu-mi va umple acest vis. 
Cînd ochii amintirii mi-i încord, 
Cum nu uit anii juni, de nedeseris, 
Ferice-aş fi să ştiu că eşti în Paradis. 


X 

Să stau un pic pe lespedea ce-a fost 

Unei coloane nalte temelie... 

O, fiu al Iui Saturn, aici, cu rost, 

Avut-ai templu drag pururi ție. 

Incerc să-i reînviu, prin fantezie, 

Grandoarea: nu pot... Faptul mă-nspăimînta, 
Căci dinții vremii-au ros cu străşnicie! 

Proptit stă turcul de coloana frîntă, 

Nepăsător — şi-un grec, trecînd pc-alături, cîntă! 


XI 

Dar din relicve ce de toată fala-s, 

Pe care, tristă, le lăsă-n ruine, 

Plecînd pe veci de-acolo, zeea Pallas , 
Au cine fură mai din greu azi? Cine? 
Ți-i fiu , o, Caledonie! Ruşine! 
Englezii mei, născuţi în libertate, 

Tot ce-a fost liber apără, ştiu bine. 

O, triste racle fost-au profanate 
Şi-altarele de valuri în furii îngropate! 


XII 

Modernul pict a ţandurit, cu jind, 

Tot ce-a scăpat de turci, vandali şi Timp, 
Dur, sterp ca steii ţării lui fiind. 

Cum de-ai putut pe zeii din Olimp, 
Netrebnic suflet, nemilos şi tîmp, 

Să-i smulgi Atenei tu, cu tot tu temple? 
Slabi, fiii n-apărau trecutul nimb, 

Dar trişti stăteau dezastrul să-l contemple, 
Simţindu-se mai sclavi şi vecilor exemple! 


XIII 

Va spune Albionul fericit 

C-a fost să vadă cum Atena plînge? 

In al tău nume totu-i pîngărit, 

O, ţara mea! Ruşinea şi-or răsfrînge 
Asupră-ţi profanările nătrînge. 

Tu, liberă, cc-ajuţi popoare sclave, 

Răpeşti unui popor scăldat în sînge, 

Ca Harpia , relicva vechii slave 

Cruţată de tirani cumpliţi şi vremi grozave! 


XIV 

O, Pallas, unde oști, cu scut destoinic 
Să-l ţii pe Alarie in faţa porţii? 

Dar fiul lui Peleu , viteaz războinic 
leşind cu lancea-i grea din lumea morții 
Sa-nfrunte iarăşi, vajnic, greul sorții? 


Au Plutişi nu-l mai lasă încă-o dată 

Să-l înfrăţească pe-alt tilhar cu morţii? 
Azi, leneş hoinărind el se araţi, 

Pe malul Stixului , nevrînd să se mai bată! 


XV 

O, Grecia,-i de sloi cel ce nu plînge 

Pe scrumul lău ca pe-al iubitei scrum! 
Cui oare inima nu 1 sc frînge 

Cînd templele ţi-s năruite-acum, 

De briţi purtate pe al mării drum, 

Cînd să le apere erau datori? 

O, îi blestem pe toţi cînd îi văd cum 
Ți-mplîntă spada-n suflet, prădători, 
Ducîndu-ţi zeii-n nordul cețos, nepăsătorit 


XVI 

Dar unde-i Harold? pot sa-l uit cumva 
Pe mohorîtul călător pe ape? 
Regretele ce sunt el nu ştia: 

N-avea iubite cu plins fals sub pleoape 
Şi nici prieteni buni, să-i sica aproape 
Cind, rece, purcedea spre alte clime. 
De-al farmecelor ned ajuns să scape, 
Lăsă, nesuspinînd şi plin de-asprime, 
O ţară stăpînită de războiri şi crime. 


XVII 

Cel ce-a plutit pc marea cea albastră, 
întunecată, a văzut adese, 

Sub briză, o privelişte măiastră. 
Cmflîndu-şi pînza-n vînt, fregata iese 
Lusînd în urmă-iport, catarge dese, 

Țărm, plaje, clopote... Cîmpie-i marea, 
Flotila — cîrd de lebede alese; 

Pe toţi matrozi +-iprinde-nfiorarea 

Şi navele-şi despica în vesel zbor cărarea. 


XVIII 

E nava mică lume de războinici; 

Fixate bine-s tunurile crunte 

Şi sună răguşit comenzi... Destoinici, 
Matrozii pe odgoane-s, de pe punte; 
Prind palme tari parîmele să-nfrunte... 
Boţmanul suflă-n fluier... Echipajul 
La trudă, se îndeamnă şi, în frunte, 
Stăpîn e-un aspirant pe tot tapajul, 
Vădindu-şi, încă ţine, ştiinţa şi curajul 


XIX 


Luceşte puntea, fără nici o pată; 

De cart e un locotenent sever. 

Priviţi şi locul unde niciodată 

Nu calcă nimeni, sacru şi stingher: 
Acolo-i căpitanul, om de fier, 

Temut şi respectat, vorbind arare, 

Cum regulile disciplinei cer, 

Cînd glorie rîvneşti şi faimă mare; 

Į se supun englezii, trudind cu-nversunare 


XX 

Ci suflă, vînt prielnic! Nava-mpmge 
Cît soarele nu-nclină spre apus, 
Căci vasul amiral, cînd el s-o stinge, 
Va fi să-şi strîngă velele, supus, 

Ca navele, ce leneşe acu-s, 

Să le aştepte... Cîtă neplăcere, 

Căci zeci de mile cîştigate nu-s! 
Păcat e cînd să stai în loc se cere 

Şi numai pentru-a altora întîrziere! 


XXI 

Răsare luna... Ce moment feeric! 

Spumatul val tot aur şi argint e; 

Iubiţii stau sub lună,-n întuneric, 

Şi fetele mai cred în jurăminte! 

De-am fi şi noi pe țărm! Dar, să ne-alinte, 
Un Arion avem pe bord — şi struna 

O pişcă-a dans marinăresc, fierbinte. 

Se strîng în jurul lui ca totdeauna, 

în danţ focos ca pe pămînt, veghindu-i luna. 


XXII 

La al strâmtorii Calpe nalt coclaur, 

Stă Europa cu-Africa în faţă. 

Ibera cu ochi negri, smeadul maur, 

în razele Hecatei se răsfaţă, 

Suavă-i luna-n Spania semeaţă, 

Stînci luminînd, păduri ce le adumbră, 

Chiar de-s mai pale către dimineaţă, 

Pe cînd mauritanii munţi în umblă 

Sunt înveliți, din culmi şi pînă-n valea sumbră. 


XXIII 

E noapte... Cugetăm, visînd — şi-aminte 
Ne-aducem de-o iubire,-acum departe. 
Indoliată inima se simte, 

Visînd iubiri — dar visele-s deşarte. 
Cînd, tînăr, supravieţuieşti în parte 
Iubirii — poţi s-o uiţi cînd eşti cărunt? 


Puțin răpi mai poate cruda moarte 
Cînd doruri, duioşii, uitate sunt! 
Prunc cine nu sar vrea cînd vîrsta roade crunt? 


XXIV 

Sttiid peste bord plecat, cu nostalgie, 
Vezi pe Diana -n mare ca-n oglinda. 
Uiţi de nădejdi, deplanuri, de mîndrie, 
Şi-n minte anii scurşi ţi se perindă. 
Ah, orice inimă e suferindă, 

Căci toţi avem o scumpă amintire 

Ce poate iar în mreaja-isă ne prindă 
Şi merită a lacrimei cinstire. 

Te săgetează şi să scapi ţi-e peste fire. 


XXV 

Pe valuri să visezi, pe stînci să stei 

Ori prin păduri de nepătruns să treci, 

Prin locuri unde nu e omul crai 

Şi încă n-a bătut nicicînd poteci; 

Să sui pe munţii nalţi unde, din veci, 

Pase turme în deplină libertate; 

Peste genuni, cascade să te-apleci,— 

O, asta nu-i deloc singurătate! 

Cu Firea doar vorbind, guşti harurile-i toate 


XXVI 

Dar în umanul stup zumzăitor, 

S-auzi, să vezi, să simți cu agerime, 

Tu, lumii sastisit locuitor, 

De nimenea iubit, iubind pe nime; 

Pe-ai soartei favoriți, ce fug de-asprime, 
Stînd să-i înfrunți cu toată răutatea; 
Cînd nimeni nu te-o plînge din mulţime 
De Morţii va să-i dai întîietatea, 
Aceasta, vai, aceasta-i, da, Singurătatea! 


XXVII 

Mai fericit trăieşte-al vieții patos 
Monahul, în decorul lui măiastru, 

Ce-l vezi de pe preasfintul munte Athos- , 
Dacă ajungi pe stînci să stai, sihastru, 

Ca valul să-l admiri sub cer albastra, 
Rivnind să stai acolo pe vecie, 

Simţind că ţi-a fost viața un dezastru 

Şi regret înd că n-ai dus viaţa vie 

A celor ce s-au hărăzit la schivnicie. 


XXXVII 
N-am să descriu eu neschimbîndul drum 


Pe care urmc-n veci nu mai găseşti, 

Lungi linişti, vîntul din senin, precum 

Nici vremea şi nici toanele-i fireşti, 
Necazuri, bucurii marinăreşti 

Pe zvelta plutitoare citadelă, 

Potrivnic vînt, învolburări drăceşti, 

Pînă cînd sus, pe gabie, sub velă, 

„Pămînt! — se strigă şi toţi veseli se revelă. 


XXIX 

Dar n-am să trec, Calipso, tot tâiiml, 

Pe lîngă-a tale insule-surori; 

Un port aici tot mai surîde blînd 
Multosteniților navigatori, 

Chiar de, pc stînci, nu-l plîngi ca alteori 
Pe cel ce-şi vru soţie muritoare; 

De-aici l-a-mpins şi Mentor în viitori 
Pe fiul lui, să-i plîngă şi mai tare 
Prinţesa-nimfă tragedia-ngrozitoare. 


XXX 

S-au dus domnia-i, cruntu-i ghinion... 

Da, tinere, nu fi credul: veghează! 

O muritoare azi îi stă pe tron, 

Şi, poate,-n ea, Calipso iar e trează. 

O, Florence ! De-a mea inimă mi-e groază! 
De-ar mai iubi, a ta ar fi pe veci, 

Dar cum durerile mi-s crudă piază, 

Nu merit chinu-mi printr-al tău să-l seci, 
Primind jertfirea unei triste inimi reci! 


XXXI 

Astfel gîndea, privind-o pe-acea doamnă, 
Childe Harold, dar simțea că marea-ți vrajă 
Spre admiraţie, şi-atit, l-îndeamnă. 
Cuminte Amor sta acum de strajă, 

El ce adesea îl prinsese-n mreajă, 
încredințat că l-ar momi zadarnic, 

Căci prin a inimii azi groasă coajă 

în van şi-ar li zvîrlit săgeata harnic, 

Harold privind nepăsător la orice farmec. 


XXXII 

Uimită, Florence ii vedea pe cel 

De care se vorbea că-i iubăreţ. 

Ca nu-i mişcat de nurii ei defel, 

Cînd toți, mințind ori nu, cu orice preț, 
Spuneau că le-ar fi ţelu-ntregii vieți, 
El rece cum putea rămîne oare 

Prunul nepăsător, nu cu dispreț, 


Nesimulînd măcar acea ardoare 
Ce poţi să n-o-nţelegi, dar supără arare? 


XXXII 

Ea nu ştia că inima-i de piatră, 
Mascată de orgoliu şi tăcere, 

Fusese a voluptăţii idolatră, 

Vînînd oriunde nimica plăcere, 

Şi că la a seducţiei putere 

El renunţase. Şi dacă fiori 

Stîrnit-a-n el, cu ochi pluti de mistere, 
Printre oftînzii ei adoratori 

El nu s-a strecurat cu ochi linguşitori. 


XXXIV 

Puțin cunoşti Femeia, prin suspine 

Pe crezi c-o cucereşti — din veci se ştie... 
De te-a supus, ce-i pasă ei de tine? 

Să-fi fie idol sunt făptura-i vie, 

Dar, adorînd-o, nu-i cădea-n sclavie, 

Căli va primi ardoarea cu dispreţ; 
Ascunde-ti undele de duioşie, 

Că-i place mult bărbatul îndrăzneţ. 

Atacă — şi-ţi va dărui comoara ei de preţ, 


XXXV 

E-o lecţie de Timp adeverită , 

Şi suferi de-o ştii bine pe de rost, 

Căci cînd ai cucerit-o pe iubită 

îţi pare scump de lot plătitul cost, 

Caci suflet, cinste,-al tinereţii rost 
Pierdute-s — ăsta-i rodul pasiunii! 

Piin crunt noroc, dintru-nceput de-a fost 
Strivită, rana se-nvenină-ntr-unii 

Şi nici în dragoste atunci nu mai cred junii. 


XXXVI 

O, cînt al meu, în astea nu mai stărui, 
Căci munţi şi mări noi încă vom străbate, 
Nu după-nchipuirile cutărui, 

Ci pradă unei nostalgii curate. 

Vom admira privelişti minunate, 

Cum n-afli-n Utopiile moderne, 

Ce ne învaţă ce putea ori poate 

Să fie omul, de n-ar fi un vierme 

Corupt şi-ar merita mari fericiri eterne. 


XXXVII 
Natura-i veşnic cea mai bună mamă, 
Oricît de schimbător e chipu-i sfint; 


Chiar de nu m-a luat prea mult în seamă 
Şi favoritul ci copil nu sînt, 

Iubind-o, vreau priveliştea să-i cînt. 

Ce fascinant o chipul ei sălbatic, 
Nepîngărit de om... Zi, noapte, blînd 
Parcă-mi zîmbeşte, chiar de eu, zănatic, 
Mai mult o căutam la ceasu-i nebunatic. 


XXXVIII 

Albania a lui Iskander ! Far 
Pentru-nțelepți, juniei încîntare, 

Şi ţara unui tiz ce, temerar, 

Pe turci i-a strîns în straşnică-ncleşlare; 
Tu, de bărbaţi hirsuţi zămislitoare , 
S-admir mă lasă stîncile-ţi de cremeni! 
Dispare crucea, minaretu-apare, 

Precum şi semiluna, deasemeni, 

în vîrf de chiparoşi înalţi, zvelţi, gemeni. 


XXXIX 

Trecu Childe Harold de ostrovul unde 
Privind spre mare Penelopa plînse; 
Văzu şi naltul munte ce ascunde 
Mormîntul lesbienelor... Te frînse 
Destinul, Safo ! Tot ce se răsfrînse 
Din tine în nemuritorul vers 

Nu te-a putut salva? în liră strînse 

Sînt veşnicii, şi-al oamenilor mers 
Spre singurul etern, pe Terra, univers. 


XL 

Cînd Leucadia văzu, o toamnă 

Grecească se-ncropea, cu blînd cer clar; 
Spre ea simţea că inima-l îndeamnă, 

Iar urmele ele crunt război barbar, 
Lepanto , Actium şi Trafalgar , 

Le-a fost privit nepăsător, cu lene, 

Căci nenăscut sub astru temerar, 

Riîdea de-un luptător umflat în pene 

Şi se simţea străin de-a luptei crude scene. 


XLI 

Dar steaua scrii razele-i suave 

Cînd le plecă spre falnicul, din urmă 
Lăcaş străvechi al dragostei bolnave, 
Simţi tristeți ciudate-n piept că-i scurmă. 
Tăia fregata valuri albe,-n turmă, 

în umbra legendarului azi munte, 
Nostalgic val lăsînd mereu în urmă; 

Şi sta melancolia să-şi înfrunte 


Cu ochiul mai senin, mai limpezită frunte 


XLII 

Pe albanezii munţi se face ziuă; 

Vezi Suli , Pindu cu zăpezi pe pisc; 
Cununi de ceaţă-n vîrfuri li sj-aeiuă, 
împurpurate de solarul disc. 

Sălaş de oameni iubitori de risc 

Aici vezi — cînd prin nori transpare glia; 
Şi urlă lupi, şi coroiatul plise 

Şi-ascute vulturul — şi vijelia 

La început de an şi-nvolbură urgia. 


XLIII 

Şi Ghilde se simţi aici doar singur, 
Spunînd adio limbilor creştine; 

Trecu necunoscute văi, stînci, crînguri, 
Ce mulţi le-admiră, dar cu frica-n vine. 
El soarta o-nfrunta, rîvnind puţine, 
Primejdii nici vînînd, nici ocolind; 
Sălbatice privelişti noi, divine, 
Stîrnind în el al drumeţiei jind, 

Şi arşiţi îndura şi viscole vuind. 


XLIV 

E crucea roşie aici umilă, 

De circumeisi hulită, netrufaşă; 

Popi ori creştini de rînd îţi iscă milă, 

Căci popii nu ca-n alte părți se-ngraşă. 
Fecioară, idol, cruce uriaşă, 

Profet sau sfant, sub orice semn învii, 

O, tîmpă superstiție, din faşă, 

Pe popi i-nalţi, şi-i pierzi pe cei mulţi... Ci, 
In cult, poţi aurul de zgură limpezi? 


XLV 

Şi iată golfu-Ambracia , cel unde 

Imperiu vast căzu pentr-o femeie; 

Romana flotă lupte furibunde 

Cu-a Asiei a fost aici să deie 

Dar mii de morti şi-au dobîndit trofee! 

Ci iată-al altui Caesar monument, 

Ca mîua lui, azi veşted ... Au de ce e 
Creată lumea asta-n chin dement, 

Tirani s-o piardă ori cîştige-ntr-un moment? 


XLVI 

Din munţii-ntunecaţi ce-i stau hotar 
Albaniei, pînă-n ilirul şes, 

Trecu mulţi munţi Childe Harold, nici măcar 


In mituri amintiţi, chiar de, ades, 

Nici Attica loc mai frumos şi-ales 
N-arată ochiului, căci fermecate 

Văi, ca-n Tempe , mereu în faţă-ti ies. 
Chiar al poeţilor Parnas rar poate 
Ascunde locuri ca aici mai fermecate. 


XLVII 

Trecu de Pind, de lacul Acheruza , 

Şi ocolind a ţării capitală 

Curînd ajunse să-i salute buza 

Pe craiu-Albaniei , ce nu cu fală 
Zdrobeşte-un neam ce pururi se răscoală, 
Ci doar făcînd din fărdelege lege. 
Muntenii-asaltă fără şovăială, 

Din munţii lor, cu pietre şi ciomege; 

Din ei, rar aurul vreun trădător alege. 


XLVIII 

Monahie munte, Ziţa! Eşti pfuuînt 

Sfinţit, chiar de eşti scund, că-n jos şi-n sus, 
Şi-n părţi privind, în ochi tot simţi răsfrînt 
Un magic curcubeu, frumos nespus; 
Dedealuri, codri, rîuri eşti sedus, 

Şi-un cer senin, ce le armonizeaza 

Un vuiet de ecouri readus 

îți spune unde urlă, veşnic trează, 

Cascada ce, vrăjindu-te, te-nfiorează. 


XLIX 

Din păduricea de pe-un deal se-arată 
Majostuoasă, albă mănăstirea; 

Chiar munți înalți de-i stau de strajă roată, 
Şi o domină, tot îi simţi sfinţirea. 

Aici stă caloierul , om eu firea 

Senină, blinda, bun de ospeţire; 

De-aci drumeţul, ca de nicăirea, 

Greu pleacă şi mişcat cu osebire 

De-i place al Naturii farmec să-l admire. 


L 

Aici de arşiţi fugă şi rămiie 

Sub arbori seculari, pe iarbă grasă, 
Şi-o briză ca din rai va să-l mîngiie; 
De sus, spre şes privirea lui se lasă 

Şi gustă noi plăceri în umbră deasă. 
De ale soarelui săgeți arzînde 
Frunzarului pădurii nici că-i paşii; 

Se tolănească-aici şi,-n ceasuri blînde, 
Admire nopţi şi aurore tremurînde. 


LI 

Vulcanic amfiteatru-ai Himerei 

Alpi se arată-n zare, şi o vale 

Ce ochiului odihnă şi plăcere-i; 

Vezi turme, frunze unduind clomoale, 
Pîraiele tăindu-şi larga cale. 

Priviţi cernitul Aeheron, o dată 

Sortit doar unor umbre sepulerale! 

O, Pluton! Iadul tău de mi se-arată, 
Se-nchidă Elizeul; primeşte-mă îndată. 


LII 

Nu profanează turnuri de cetate 
Priveliştea... Janina nu-i departe... 
Ascunsă-i doar de creste detunate. 

Rar oameni vezi, rar case; prin stînci sparta 
Rod capre frunze, de plăcere moarte, 

Şi cîte-un ciobănel, în alb mintean, 

Stă ochii de pe-o lespede să-şi poarte 

Spre turma lui, doinind cu mult alean 

Ori stă în peşteri cînd furtuna urlă-avan. 


LII 

Dodona ! Unde e al tău oracol, 

Izvorul profeției, codrul sfînt 

Şi valea repetînd, printr-un miracol, 

Ce spune Joe? Şters de pe pămînt 
E-altarul lui!... Şi omul plînge cînd 

I-i rupt al vieții fir? Nesăbuite, 

Taci, căci ca zeii poți muri oricînd. 
Stejari pier, lespezi, naţii, lumi vestite — 
Şi tu crezi că mai mult trăi-vei, pasămite? 


LIV 

în urmă lasă Childe Epirul, munţii , 

Şi ochiu-i, ostenit de creste-astrale, 

Vrăjit priveşte, de sub placa frunţii, 

Coline unduioase, ori, în vale , 

Verdeaţa primăverii triumfale 

Şi măreţia şesurilor cînd, 

Sub arbori nalţi, un rîu îşi taie cale 

Şi-i oglindeşte-n unda lui dansînd, 

Ori adormiţi sub licăr lunar, noptatic, blînd, 


LV 

Plutind pe prăvălaticul rîu Lacs , 
Cînd Febus după Tomerit* se-ascunde 
Şi umbre lungi îndeamnă la repaos, 
Văzu şi Tepaleni ,ui bea unde 


Se-arată minaretele rotunde 

Sclipind ca meteorii-n întuneric; 

Şi auzi vii glasuri furibunde, 
Războinice, prin acel fast feeric, 

Cum mai puternice ca briza se desferic. 


LVI 

Trecu de al haremului turn mut, 

Privind, de sub al porţilor arc vast, 
Palatul unui domnitor temut , 

Plin de putere, nezgîrcit la fast; 

Străini, dervişi, sclavi, eunucul cast, 

De toate rasele,-s mereu de faţă, 

Cu mult respect, adinc, entuziast. 
Palatul o-o privelişte măreaţă, 

Dar e, pe dinafară, zid gros de fortăreață. 


LVII 

Oşteni pe cai în scump harnaşament, 

în curte, jos în lupte-s gata s-ardă; 

Pc coridoare, străji cu ochi atent, 

în strai ciudat, stau necurmat de gardă; 

Stă tropot de copite să se piardă 

Sub bolți, cînd iese-n goană un tătar; 
Greci, albanezi, tuni, mauri stau în hoardă 
Sub tuiuri, pc cînd, răpăind barbar, 
Vestesc mari tobe cum că vine noaptea iar. 


LVIII 

Diîrz pare-un albanez în scurt caftan, 

Cu pușca lui ţintată şi în straie 

Brodate-n fir de aur diafan; 

Eşarfa macedonă-i de văpaie; 

Vezi delhi  purtîud bonete de bătaia 

Şi curbă sabie; vezi greci şireţi; 

Robi mutilaţi din Nubia, o droaic; 

Turci muţi, cu bărbi, te bagă-n sperieţi: 

Ei dau porunci doar şi-s puternici, cruzi, semeți 


LIX 

Stau tolăniţi, sau umblă, sau admiră 
Priveliştea schimbată-n orice clipă; 

Un musulman noian de rugi înşiră, 

Iar alţii stau fumînd din lunga pipă; 
Mindri-albanezi păşim se înfiripă; 
Greci şuşotesc prin cîte-un coif, mereu, 
Şi din a minaretului aripă, 

Un glas de muezin vesteşte greu: 
Allah e unicul pe lume Duuinczeu 


LX 

Era de Ramazan ajun şi post 

Şi penitenţei ziua se sortise, 

Dar cînd al serii fapt trecut a fost, 

în tinsera o masă ca în vise, 

Şi se porni chiolhan cu uşi deschise 

Sclavi tot cărau gustoasele bucate 

Şi orice galerie se golise. 

Din încăperi un vuiet surd răzbate, 

Şi sclavi şi paji tot intră şi ies purtînd de toate 


LXI 

N-auzi, la chefuri, al femeii glas; 

în tainice alcovuri crunt păzită, 

Nu face fără feregea un pas. 

Doar soţului stăpîn e hărăzită, 

Şi cu-nchisoarea ei obişnuită, 

O-neîntă soţul, grijile de mamă, 

De alte simţăminte nemomită. 

Crescîndu-şi pruncii, dă de dinşii seamă; 
Nicicînd al altor patimi farmec nu o cheamă.. 


LXI 

într-un pavilion de marmur care 

La mijloc are-un ţişnitor izvor, 

Ai cărui stropi revarsă-n jur răcoare 
Şi-mbie la ceas dulce-odihnitor, 
Ali-Paşa stă, crudul domnitor, 

însă pe venerabila lui frunte 

Seninătatea stă-n plăcut decor, 

De nu-ţi vine să crezi că gînduri crunte 
Nutreşte necurmat sub tîmplele-i cărunte. 


LXII 

O, nu că barba lui de-argint nu-l lasă, 
Ca-n tinerețe, patimei supus. 

Teianul şiHafez , în rimă-aleasă, 

Că dragostea învinge anii — au spus, 
Dar crimele pe fruntea lui şi-au pus 
Pecetea — şi ca tignd crud arată. 

Prin sînge de-a suit mereu mai sus, 

Azi setea lui de sînge-i nesecată 

Şi sînge-ar tot vărsa cu ură-ncrîncenată- 


LXIV 

Hoinarul poposi aici, văzînd 
Privelişti şi tot lucruri noi în jur, 
Dar ochiul lui se dezgustă curînd 
De musulmana pompă, de huzur, 
De voluptatea în sălaş impur, 


Unde mai fuge de oraş puterea. 

Ar fi fost vraja fără de cusur, 

De fastul n-ar fi însoțit plăcerea, 

Căci inima în tihnă îşi cată mîngiierea. 


LXV 

Hirusuţi sînt albanezii şi sălbatici, 

Dar au sălbatice virtuţi, cu mia; 

Ce duşman i-a văzut fugind zănatici? 
Ce alţi soldaţi răzbesc ca ei urgia? 

Ei, frați cu crestele şi vijelia, 

Sînt aspri precum munţii... Răzbunarea 
Li-i cruntă — dar cinstesc prietenia; 

Şi iama dau, cu toată infocarea, 
Urmîndu-i şefului lor dîrz chemarea. 


LXVI 

Childe i-a văzut gonind de la palat 

La luptă — şi-apoi cînd, întîmplător, 
Ajunse-al lor captiv nevinovat. 

Cei cruzi mai cruzi cu prinşii lor se vor, 
Dar ci l-au dus în cortul primitor, 

Cum n-ar fi făcut, poate, alte nații 

Mult mai puţin barbare,-n locul lor. 
Puţini se poartă, vai, precum confrații! 
Chiar şi compatrioţii arar ţi-s aliaţii! 


LXVI 

Potrivnic vînt tot îmbrîncea spre stînci 
Fregata către suliota coastă, 

Cînd totul se-nvelea în bezne-adînci; 

De ancorarea se-arăta nefastă, 

Mai rău era pe-a valurilor creastă; 

Matrozii se temeau că, stînd la pîndă, 
Trădarea-n aste locuri îi adastă, 

Şi pururea de victime flămîndă, 

Sorteşte turci, creştini, oricînd, la grea osîndă. 


LXVII 

Dar mîna le-au întins cei oameni bravi 

Şi i-au trecut prin mlaştini, stînci abrupte, 
Mai omenoşi ca sclivisiţii sclavi; 

La foc uscară straie ude, rupte, 

Din cupe fură vinurile supte, 

Şi lămpile se-aprinseră — şi-n dată, 

Din cît aveau le dară să se-nfrupte. 

Nu-i asta omenic-adevărată? 

Ce lecţii pentru cei ce în huzur înoată ! 


LXIX 

Şi se-ntîmplă că Harold bun rămas 
Cînd munţilor se pregătea să zică, 
Tilhari de drumul mare orice pas 
Ți-l urmăreau, cu săbii şi alică; 

Şi-o ceată-atunci luă cu el, voinică, 
De oameni ce la greu nu se dezmint. 
Trecu de Acarnania fără frică 

Şi în eoliene văi de-alint 

îi părăsi, lîngă-Achelousul de-argint. 


LXX 

Ci tinde Utraikeyul solitar 

Odihnă-şi află în rotund liman 

Şi oglindeşte-al lunii licăr clar 

Cînd arbori desi îşi leagănă-n colan 
Frunzişul lor umbros peste găvan, 

Cit briza mîngîie-ncreţite unde, 

Popas făcu iar Childe, pătruns de-alean, 
Căci noaptea, pentru el, oricînd, oriunde 
Mirifice privelişti sînt, plăceri ascunde. 


LXXI 

Te țărm ard focuri... S-au mîncat bucate..; 
Din nună n mină cupe trec, cu vin. 

Harold, surprins, se minuna de toate, 

Dar maiciiseamă cînd, sub cer senin, 

Cît miezul nopţii nu bătu deplin, 

Se prinseră localnicii în daut... 

Şi-aruncă puştile, de mi mîini se ţiu 

Toţi palicarii în rotitul lanţ, 

Lăţind pămîntul şi cîntînd sub nalţi versanţi. 


LXXII 

Childe sta de-o parte, cu uimire vie 
Plivind petrecerea, plăcîndu-i chiar. 
Cu toată-a ei hirsută veselie; 

în toate nu afla nimic vulgar, 

Nici desfrînare-n danțul lor barbar. 
Au iuți mişcări, le joacă limbi de foc 
Pe chip, şi ochii scapără, de jar; 

Cu plete pîn-la brîu se-avîntă-n joc 

Şi mai mult urlă decit cîntă din bojoc. 


1 
Tamburgi, tamburgi! Dai semnal de război* 
Si trezeşti vii nădejdi în cei bravi, în eroi. 
Dirzii munţilor fii se ridică azi toţi: 
Ilioţii cei smezi, iliri, chimarioţi. 


Cine-ntrece pe-un smead suliot ortoman 
In cămaşa-i de nea şi-n miţosu-i mintean? 
Către lupi şi vultani suie turmele sale 
Şi e rîu volburat cînd coboară la vale. 

2 
Cînd voi, chimarioţi, nu-i iertaţi nici pe fraţi, 
Oare-n stare aţi fi pe duşmani să-i cruţaţi? 
îl loveşte un glonţ pe duşman fără sminiă; 
A lui inimă e minunată ca ţintă. 

3 
Macedonii, şi ei, în războaie mari meşteri, 
De vînat azi uitînd, ies afară din peşteri, 
Şi eşarfa le-o fi mai roşită oleacă, 
A lor sabie cît n-o intra iar în teacă. 

4 
Ah, piraţii parghezi, ce au marea drept casă, 
Pe toți frîncii îi duc în sclavie ciinoasă. 
Şi galere şi vîslo la mal stau, în soare, 
Cît pe prinşi ei şi-i duc la grea închisoare. 

5 
Ah, eu nu vreau plăceri ca un gras bogătan; 
Tot ce vreau îmi cîştig cu-al meu crunt iatagan 
Eu mireasă-mi cîştig, cu păr moale şi lung; 
De la mame smulgînd dulci fecioare ce pling. 

6 
Ah, miroasă şi ţinură fata îmi place, 
Să mă mîngiie dulce, să-mi cînte, să-mi joace, 
Să ne cînte, pe coardele lirei plecată, 
Cum în lupte muri cel ce fostu-i-a tată. 

7 
Cum plîngeau în Previsa v-aduceți aminte 
Cei învinşi? Cum cîntam noi, zburînd înainte? 
Pradă multă-mpărțind, mulți bogați sugrumînd 
Şi doar tinere fete în viață lăsînd? 

8 
Ah, nici milă, nici teamă nicicînd nu cunoşti, 
Dacă lupţi cot la cot cu-a vizirului eşti, 
Căci de cînd s-a născut chiar profetul cel sunt, 
Precum Ali-Paşa n-a fost brav pe pămînt. 

9 
Ah, Muchtar, al său fiu, chiar la Dunăre-anu-i 
Şi bălaii ghiauri se-ngrozesc de-al său tui , 
Şi cînd delhii lui dîrzi i-or tăia şi împunge, 
Din muscali oare cîţi pe la căşi or ajunge? 

10 
Seliktar , iataganul să-i scoţi lui Ali; 
Dă semnal de război, tamburgi, tamburgi! 
O, voi, munţi care-acum ne vedeţi coborînd, 
Vom veni-nvingători înapoi, ori nicicînd! 


LXXII 

O, Grecie! Relicvă-a vechii glorii! 

Tu, mare-nfrîntă, nemurilă-n moarte! 

Pe risipiții fii, neluptătorii, 

Cum să-i înveți lanț vil să nu mai poarte? 
Nu-s azi ca grecii obidiți de soarte 

Ce vrînd la Termopile se-ngropară. 
Eroic înfruntînd vrăjmaşe hoarde. 

Ce dîrz războinic inspira-vor iară, 

încît din Eurotas  ţişnind, ca ei să piară? 


LXXIV 

Spirit al libertății! Cînd stăteai 

Sus, pe Phyle , cu Trasibul cel falnic, 
Puteai să vezi ăst verde atic rai 

Genuini sub gheare de vrăjmaş prădalnic? 
Nu treizeci de tirani i-apasă jalnic 

Pe-ai săi urmaşi... Un musulman de rînd 
Rob face azi din fostul dîrz localnic, 

Ce nici nu se răscoală... Doar în gînd 
Blestemă, rămînînd sclav pină la mormînt. 


LXXV 

O, neschimbat doar chipul le-a rămas, 
Şi-n ochii lor privitul, au cine poate 

Să erendă-n pieptul lor că nu dă glas 
Chemarea ta, o, simtă Libertate? 

Vor ajutoare din străinătate 

Şi speră că-s aproape-aeolo zile 

Cînd fi-vor iar stăpînii peste toate, 

Dar nu înfruntă armele ostile, 

Ruşinea să şi-o şteargă din a istorici file. 


LXXVI 

Moştenitori de lanţuri! Nu ştiţi oare 

Că sclavul lanţul trebuie să-şi rupă? 

Că mina lui să lupte e datoare? 

Să vină gală, moscovită trupă 

Pe turci să vi-i alunge? Ei —şi după? 
Pc-altar voi veţi aprinde flama tortii? 

Hote umbre spre tirani irupă! 

De schimbi stăpînii, nu schimbi datul sorții! 
Ruşinea, Grecie, te-aduce-n pragul morţii! 


LXXMI 

Oraşul cucerit de la ghiauri 

Pot iar să-l ia ghiaurii, spre-a pătrunde 
Din nou între-ai seraiului nalți muri; 
Şi pot ui sînge totul să inunde; 


Pot iar wahabe  hoarde furibunde, 

Co-au profanat Profetului mormîntul, 

Să nimicească totul, orişiunde, 

Dar libertatea nu-şi mai ia avîntul 

Aici — unde de robi e plin pe veci pămîntul! 


LXXVII 

Dar veseli sînt... La uşă postul bate 

Şi sufletul căinţei şi-or supune, 

Prin rugă să so spele de păcate; 

Ci al căinţei, sac cît nu şi-or pune, 

Le mai rămîn cîteva zile bune 

Ca să petreacă şi benchetuiască, 
Dedîndu-se unor plăceri nebune, 

în straie-aiurea, ba purtînd şi mască, 

La carnaval pornind în ceată tinerească. 


LXXIX 

Atîta veselie ca-n Stambul , 

A Greciei cîndva regină-urbe, 

Nu afli-n lume, chiar de, nesătul, 

Vrea turcul Sfînta Sofia s-o surpe. 

(Plîngi, liră, plîngi ce stă să se uzurpe!) 
Cînd liberi erau grecii, barzii lor 

Iscau dulci sonuri... Dar şi azi, ce zurbe, 
Chiar de se mint toți grecii-n danț şi-n cor, 
Auzi şi vezi stîrnind ecou peste Bosfor ! 


LXXX 

Puternic e-al petrecerii tumult; 

Se schimbă muzica, dar nu-ncetează; 
Cadenţa vîslelor pe val ascult, 

Şi valul însuşi, sub a lunii rază, 

Cît de plăcut, tot clipocind, oftează! 
Cînd briza mai stîrneşte linul val, 
Regina fluxurilor, noaptea trează, 

îşi înmulţeşte-n unde chipul pal, 
Feeric luminînd de val lovitul mal. 


LXXXI 

Pe spume fug uşoarele caiace... 

Uitînd de somn, de casă,-n ritm drăcesc, 
Stau fetele, pe mal, în danţ să joace, 
Schimbînd priviri ce inima topesc 

Cu-ai lor flăcăi — şi mîna-şi strîng, firesc, 
Cu caldă duioşie... O, Iubire, 

Cînd trandafirii în ghirlande-ţi cresc, 

Pot cinici, filozofi orice să-nşire, 

Căci uiţi, iubind, că viaţa-i o nenorocire. 


LXXXII 

Dar oare, în voioasa mascaradă, 

Nu-s chipuri mai ascunse, trase, pale, 
Trădînd dureri ce sufletul li-l pradă? 

Ei stau nostalgici şi la bacchanale, 

Şi valul plînge de-a lor tristă jale 

Că-n ei toată-a plăcerilor risipă 

Mîhnire şi dispreţ doar mai pravala 

Şi dor le e să vadă cum aripă 

De doliu peste măşti se-ntinde într-o clipă. 


LXXXII 

Un patriot să simtă-aşa se cade, 

Dar patrioți nu-s cei ce lanțul poartă 

Şi secera robiei — vai! — nu spade, 

Şi plîng în şoapte doar mărirea moartă, 
Zîmbind unui trimis de Marea-Poartă! 
Acei ce naşterea ţi-o datorează, 

Şi sîngele, şi-a ta străveche artă, 
Pleiada mîndră de eroi de vază, 

O, astăzi, Grecie, mai mult te ruşinează! 


LXXXIV 

Dc-or renvia spartanii duzi, severi, 

Şi-im alt Epaminonda -n Teba... Dacă 

Athena naşte-va eroi, ca ieri; 

Bărbaţi de-o naşte iar femeia greacă, 

S-o smulge iarăşi sabia din teacă! 

O clipă nimiceşte-un mare stat, 

Cînd, spre-a-l clădi, stau veacuri lungi să treacă! 
în cît timp poate renvia un nat, 

Şi Timpul învingînd, şi un destin ingrat? 


LXXXV 

Dar, țară-a zeilor pierduţi, precum 

Şi-a oamenilor ce-s cu zeii gemeni, 
Frumoasă eşti şi-n anii crunţi de-acum, 

Cu văi fertile şi zăpezi pe cremeni, 

Cu templele-n ruină ce le semeni 

Peste eroi cc-s scrum sub zări albastre, 
Sfăfmâți de plugurile altor semeni! 

Aşa pier monumentele măiastre, 

Doar a lor Glorie trăind şi-n vremurile noastre! 


LXXXVI 

Mai geme cîte-o colonadă lingă 

Surori ce-n carieră zae culcate; 

Doar al Minervei templu tot stă încă, 
Sus, pe Colonna —şi să-ncînte poate; 
Morminte deeroi mai stau uitate, 


Cu lespezi înnegrite şi cu iarbă, 

Sfruntînd azi timpul în eternitate. 

Dar nu Uitarea... Şi-n străini să fiarbă 

Mai prinde-un „vai!", cînd trec gîndind la soarta oarbă. 


LXXXVII 

Dar munții-s tot hirsuți, albastră-i bolta, 
Ai crînguri dulci şi încă verzi cîmpii 
Minerva nu-i — dar dau măslini recolta; 
Inmiresmat Hymet , albine inii 

Iţi cresc cetăţi de faguri mierii; 

Mendeli, piatra marmurei curate 

Ți-o scaldă-Apolo-n pulberi aurii; 

Vai, pier, pier Artă, Glorii, Libertate, 
Dar al Naturii chip apururi minunat e! 


LXXXVIII 

Oriunde calci, această glie-i sacră 

Şi-aici nu s-a durat nimic vulgar. 

Ca ţară fermecată te consacră, 

Pe drept, al muzelor alese har. 

Minuni ce tînăr le-ai visat ţi-apar, 

Şi ochii dor... Ruină-i Partenonul, 

Dar munţi, coline, şesuri, rîul clar 

înfruntă şi-azi destrucției demonul, 

Şi- Athena de-a pierit —e veşnic Maratonul . 


LXXXIX 

E-acelaşi soare— insa grecu-i rob; 
Hotăratul e acelaşi — faima-i mare; 
Văd greaca sabie cum face zob 
Persanele oştiri invadatoare, 

Ca-n ziua nemaipomenită-n care 
Ajunse Maratonul magic verb. 

Văd steaguri frînte şi biruitoare; 
Văd clocotele luptelor cum fierb, 
Să-nalţe şi mai glorios elinul herb. 


XC 

Văd mezi fugind cu arcurile rupte, 

Lungi lănci greceşti grăbindu-le pieirea; 

Văd marea, glia, stîncile abrupte; 

în faţă — Moartea,-n spate — Nimicirea; 

Din astea ce trofeu păstrează Firea, 

Spre-a-ţi aminti surisul, Libertate, 

Şi-a Asiei de-atuncea jeluirea? 

Doar urne şi morminte profanate! 

Doar colb ce cal străin să-l spulbere azi poate! 


XCI 


Dar spre vestigii ce-amintesc splendoarea 
Veni-vor pelerinii cugetînd; 

Sub vînt ionic ci brăzda-vor marea, 
Parafat al luptelor, slăvit prin cînt; 

Istoria si limba ta-nvăţînd, 

însufleţi-vei floarea tinereţii; 

Bătrînii s-or mîndri la al tău gînd, 
Iubi-vor pe Minerva înţelepţii 

Şi dulce harul muzelor va inspira poeţii. 


XCII 

Cînd eşti plecat, al ţării dor te-apasă 

Şi dorul de-al părinţilor cămin. 

Dar singuraticul îşi află casă 

Oricînd pe-al Greciei pămînt divin; 

O, nu-i un loc deveselie plin, 

Ci-aici vii cînd melancolia-ţi place 

Şi dorul casei tc-arde mai pul iu 

Cînd lîngă templul delphic afli pace 

Loc unde perşi şi greci luptară-a vremi buimace. 


XCIII 

Veniţi cu toții pe tărîmul magic, 

Dar respectați ruinurile-i sfinte, 

Căci şi aşa destinul le-a fost tragic! 

Nu profanaţi altare şi morminte! 

Cinstiţi ce naţii au cinstit fierbinte, 

Ca Anglia să fie fără pată 

Şi să priviţi, la fel ca mai naitilo, 

Al tinereţii leagăn de-altădată 

Cu dragostea-i din veci şi viaţa-i minunată. 


XCIV 

Iar tu, ce ai cîntat cam mult sub aştri, 

S-o pierde glasul tău poate-ntr-un cor 

Iscat de zgomotoşii poctraştri; 

Mai dă-le-un laur veştejit şi lor, 

Căci, vai, de lauri nu-ţi mai este dor. 

Cînd critici şi elogii nu primeşti, 

Odată ce-a-ngheţat al morţii nor 

Atîtea inimi dragi, prietenești. 

Nu ţii să placi cînd ai pierdut tot ce iubeşti! 


XCV 

Te-ai dus şi tu, duioasa mea iubită , 

Har fermecat al tinereţii mele, 

Care mi-ai stat alături neclintită, 

Cînd nu te meritam, în clipe grele. 

Şi nu mai eşti... Trist rost mai am sub stele, 
Cînd tu nu-mi mai poţi spune bun-venit. 


Să plîng mai pot doar clipele acele 
Ce, vai, mai bine nu le-aş fi trăit. 
La ce revii, cînd iar eşti de amar gonit? 


XCI 

Tu, ce-ai iubit şi care mi-ai fost scumpă-— 
Ce trist se-agaţă jalea de trecut 

Şi-n gînd întruna prinde să-mi irumpă! 
Mi-o smulge Timpul umbra ta în lut! 

O, Moarte, mi-ai răpit tot, tot ce-ai vrut: 
Părinţi, un bun prieten — şi-azi mai mult! 
O, n-ai lovit pe nimeni mai durut! 

Verşi zi de zi veninul tău ocult, 

Şi-mi piere ferieirca-n al vieţii greu tumult. 


XCII 

Să caut iar saloane, gloata, şipul — 

Ce inima scîrbesc la greu necaz? 
Chiolhanuri iar, rîs fals ce-ţi strîimbă chipul 
Şi sufletul ţi-l strînge de grumaz, 

Crescînd mîhnirea lui fără ragaz? 

în van zîmbeşti, scîrbia ascunzînd, 

Căci rîsu-ţi trage brazde pe obraz 

Pentru al lacrimilor rîu bolind 

Şi buza-n rinjet stins se strîmbă, tremurînd. 


XCVIII 

O, care-i răul crunt al bătrînetii, 

Ce-ți sapă rid pe frunte? Nu să ştii 

Că toți cei dragi ți-s şterşi din cartea vieții 

Şi singur că rămîĵi printre cei vii? 
Genunchii-mi plec, pedeapsa din Tării 

Să mi-o primesc... Speranţele-s deşarte... 

O, curgeţi zile fără rost, pustii! 

Ce m-a vrăjit pierdut e-n Timp, departe 

Şi anii tineri mi-s striviţi de-un chin de moarte. 


CÎNTUL AL TREILEA 


„Afin que cette application vous forcat a penser a autre chose. Il n'y a en venite de remede que celui-la et le 
„Il 
temps." 


I 

Tu mamei tale-i semeni, dulce Ada, 

Copil unic al sufletului meu. 

Cînd ţi-am văzut, plecînd către Ellada, 
Albaştrii ochi, atunci speram mereu, 

Şi nu plecam ca azi, cu suflet greu; 

Tresar şi mă trezesc... în jur văd valuri... 
Deasupra, suflă vîntul... Şi deci cu 

Plec , şi-ncotro, nu ştiu, n-am idealuri; 

Nu mă-ntristează, nici vrăjesc a țării maluri. 


II 

Da, iar pe mări, de nostalgic buget! 

Sub mine saltă valul — roib ce-şi ştie 
Stăpînul — şi salut vuindu-i muget! 

Mă ducă orişiunde,-o veşnicie! 

Să tremure catargul sub urgie 

Ca trestia... Sînt smulsă buruiană, 

Din stînci, ca să plutesc în vijelie, 

Pe vasta oceanului bulboană, 

Oriunde dus de al furtunii suflu-n goană. 


III 

în primăvara vieţii l-am cîntat 

Pe-un peregrin care fugea de sine; 

Reiau povestea —şi ca vînt turbat, 

Ce nori involbură, o duc cu mine, 

Căci cugetări şi lacrime conţine, 

Ce-n urmă au lăsat doar sterp pustiu. 

Grei anii rătăcirii peregrine 

Sînt trudnice şi lungi cărări, dar ştiu 

Că în nisipul lor nu-s flori, nimic nu-i viu. 


IV 

Şi-au rupt în ani de patimi, chin, răsfăţ, 

Şi sufletul, şi lira mea o coardă, 

Si poaie-n van cînta-voi, dar m-agăt, 

De tot ce-n mine a putut să ardă. 

Oricât de tristă-i tema, nu se piardă, 

Căci chiar de-n van mai cînt, scap de-un coşmar 


! Fie ca această aplicaţie să vă oblige să vă gîndiţi la altceva. Nici un alt remediu în afară de acesta şi de timp, nu există cu adevărat" 

Ce poartă-a egoismului cocardă. 
O, al întării val mi-l deie-n dar, 
Chiar dacă numai pentru mine-n vers tresar! 


V 

Doar cel ce-n miezul vieții a pătruns 

Şi-i matur nu prin ani ci prin trăiri, 

Incit nimic nu-l miră-ndeajuns, 

Si-ambiţii, chinuri, doruri, uri, iubiri 
Cuţit nu-i mai împlinită în simţiri, 

Să spună poate de ce gîndul cată 

Să fugă-n peşteri, unde năluciri 

Şi forme-aeriene i se-arată, 

Ce-n tainiţi sufleteşti iubite-au fost o dată. 


VI 

Aceasta e creaţie—şi-ntr-însa 

O mai intensă viaţă se-ntrupează, 

Şi tot ce-n sino fantezia strîns-a 
Revarsă-n mine nouă viaţă trează. 

Căci ce sînt eu? Nimic... Dar tu cutează, 
O, suflet, nevăzut al cugetării; 

Eu, stins, prin tine ard şi tu-mi eşti rază; 
Şi bat cu tine necuprinsul zării, 

Şi plin de duhul tău, mă dărui iar visării. 


VII 

Cum mohorît gîndit-am şi prea mult, 
Gînd mai puţin sălbatic azi mă cheamă; 
Eram, pe vremuri, clocot şi tumult, 

Vîrtej de fantezie şi de flamă. 
Nestăpînindu-mi inima, dam vamă, 
Umplînd izvorul vieţii de venin.. 

Tîrziu, e şi-s schimbat, de bună seamă, 
Dar Timpul înfruntînd, nu-mi fac hain 
Destinul cînd gust fruct amar, ca de pelin. 


VIII 

Dar deajuns am plîns trecutul care 

E de peceţile tăcerii-nchis; 

Prea mult absentul Harold reapare, 

Cu suflet goi de doruri şi de vis, 

Rănit de moarte, însă neucis, 

Schimbat de Timpul care schimbă, toate, 
Ce stă in brazde-adînci pe fruntea-i scris, 
Şi-al minţii loc, vigoarea-n trup abate, 
Golind al vieţii plin pahar pe jumătate. 


IX 
El îşi sorbise cupa prea curînd, 


Şi cel din urmă strop era pelin; 

La pur izvor apoi s-o umple stînd, 
Crezu e-o umple cu nectar divin 

Şi veşnic — dar un lanţ tot mai hain 
Simţea că, nevăzut, în fiare-l strînge; 
Oriunde-l duse pasul peregrin, 
Crescură suferinjele-i nătînge, 

Şi lanţul răni săpa, fachiri să iasă sînge. 


X 

Strîns sigur în al nepăsării scut, 

Iar stase cu confrații prin saloane, 

Cu sufletul de nepătruns şi mut. 
Crezîndu-se-apărat, pe la chiolhane, 

De chin cum şi de-ale plăcerii toane, 

Prilej de meditații în mulţime 

El căuta-ntre panglici şi zorzoane, 

Aşa precum aflase-n alte clime, 

Printre cereşti şi pămînteşti minuni sublime. 


XI 

Dar cine nu ar rupe roza-nvoltă? 

Cine-ar privi făptura Frumusetii 

Şi n-ar simţi în el cum se revolta, 
Invigorată iar, puterea vieţii? 

Cînd astrul gloriei prin vălul cetii 
Se-arată, nu treci peste hău, anume, 

Cu ţel mai pur ca-n anii tinereţii? 

Chilele Harold se-avîntase iar în lume, 
Luptînd cu Timpul, vrind să ştie totul cum. 


XII 

Dar se simţi curînd neispitit 

Să stea în turma oamenilor, cînd 
Nimic n-avea cu ei deîmpărțit, 

Căci nu-şi plecase răzvrătitul gînd, 

în anii tineri el nicicui, urînd 
Supunerea unor păreri străine; 

Şi mindru-n deznădejdea lui oricînd, 
Crezu că ar putea trăi mai bine, 
Departe de ei toţi, retras adînc în sine. 


XIII 

Prieteni el şi-afla pe-un munte dur, 

Şi casă —pe val nalt de ocean; 

Spre clime dulci, sub pure bolți de-azur 
îl îndemna al inimii alean. 

Păduri, pustiuri, peşteri, val tiran 

Erau plăcuta lui societate; 

Citea din cartea Firii cu elan, 


Cît nu din cărți, simțind vorbi tu poate 
Cu cerul oglindit în lacuri preacurate. 


XIV 

Sta ca un caldecan privind la stele, 

De zămislea făpturi pe crugul lor 

Mai luminoase încă decît ele, 

Uitînd de patimi pământeşti, de dor. 
O, gîndu-l fericea-n astralul zbor, 

Dar lutul trupului scînteia vie 

Ce-n el sta-nchisă — foc nemuritor — 
O-mpiedeca să zboare spre Tărie, 
Vrînd în cătuşa lui s-o ţină pe vecie. 


XV 

Sta mohorît şi lingav printre semeni, 

Şi-i copleşea pe toți, lipsit de duh, 

El, unui şoim cu-aripi tăiate-asemeni, 

Ce-o dată zbura liber în văzduh; 

Dar sufletu-i, cu ură şi năduh, 

Era cuprins şi de porniri nătînge, 

Ca şoimul ce penet, şi plisc, şi puii, 

îşi scaldă,-n colivie,-n lac de sînge, 
Zbătîndu-se cumplit, vrînd temniţa a-şi frînge 


XVI 

De sine surghiunitul Harold 1ar, 

Fără speranţe, o porni la drum, 
Simţindu-şi chinul mai puţin barbar; 
Ştiind că viaţa s-o sfîrşi oricum 

Zîmbea în disperarea lui acum, 

Pătruns chiar de un soi de veselie, 

Precum naufragiaţii care-n rum 

Se-neacă, spre-a uitare de urgie, 

Cînd mai că-s gata supți de-a valului furie. 


XVII 

Destul! Calci pulberi de imperiu vast! 

Sub ele crunt, cutremur îngropat e! 

Cum? Locul nu-i sfinţit de-un bust, cu fast? 
Columne nu-s, izbînzii consacrate? 
Moralul adevăr au nu răzbate 

Mai viu — de-i cîmpul cum a fost din veci? 
Recoltele-s de sînge îngrăşate 

Şi, cîmp fără de seamăn, ăsta deci 

Fu al izbînzii rost? Noi tronuri, cu noi regi? 


XVIII 
Stă Harold pe-al tău cîmp tixit de cranii, 
O, Waterloo , cumplit mormînt al Franţei! 


Un ceas distruge rod demari strădanii 
Şi-nclină altfel talgeral balanței. 

Cu ultima zvicnire-a cutezanţei, 

Te-a prins în gheare-un vultur ce nu iartă, 

Dar naţiile i-au pus frîu speranţei 

Şi- Ambiţia i s-a vădit deşartă: 

Din ruptul lumii lanţ verigi doar de mai poartă. 


XIX 

Răsplată dreaptă! Galii rod zăbala 

Şi spumegă — dar unde-i Libertatea? 

Sar naţii unui om să-i surpe fala, 

Să-nveţe regi ce-i Suveranitatea? 
Ne-aşteaptă iar sclavia, nedreptatea, 

în secolul luminii? Leul cînd 

E-nfrînt — se pleacă lupului cetatea? 

Să ne-nchinăm la tronuri, tremurînd? 
Slăviţi doar cînd veţi şti ce regii au de gînd! 


XX 

De nu, în van zdrobit-aţi un tiran, 

Şi-n van au plîns soţii, surori şi mame, 
Şi Europa a gemut în van 

Feste recolte, suferind de foame! 

în van ravagii, morți, cumplite drame 
Şi-n van speranţe-n milioane treze! 
Popoarele pot sabia, s-aclame 

Cînd e ca spada, stînd pe metereze, 

A lui Harmodius , Atena s-o salveze. 


XXI 

...Era un bal nocturn în capitală , 

Cu toată belgiana nobilime; 

Sub vii lumini, în straiele de gală, 
Faimoase doamne, tineri, o mulţime, 
Dansau, visînd mari fericiri sublime; 
Privirii dulci îi răspundea privire 

Şi-n inimi tresăltau porniri intime, 

Şi totul părea clopot de nuntire, 

Dar brusc vui ceva de prohod în cimitire. 


XXII 

— „Ne-aţi auzit nimic?"... Nu, este numai vîntul, 
Sau huruie cărate pe pavaj. 

Mai vesel dansul să-d pornească-a vîntul! 
Plăcerea, Tinereţea-s un miraj! 

Petreacă pînă-n zori! Curaj, curaj! 

Să zboare timpul cu uşoare glezne! 

Dar iar se-aude groaznicul tapaj. 

Pe parcă norii îl repetă-n bezne... 


La arme!,-i bubuit de tun cu schije-n plezne! 


XXIII 

Sta Brunswick lingă nişa unui geam, 
Şi-ntîiul, cu al morţii-auz profetic, 

Prin zgomote de dans şi de bairam, 
Distinse bubuit de tun bezmetic. 

Ci rîseră de el în danţ frenetic, 

Dar pe o năsălie-nsîngerată 

El tatăl şi-l vedea —şi dîrz, atletic, 
Mînat de-al răzbunării dor, îndată 

Sări pe cal, pierind în lupta-ncrîncenată. 


XXIV 

Un du-te-vino se porneşte-n sala; 

Curg lacrimi şi mulţi tremură de groază; 

Mult lăudaţi frumuseţe-i pală: 

S-au stins pe chip bujorii — şi oftează; 

Auzi mereu: „O, Domnul te-aibă-n pază", 

Şi poate-i cel din urmă bun-rămas. 

Cum poţi să-i faci pe-ndrăgostiţi să crează 

Că se vor revedea, în cruntul ceas 

Cînd, după chef tîrziu, în zori dă moartea glas? 


XXV 

Războinicii pe cai sar de prin case 
Şi-alcătuiesc în grabă escadroane; 

Şi tunuri huruie, de mari cai trase; 

Soldaţii se adună în coloane 

Şi tunul crunt tot bubuie-n timpane, 

Şi tobe răpăiesc, trezind ostaşii-n 

Ajunul aurorei diafane; 

Iar cetăţenii, bulucindu-şi paşii, 

Cuprinşi de panică, tot strigă: „Vin vrăjmaşii!" 


XXVI 

Răsună a lui Cameron chemare — 
Războinic strigătul lui Lochiel , 

Des auzit prin munţi albini , — pe care 
Saxonii duşmani îl aud la fel. 

Pibroch -ul ţiuie-ascuţit, rebel, 

Dar suflul ce cimpoiul îl învie 

Trezeşte în munteni curajul cel 

Pc care Evan, Donald, din vecie, 

în clanuri l-au atîrnit, luptînd cu vrednicie. 


XXVII 

Şi-Ardenii îşi învălură mîhnirea 
In triste frunze, cît trec trişti nainte, 
De se-ntristează şi Nensuflețirea 


Cînd mulţi că nu s-or mai întoarce simte; 

Căci pînă-n scară fi-vor mulți morminte, 

Pe care iarba verde-o să răsară 

Ce-o calcă vitejia lor fierbinte 

Şi-a lor speranţă, ce va fi să piară 

Cînd reci cădea-vor ei sub crunta morţii gheară. 


XXVIII 

în zori, mai străluceau de tinerețe; 
I-nveselise frumuseţea seara; 

Fu miezul nopţii-atarma să-i înveţe 
Şi-n zori îi înfruntară luptei para, 

Dar ziua zgudui furtuna ţara 

Şi aşternu peste pămînt un strat 

De leşuri, el, războiul, monstrul, fiara. 
Pe care tot pămînt s-a aşezat, 

Prieteni şi duşmani acoperind, curat. 


XXIX 

Mai inspirate harpe i-au slăvit, 

Dar versul meu ar vrea slăvi să-l poată 
Te unul, între toţi deosebit, 

Căci eu greşit-am faţă de-al său tată; 
Legat de el prin sînge-s, totodată; 
Şi-apoi, prin nume mari un cînt răzbate; 
Nu, n-a fost inimă mai avîntată, 

Mai nobilă, în încleştări turbate, 

O, Howard, ca a ta lovită, dintre toate! 


XXX 

Ce-i jalea mea — cînd mulţi te-au plîns atunci? 
Cînd inimi sfişiat-a cruda-ţi soarte? 

Dar sub copacul cu verzi ramuri lungi, 

în locul unde-ai fost lovit de moarte, 

Cînd cîmpul l-am văzut pînă departe 

Plin de făgăduinţa primăverii, 

Cum fructe sta şi flori la sîn să poarte; 

Şi ciutul păsărelelor, puzderii, 

Gînditu-m-am la cei sortiţi pe veci tăcerii. 


XXXI 

Te-am amintit cu mii de morți „ce mii 

De goluri au lăsat în inimi scumpe; 

l-ar ferici uitarea pe cei vii, 

Căci lacrima şi azi din ochi irumpe; 

Vai, i-o trezi Arhanghelul acum pe 

Cei dragi — şi nu chemarea Faimei sfinte, 
Ce poate doar, cînd sufletul se rumpe, 
Durerea grea o clipă s-o alinte, 

Dar numele slăvit mai greu iese din minte. 


XXXII 

Ei plîng, zîmbese —şi iar jelesc zîmbind: 

Un pom, chiar veşted, mult timp stă-n picioare; 
Vezi şi fără catarg un vas plutind; 

Se surpă nu castel — dar nu sînt oare 

Odăi şi sub ruini? Stă fortul tare 

Cînd mari furtuni crenelele i-au rupt; 

Râmîne lanţul cînd captivul moare; 

Sub nori, al zilei curs e nentrerupt; 

Şi inimi frînte-s vii în piept de jale supt. 


XXXIII 

Precum, şi-n mii de cioburi ţăndurită, 
Oglinda se repetă şi-ţi arată 

Imaginea dintîi, dar înmiită — 

La fel şi-n inima crunt sfişiată 

E fiece durere repetată. 

E calmă, rece, sau c-aşa-i se minte, 
De chinul insomniei turburată; 

Se veştejeşte tănără, fierbinte, 

Şi pentru jalea ei pe lume nu-s cuvinte. 


XXXIV 

E viață-n disperare — a otravei 

Vitalitate — rădăcină vie 

Dînd hrană crengii veştede, bolnavei. 

De mori — îţi moare chinul pe vecie, 
Dar viaţa cu-al durerii frupt te-mbie. 

Cu gust de scrum ca mărul Mării- Moarte. 
Doar clipe de plăceri şi bucurie 

De-ar serie omul în a vieţii carie, 

Ar aduna şaizeci de ani pînă la moarte? 


XXXV 

Psalmistul numărat-a anii vieții — 

Şi-s mulţi, de-am crede în a ta poveste, 

O, Waterloo, fatal loc al tristeții, 

Ce viața ai scurtat, cînd scurtă este; 

Stau mii de limbi azi faima să-ți ateste 

Şi buze de copii mereu îngînă: 

— „i-ai noştrii-au spart aici vrăjmaşe ţeste, 
Cînd nații s-au unit, eu spada-n nună!" 

„Şi asta-i mult — şi-i tot ce-n veci o să rămînă. 


XXXVI 

Nu cel mai rău căzu — ci cel mai mare 
Aici — contradictoriu spirit — cînd 

Fapt nalt sau fleac îl atrăgeau cu-ardoare! 
Om al extremelor, n-aveai nicicînd 


Un tron — sau ţi l-ai fi păstrat mergînd 
Pe căi de mijloc... Doar prin îndrăzneală 
Te-ai înălţat şi ai căzut tu, viind 

Şi-acum să zgudui lumea, plin de fală — 
Un Jupiter drapat în mantio teatrală! 


XXXVII 

Cuceritor eşti şi captiv al lumii; 

Ea tremură în fata ta si azi; 

Ți-e numele mai viu pe-ntinsul humii 

Cînd jucăria Faimei eşti — şi cazi; 

Te-a linguşit că eşti măreț, viteaz, 

Făcînd chiar să te crezi divinitate! 

O, Faima ţi-a fost roabă în extaz, 

încît prejmuitoarele regate 

Au şi crezut mult timp că eşti ce vrei în toate. 


XXXVIII 

De oameni mai prejos ori mai presus, 
Luptînd cu naţii, chiar fugind de-un nat, 
Călcînd grumaji de regi ajuns-ai sus, 

Dar şi codind ca ultimul soldat. 

Imperiu de-ai zdrobit, condus, creat, 

O, patimilor nu le-ai închis poarta. 

Citeai în suflete — dar dezarmat 

Erai, iubindu-i războirii arta, 

Şi-un astru ce vrea tot nul mai ajută Soarta. 


XXXIX 

Dar îndurat-ai cu filozofie 
Neînvăţaţă vitregul destin; 

De-i asta-ntelepciune ori mindrie, 

E pentru duşman fiere şi venin. 
Văzînd cum ale urii hoarde vin, 

De groaza ta-n cădere joc să-şi bată, 
Tu le-ai întîmpinat zîmbind senin, 
Şi răsfățatul Sorţii de-altădată 

Tot dîrz le înfrunta urgia blestemată. 


XL 

înţelepciune-n ceas de cumpeni crunte! 
Disprețuiai pe toți la ceas de glorii, 

Dar prea citeau disprețul pe-a ta frunte 
Uneltele măririi, luptătorii, 

Ce-apoi te-au răsturnat! Ce iluzorii 

Sînt ale Soartei căi!... Şi-i astă lume 

Bun ieftin dobîndit prin mari victorii, 

Şi ieftin de pierdut, cum tu, anume, 

Pe pielea ta o-ncerci, ca toți ce-au vrut renume! 


XLI 

De singur ca un tuni pe-un clin de stîncă 
Stăteai şi te surpai sub crunt ciclon, 
Dispreţul te-ajuta-n cădere încă. 

Dar alte minţi te-au înălțat pe tron, 

Şi-n admiraţii arme-aveai plocon. 

Ci se cerca, de toți să-ţi rîzi tu vrînd, 

Ca Diogene , o, nou Machedon , 

Să-ţi lepezi purpura, căci ăst pămînt 

E, pentru cinici regi, butoi prea larg, oricînd. 


XLII 

Infern o tihna-n inimi zbuciumate — 
Şi-acosta ţi-i blestemul: e un foc 

Al sufletului care, în lăcate, 

Se zbate, aspirînd din strimtul ghioc 

Să zboare spre-un înalt, magnific loc, 
Şi-odată-ncins, se-aventurează-n zbor, 
Neostenind nicicînd, nicicum, deloc. 
E-o febră ce-i fatală tuturor 

Celor ce-o poartă sau purtat în trapul lor. 


XLIII 

Nebuni naşte, ce nasc nebuni semeţi, 

Regi, creatori de secte şi sisteme, 

Războinici, politicieni, poeți, 

Sofişti — că-n piept neliniştea cînd geme, 

Ei, timpi, prostesc pe alții lungă vreme, 

Şi-s pe degeaba pizmuiţi de-o lume, 

Căci un infern li-e soarta, de blesteme. 

O, sufletul de le-ar citi, anume, 

Mulţi n-ar vrea străluciri, nici tronuri, nici renume! 


XLIV 

Suflarea zbucium li-i, furtună viaţa, 
Ce-i ţine-n aer, spre-a-i lăsa să cadă; 
Dar îi iubesc primejdiei dulceaţa 

Şi liniştea le pare grea corvoadă; 

Şi mor — tînjind primejdii noi să vadă, 
Ca focul ce doar pîlpîie cînd lemne 

Nu mai arunci pe jar — sau ca o spadă 
Ce nu mai poartă ale luptei semne 

Şi rugineşte-ncet, în trîndăveli nedemne. 


XLV 

Zăpezi şi nori cel care suie munţii 
Pe piscurile mai semeţe-ndura 

De stăpîneşte el prin geniul frunţii, 
Ori sceptru, e privit de toţi cu ură. 


De-l cheamă sus lumina gloriei, pură, 
Si-n jos, sub el oceanul şi pămatul, 

In juru-i stau reci colţi de stîncă dură 

Şi capul gol i-l bate-n iureş vîntul; 
Şi-aşa i-i răsplătit suişul greu şi-avintul! 


XLVI 

Dar deajuns! A-Nţelepciunii lume. 

E-n ce-a creat chiar ea, şi mai din plin, 
In plăsmuirile Naturii- Mume. 

Au cine-ntrece farmecu-i divin 

Ce Harold i-l contempla de pe Rin? 
Izvoare, văi, ponoare şi coline, 

Mori, fructe, frunze, grîne, crîng de pin, 
Castele ce de buruieni sînt pline 

Şi-un trist adio mai îngaimă-ntre ruine. 


XLVII 

Stau ca trufaşe minți ce, asaltate 

De nenoroc, nu-şi leapădă mîndria, 
Vorbesc cu norii turnuri crenelate 

Şi ospeţesc doar vîntul, vijelia. 

De-an cunoscut pe vremuri măreţia, 

Şi steaguri fîlfîind, şi lupte grele, 

Le dorm apărătorii cît vecia 

Şi-s colb ca ei, frumoasele drapele, 

Şi să înfrunte-asalt nu-s azi în stare ele. 


XLVIII 

Domnea-ntre ziduri patima Puterii, 

Şi-n veci, acolo, seniori prădalnici 

Țineau năimiţii lor oşteni, puzderii. 

Erau aceşti nelegiuiți localnici, 

Precum eroii vechi, vileji, năvalnici... 

Ce le lipsea? Să scrie în Istorii 

Că-s mari, de neam, nebiruiţi şi falnici? 

Mormînt cu statui — spre a fi notorii? 

Spaţiu mai vast —cînd plini erau de-avut şi glorii? 


XLIX 

Ce lunte-n viaţa mieilor feude! 

Isprăvi ce-s şterse azi din amintire! 

Şi scuturile des de sînge ude, 

Cu tandrele devize de iubire! 

Răzbea robirea zale să deşire, 

în răbufniri sălbatice, nătînge, 

Cerînd distragere şi năruire, 

Căci multe ziduri au văzut cum plînge 

Sub ele mîndrul Rin, purtînd val plin de sînge. 


L 

Rîu sfint ce fericeşti pămîntu-n jur, 

Vii frumuseți ce gingaşe se cern 

în fastul lor firesc, divin şi pur, 

Ai creşte-n veci la sînul tău matern, 

De omul nu le-ar preschimba-n infern, 
Trecînd prin cele coasa războirii! 

Au ce-ţi lipseşte ca un rai etern 

Să uzi — un vast tărîm al fericirii? 

Să fii ca Letho tu — Uitare-n largul Firii. 


LI 

Cumplite lupte ţi-au vuit pc maluri 

Şi munţi de leşuri ai avut poveri; 

Măceluri înroşiră repezi valuri, 

Dar nici mormînt n-au mîndrii cavaleri; 

Ți-s limpezi apele mînjite ieri 

Şi soare viu îţi scapără-n oglindă, 

Dar nu poţi ca în unda ta să-mi ceri 

Să-nec şi amintirea suferindă 

Ce sufletul, mereu, ca-n chingi stă să-mi cuprindă. 


LII 

Aşa Chilele Harold îşi zicea, ca unul 
Pătruns încă de-al Firii farmec bland 
Putea, parcă-ndrăgi chiar şi surghiunul, 
învăluit de-al păsărilor cînt; 

De frutea-i oglindea mereu grav gînd, 
Ce locul patimilor vii luase, 

Trăia şi bucurii din cînd în cînd, 
Priveliştile luni maiestoase 

Pe chipu-i aducînd surîsuri luminoase. 


LII 

Doar patimile-a piept îi erau scrum, 
Nu şi iubirea... Caldul zâmbet cere 
Tot zîmbet cald, căci inima, oricum, 
Visează duioşie, mîngi.iere, 

Chiar cînd dezgustul pentru lume fiere 
într-insa varsă... Scumpă amintire 
Purta în suflet Childe — şi-o revedere 
Visa, un ceas de dulce fericire, 

Cînd inimi se unesc, topite în iubire. 


LIV 
Nu ştiu cum învățase duioşia 
Iubirii — el, nepăsător la toate — 


Il fermeca însă Copilăria 
Cu dulcile-i priviri nevinovate. 
Dispreţuia el omenirea poate, 


Dar ce contează ce l-o fi schimbat? 
E greu să crească în singurătate 
Simţiri adinci, dar iată-l fermecat 

Pe tristul peregrin de-un dor nealinat. 


LV 

Era o inimă cu-a lui unită 

Prin legături mai tari decît altarul; 
Dintru-nceput, mereu neprihănită, 
Iubirea-şi revărsa asupră-i harul, 
Pizme-nfruntînd şi înfrîngînd amarul; 
El, rece azi la frumuseți divine, 
Simţindu-i dorului acestui jarul, 

în aste stihuri de durere pline, 

Pe mal străin, astfel pornit-a să suspine: 


1 
Din Drachenfels privesc castele 
Cum apa Rinului se zbate, 
Cînd trece în vîrtejuri grele 
Printre coline-n vii bogate, 
Livezi, podgorii, toate-n floare, 
Ce vin promit, cum şi bucate, 
Printre oraşe-neîntătoare, 
Cu albe ziduri de cetate; 
De-ai fi cu mine, înzecit 
De tot ce văd aş fi vrăjit. 

2 
Țărănci cu-albaştri ochi de vis, 
în mîini cu proaspete, vii flori, 
Zîmbesc în mîndrul Paradis. 
Cetăți străvechi, cu turnu-n nori, 
Printre-arbori verzi se iscă, sure. 
Abrupte stînci, stîrnind fiori, 
Şi-arcade frinte, din pădure 
Privesc spre-a viilor comori. 
Dar toate te-ar dori stăpînă 
Cu mine-alături, mînă-n mînă. 

3 
Crini îți trimit, primiţi în dar 
De mine... Ştiu, s-or veşteji 
Cît nici n-o să-i atingi măcar; 
Ci totuşi, nu-i disprețul, 
Căci eu 1-am îndrăgit, visînd 
Că-i vei privi cu ochii vii, 
Şi-atunci, prin suflet şi prin gînd, 
Aici cu mine ai să fii, 
Ştiind că-s de pe mal de Rin, 


Ca inima să mi-o alin. 

4 
Măreţ tot curge Rinu-n spume, 
La fiecare şerpuire 
Descoperind o altă lume, 
Alt paradis pentru privire. 
Oricine-ar sta aici o viaţă 
Priveliştile să le-admire, 
Căci loc mai drag, mai cu verdeață, 
Nu afli în întreaga Fire. 
Pe-ai mei urmandu-i, ochii tăi 
Ar îndulci cîmpii şi văi. 


LVI 

Pe-un dîmb, pe lingă Coblentz, se ridică 
O piramidă scundă... Dedesubt, 

O inimă vitează, inamică, 

îşi doarme somn de veci neîntrerupt. 
L-au plins soldaţii eu obrazul supt, 
Hirsuţi soldaţi, slăvindu-i cutezanța 
Acestui dîrz Marceau , de rane rupt, 
Ce-n luptă se-avîntase pentru Franţa, 

Să-i apere, fidel, dreptatea şi speranţa. 


LVII 

Setul, glorios de-a fost al său destin, 
L-au dus la groapă două oşti certate 
Pentru-al său suflet glasul peregrin 

Să ceara slavă-ntru Eternitate. 

Ei campion ţi-a, fost, o, Libertate, 

Dintre puţinii ce n-au tras foloase 

Cît din puterea ce le-ai dat se poate. 
Marceau cu sufletul curat rămase, 

Si plîns de toţi a fost, cu lacrime duioase. 


LVIII 

Dar citadela Ehrenbreitstein iat-o, 

Cu negrul zid ce-i martor pe vecie 
Exploziilor ce au asaltat-o 

Dar neclintind cumplita ei tărie. 

Turn al Victoriei ce, pe cimpie, 

Priveai fugind vrăşmaşii în derută, 

Tot ce-a scăpat din crunta bătălie 

Distruge pacea, ploile strămută, 

Cînd ploi de gloanţe tu ai înfruntat, redută! 


LIX 
Adio, Rin vrăjit! O, pacea gustă 
Şi-un singuratic fără alinare, 


Cum şi-o pereche-n valea ta augustă. 
De n-ar muşca din sufletul ce doare 

Ai remuşcării vulturi, cu ardoare, 
Unde-i sălbatică Natura-Doamnă, 

Dar crudă nu, nici veselă prea tare, 

Nici tristă — ci ca dulce, blîndă toamnă, 
Apururi ai simţi că sufletul se-ndeamnă. 


LX 

Adio, iar... Dar spun în van adio, 
Căci ce,-ai văzut nu poţi uita nicicînd 
Şi vraja Rinului o vei simţi-o... 

O, fluviu fără seamăn pe pămînt, 

Da, ţări mai luminoase sigur sînt, 

Dar nicăieri nu află călătorii 

Atiîta farmec reunit şi sfint: 

Munţi, văi, coline, şesuri şi podgorii, 
Şi duioşie, şi-un trecut bogat în glorii! 


LXI 

Grandoare frustă, şes fertil şi albe 
Oraşe — valul prăvălit în spume, 
Genuni de groază, catedrale-n salbe, 

în gotic stil, păduri, văi largi, molcume, 
Şi stînci sălbatice, parcă anume 

Sfidînd umana artă a zidirii, 

Şi o paşnică, voioasă foarte lume, 
Precum e-aici şi plăsmuirea Firii, 

Chiar de imperii cad din culmile măririi. 


LXII 

...Dar astea sînt departe... Iată, Alpii, 
Palate-ale Naturii, mari redute 

Cu turnu-n nori... Pe înghețate albii, 
Aici curg avalanşele temute, 

Vast tunet de zăpezi din pisc căzute. 

Tot ce înaltă-un suflet şi-l prăvale 

S-a întrunit în piscurile mute, 

Pămîntul învăţînd ce lungă cale 

E pin-la cer, lăsînd pe bietul om la poale, 


LXIII 

Dar cit nu trec de munţii fără seamăn, 
Nu pot popas să nu fac la Morat , 
Cîmp ce c cu patriotismul geamăn. 
Trofeie-n oase-aici s-au adunat, 

Şi nu roşesc că-s şi eu dintr-un nat 
Cu-nvingătorii— căci burgunzii mii 
De luptători nici nu şi-au îngropat. 

Şi neavînd ei tihnă-ntru vecii, 


Toţi umbre, azi, pe Stix, se vaită, stafii. 


LXIV 

E Waterloo un Cannae prin măcel, 

Dar Marathonul şi Morat egale 

Prin glorie-s —şi pată n-au defel, 

Căci n-au mers roabe oşti pe-a luptei cale, 
Supuse-ambiţiei imperiale, 

Ci liberi cetăţeni ce sfîntă cauză 

Au apărat în lupte infernale, 

De legi draconice dorind să n-auză, 

Ori drept divin la tron, înscris în clauză. 


LXV 

Lingă un zid stingher, dar măi stingheră, 
Se daltă o columnă întristată, 

O rămăşiţă dintr-o altă eră, 

Nenorocită şi inspăimîntată |, 

Ca o fiinţă-n piatră preschimbată 

De spaimă — însă conştientă parcă. 
Uimit eşti de a ei în timp durată 

Cînd falnicul Aventicum cea largă 
Domnie ce avu azi de ruini încarcă. 


LXVI 

Şi-aici, sfințit să fie al tău nume, 

O, Iulia , multiubitoare fiică, 

Tu Cerului te-ai hărăzit pe lume, 

Vrînd tatăl să-ți salvezi în vremea-antică; 
Dar juzii, care legea doar aplică, 

De lacrimi seama n-au ţinut nicicînd. 
Vreun monument aici nu stă să zică 

în ce fel i-ai murit peste mormînt, 

Să fiți un colb precum şi-o inimă oricînd. 


LXVII 

Sînt fapte, nume ce eternizate 

Se cer, chiar de Pămîntul uită iute 
Tirani, popoare cucerite, state. 

Dar tu înveşnicită fii, Virtute, 

Cu mărețiile-ți neîntrecute, 

Şi dintru nemurirea ta, apururi, 

Ca albii Alpi s-arați, cu piscuri mute, 
Ce-şi suie majestoasele contururi 
Nepieritoare-n veci sub bolți de-azururi! 


LXVII 

Ci iată lacul Leman, ce-n cristal 
Reflectă munţi şi cer ca în oglindă, 
Iar lor le place ca în linul val 


Imaginea tihnita să-şi surprindă. 

Dar totuşi, prea mulţi oameni se perindă, 

Ca să mă reculeg în simțăminte; 

Şi iar singurătatea suferindă 

Mă va momi — şi-am să rechem în minte 
Dragi amintiri ce-un om în turmă nu mai simt 


LXIX 

Să fugi de oameni nu înseamnă ură; 

Nu toți pot truda grea cu ei s-o-mpartă, 

Şi nu-mbraci a disprețului armură 

Dacă-ți închizi a sufletului poartă, 

Spre-a nu te prinde-n fierberea-i deşartă 

Al lumii val — căci lung, tîrziu te plîngi 

Că molipsirea asta nu te iartă 

Şi-adună rele, peste rele-adînci, 

Ca, sub povara lor, slab, sufletul să-ţi frîngi. 


LXX 

E-o clipă a căinţelor nătînge, 

Cînd sufletul distrus, atît de lesne 

îşi schimbă-n lacrimi orice strop de sînge, 
Sporanţele-mbrăcind în văl de bezne! 

Pe-al vieţii drum de rătăcim, ades ne 

Şi pierdem noi în noapte... Marinarii 

De-mi port ştiu sub ale vîntoasei plesne, 

Dar cei ce-n Veşnicie sunt hoinarii 

N-au ancoră, n-au port, speranţe ori fruntarii. 


LXXI 

Au nu-i mai bine să trăieşti sihastru, 
Iubind pe-acest pămînt ce-i pămantesc, 
Aici pe unde Ronul lac albastru 

Din veci hrăneşte cu-apa lui, firesc, 

Ca mamele, copiii cînd şi-i cresc 

Şi plînsul li-l opresc prin mîngîieri? 

Au mi-i mai bine mai dumnezeiesc, 

Sa stăm in loc retras, şi noi stingheri, 
Decît în lume sclavi să fim ori temniceri? 


LXXII 

Nu-n mine eu trăiesc... Sînt doar o parte 
Din ce-i în jur... Mi-e drag un lanț de creste, 
Dar mi-o oraşul chin —şi fug departe, 

Şi neplăcut în sînul Firii-mi este 

Că-s doar verigă eu printre aceste 

Fiinţe ale lumii, cînd viu zbor 

Vrea sufletul spre sferele celeste, 

Spre piscuri şi spre stele, peste nor, — 

Ori peste-ntins de mări se vrea rătăcitor. 


LXXII 

Şi cum gîndesc, aşa cred că mi-o viața: 
Pustiul lumii, mişunul, uni pare 

Un loc de chin, unde te-apucă greaţa 
Şi-n care-am ispăşit vreo crimă mare. 
Dar aripi parcă-mi cresc la subțioare, 
Mai iuți ca uraganul nentrecut, 

Şi astfel prinde sufletul să-mi zboare, 
Rupind încătuşarea ăstui lut 

în care s-a trezit închis dintru-nceput. 


LXXIV 

Şi-atunci cînd liber fi-va al meu suflet 
De ce urăşte-n formă degradată, 

Şi carnea unor viermi va da răsuflet, 
Ori unor muşte... De-o să văd o dată 

Că elementul clement se-arată, 

Că prafu-i praf — n-am să disting eu oare 
Mai clar neîntrupatul gînd şi-o ceată 

De spirite cu care rar se pare 

Că-mpart esenţa lor in veci nemuritoare? 


LXXV 

Au munţii, cerul, marea nu mi-s parte 
Din suflet? Şi eu parte nu-s din toate? 
Iubirea ce-mi stîrnesc nu-i pură foarte? 
Faţă de-aceste lucruri minunate, 

Ce n-as disprețul? Au n-aş răzbate 
Prin suferinţi, în loc de-a renunţa 

La aste simţăminte luminate, 

Pentru un om ce toată viaţa sa 

Priveşte doar în Jos, nevrînd a se nălța? 


LXXVI 

...Dar gata... Gîndul meu din nou se-nturna 
Spre tema mea, căci cei căror le place 
Să-şi făurească visuri peste-o urnă — 
Contemple urna-n care-un geniu zace , 
Care a fost un foc fără de pace, 

Născut sub pur văzduhul ce-l respir 

Şi-a vrut ca, din a minţii lui găoace, 

Să-şi facă glorie... Nebun delir, 

Căci tihna şi-a jertfit pentra-asta ani în şir! 


LXXVII 

Rousseau, sofist, apostol al mîhnirii, 
S-a chinuit aici cu violență, 

Dînd farmec magic patimei iubirii. 
Grăit-a chinul lui cu elocvenţă, 


Ivind din cruda dragostei demenţă 

Mari frumuseți vărsate în cuvinte, 

De ne-a orbit celesta lor ardentă 

Ca razele din soarele fierbinte, 

încît vărsăm, citind, potop de lacrimi sfinte. 


LXXVIII 

I-a fost esența patimei iubirea, 

O flacără în inimă fatală, 

Ce-i consuma în vîlvătăi simțirea. 

Era copac sub fulgere-n rafală, 

Dar el iubirea nu-şi visa carnală 

Şi nu plîngea nici vreo iubită moartă, 

Ci vis de frumusețe ideală 

In pagini el a-nsăilat cu arta, 

Chiar straniu de părea de-asemeni foc să ardă. 


LXXIX 

Aceasta viață lui Julie i-a dat, 

Cu tot ce-i dulce-n dor si nebunesc. 
De-aici a izvorît sărat curat 

în zori dat lui cu gînd prietenesc, 

Cind gura lui ardea de foc drăcesc. 

Dar asta aprindea în el scînteia 

Ce-l devora — şi oare nu firesc 

Mai fericit era decît aceia 

Ce la-ndemînă au, aievea chiar, femeia? 


LXXX 

Duşmani şi-a născocit întreaga viaţă, 
Gonindu-i pe prieteni... Se-incuibase 

în mintea-i bănuiala certăreaţă, 

Cerînd jertfiri de inimi credincioase, 

Căci nebunie crudă-l apucase. 

Din ce pricină mai mult ca nebunii 

El se pierdea-n deliruri furioase? 

Nenorocirea, niscai boli zic unii, 

Dar boli ce-a serb prindeau doar chipul raţiunii. 


LXXXI 

Era, nebun, ca Pitia, oracol, 

Proroc ce-n fata noastră a adus 

Al lumii-ntregi în flăcări viu spectacol, 

Cit regii n-au căzut de tot de sus. 

Robiei Franța veacuri s-a supus, 

Cit n-a venit Rousseau şi cu confrații, 
Trezind poporul ce dormea ca dus; 
Şi-atunci, cum fac ades multoprimații, 
Minia şi-a vărsat, atîrnind mari conflagrații 


LXXXII 

Şi-au ridicat ua monument de groază 
Peste ruini de vechi prejudecăți 

Cind şi-a rupt vălul noua Franță trează, 
Să vadă lumea şir de nedreptăți, 

Dar şi ce bine-a fost în alte dați. 

Şi-a nimicit, amestecînd cu Hăul, 

Şi noi palate, tronuri şi cetăţi, 

Şi-a zămislit Ambiţia şi Răul, 

Dînd Robului cel nou Stăpînul şi Călaul 


LXXXII 

Dar asta nu se-ndură, nu se-ndură, 

Căci forța şi-a simțit-o omenirea; 

O, de şi-o folosea mai cu măsură, 

N-ar fi lovit şi-n sine nicăirea, 

Citind chiar şi ce-s Mila şi Simţirea. 
Dar cei ce doar tencbre-au prins să vadă 
Şi sub jug greu ştiut-au umilirea, 

Nu-s vulturi de pe creste de zăpadă, 

Şi înşela se pot, vînînd greşit o pradă. 


LXXXIV 

Ce răni adinci nu lasă cicatrice? 

Dar rana inimii-i mai sîngerindă! 

Urîte urme lasă... Dar aice 

Nu-i renunţarea oamenilor blinda. 

Stă încă trează ura lor la pîndă, 

Rîvnind a răzbunării clipă iar. 

Si iar s-or scutura ei de omndă, 

Şi pedepsi-vor şi ierta-vor chiar. 

Dar răzbunarea ştim de mult că iartă rar! 


LXXXV 

Tu, limpede lac Leman! Eşti oglindă 

De ape calme, încît uit o clipă 

Vacarmul dintr-o lume suferindă 

Şi cat a unui pur izvor risipă. 

E luntrea mea o gingaşă aripă 

Şi uit tumultul crunt, fără pereche, 

Ce drag mi-a fost pe-un val ce aprig ţipă. 
Parcă-mi şopteşte-o soră la ureche... 

O, cum de mi-a plăcut furtuna cu-a ei streche? 


LXXXVI 

Ci iată, ceasurile serii curg, 

Şi de la lac pînă la Munţii Jura 
S-a-ntins o împîclire de amurg. 

Vezi încă tot ce-a plăsmuit Natura, 
Şi-abrupții munţi doar îți apar ca zgura. 


Miresme de boboci de flori se-adună 
De dinspre mal — şi cade picătura 

Din vîsla ridicată... Stă să spună 

Un dulce ţirîit de greier ..Noapte bună”. 


LXXXVII 

E-al nopții cîntăreț ce o pruncie, 

Mereu chitind, din viața lui îşi face. 
Din crînguri cînt de păsări mai învie, 
Dar după un tril, două, totu-i pace. 
Dinspre coline parcă-adie-ncoace 

Un murmur — dar e numai o părere, 
Căci rima, ce din stele se desface 

Nu întrerupe-a serii mîngiiere 

Cînd împînzeşte vii culori din alte sfere. 


LXXXVIII 

Voi, Stele, poezie a Tăriei, 

Iertaţi de state, oameni, cu uimire 

Citesc în voi al sorții drum, căci vie-i 

în orice om dorința de mărire, 

Şi toți nutrim un vis de nemurire, 

De-a ne uni cu voi—-care mister 

Şi frumuseţe sînteți... Cu iubire 

Vă contemplăm — şi glorii cc nu pier, 
Puterea, Soarta-şi iau emblemă-o stea din cer. 


LXXXIX 

Pamîntul, cerul tac — dar nu e somn, 

Ci şi țin, ca noi, sub vii simţiri, suflarea; 
Tac cum tăcem cînd gînd adînc ni-i domn. 
Pămîntul, cerul tac... Lac, munţii, floarea 
Şi stelele ce-şi licăresc paloarea 

Trăiesc intensă viaţa lor în care 

Pierdute nu sînt raza, frunza, boarea, 

Ci-s parte a fiinţei creatoare, 

Ce-a făurit pămînt, şi cer, şi om, şi mare. 


XC 

Trăind al Nesfîrşirii simţămînt, 

Nu sîntem singuri în singurătate; 

Ni-i sufletul mai pur, şi-un cîntec sfint 
De armonia-ntru Eternitate 
Ne-aduce-aminte, revărsînd în toate 

Noi vrăji, ca din al Citereei brîu; 

E-un farmec care spectrul morţii poate 
Departe de noi toți să-l ţină-n frîu, 

Cu pămînteşti puteri de ne-ar lovi moltu. 


XCI 


Străvechii perşi ne fie-n veci exemple, 
Căci ei din piscuri îşi făceau altar, 

Să vadă lumea-n jur —şi nu în temple 
Zidite se umpleau de-al rugii har. 
Asemuiţi pămîntul, cerul clar, 

Aceste temple — ale Naturii sfinte, 

Cu goticele catedrale chiar, 

Cu templele greceşti — şi de-azi nainte, 
Rugi n-o să mai nălțaţi în strimtele incinte. 


XCII 

Dar cerul nopţii-i brusc schimbat... Furtună, 
Năpraznică mai eşti pe întuneric! 

Ah, mă vrăjesc ca negrii ochi de brună 
Străfulgerările arzînd feeric! 

Cad trăznete cu bubuit isteric 

Din stînci în stînci, din norii toti — şi-o limbă 
Au munţii, glasul crunt cînd şi-l desferic, 
Căci Munţii Jura şi cu Alpii schimbă 
Răspunsuri între ci cît fulgere-i înnimbă. 


XCIII 

Aceasta-i Noaptea! Noapte fără seamăn, 

Nu pentru somn sortită... O, mă lasă 

Cu-a ta minunăție să fin geamăn — 

O parte din furtună!... Ploaia deasă 
Dansează-n lac fosforescent, voioasă; 

Iar e-ntuneric... Norii-s negre ghemuri, 

Şi iar se-aude vocea furioasă 

A munților cuprinşi de-un tainic tremur, 

De pare-ar presimţi născînd cumplit cutremur, 


XCIV 

Se-avîntă Ronul printre două stînci 

Ca doi iubiţi ce ura i-ar desparte 
Şi-ndură astăzi suferinte-adînci, 

Căci vor rămînc-n veci de veci departe. 
Vai, tot iubirea cea fără de moarte 

Le-a fost stîrnit în suflet gelozia, 

Dar doru-n van în suflet le mai arde, 
Căci floarea vieţii le-a strivit urgia 

Şi ierni vor îndura de-acum cît veşnicia. 


XCV 

De-aici, unde se zvîrcoleşte rîul 

Cînd prin granitul stîncilor pătrunde, 
Furtuni sălbatice-şi urnesc desfrîul. 

Din stînci în stînci, furtuni îi vor răspunde 
Furtunii... Trăsnetele furibunde 

Şi fulgere cu biciul scăpărării 


Tot muşcă din versanţi, ştiind că unde 
Se-ntinde-mpărăţia Dezolării 
In voie pot lovi, din dungă-a dunga zării 


XCVI 

Cer, vînturi, munți, lac, rîu şi fulgerări, 

Şi nori, şi noapte — am un suflet care 

E inspirat, spre voi simțind chemări, 

O clipă de repaos cînd mai arc. 

Dar ce liman, furtuni clocotitoare, 

Puteţi avea, dezlănţuile-n furii? 

Au sînteţi ca tumultul care doare 

în suflet omenesc supus torturii? 

Ori cuib vă faceţi sus, pe piscuri, ca vulturii? 


XCVII 

Glas de-aş putea sa dau şi să-ntrupez 
Tot ce e viu în mine-ntr-un cuvînt: 
Gînd, patimi, inimă, simţire, crez, 
Ce-am căutat şi caut pe pămînt, 

Slab ori puternic dac-am fost şi sînt, 
Cuvîntul Fulger s-ar numi, dar, vai, 
Neauzit rămîne-al meu frămînt, 

în viaţă sau în moarte, fără grai, 

Ca spada ce a prins, în teacă, mucegai! 


XCVIII 

„„„Inrouraţii zori se-arata iară, 

Cu-obraji de flori şi cu miresme sfinte, 
Rîzînd de nori — si ziua stă s-apară, 

De parcă-n lume n-ar fi şi morminte. 

Şi viaţa curge iarăşi ca-nainte. 

Mă aflu încă, Leman minunat, 

Pe malul tău vrăjit şi, Doamne-Sfinte, 
Se odihneşte ochiul fermecat 

Pe vii privelişti ce din veac le-ai adunat. 


XCIX 

Clarens , tu, leagăn al iubirii pure, 
Pătruns eşti şi-azi de-al pasiunii gînd. 
Ai rădăcini în dragoste, pădure; 
Pătrunşi de dragoste ghețarii sînt 

Şi soarcle-asfinţit şi-adoarme blind 
Pe-a lor oglindă drăgăstoase raze. 
De-adînca dragoste-ţi vorbesc oricînd 
Şi stîncile ce i-au fost cuiburi, oaze, 
Cînd lumii-i ascundeau mirifice extaze. 


C 
Clarens, călcat eşti tu de paşi cereşti; 


Spre tronul ei iubirea fără moarte, 

Pe treptele de munţi dumnezeieşti 

Suit-a... Zeul ei de-aici împarte 

Lumină pînă şi în peşteri sparte, 

Dînd florilor culori şi strălucire. 
Zămislitoarea lui putere arde, 

Dar tot ei, cu blîndeţe peste fire, 

Balsam revarsă-n răni ce dor încă-n neştire 


CI 

El este-n toate-aici: în negrii pini 

Ce umbră-i ţin pe înălțimi cu ciute; 
E în cascade,-n vii şi în grădini 

Spre lac din foi şi frunze-ntreţesute; 
E-n unde ce vin glezna să-i sărute 
Cu susur lin; e-n fructele brumate 

Şi în păduri cu sure trunchiuri mute 
Dar verzi de mii de frunze zvăpăiate, 
Ce îl răsfaţă mult întru singurătate. 


CII 

Singurătate plină şi de-albine 

Şi păsări cu penet multicolor, 

Ce îi închină triburi divine, 

Mai dulci decît al oamenilor cor, 
Desfăşurîndu-se în liber zbor. 

Fîntîni, izvoare, ramura subțire, 
Bobocul floarei, toate-s un fior, 

Un gînd de frumuseţe, ce-n iubire 

S-a zămislit, tînjind spre naltă împlinire. 


CHI 

De n-ai iubit, misterele iubirii 

Te-or cuceri aicea negreşit; 

Şi fi-vei îndoit rob fericirii 

O dată-n viaţă dacă ai iubit, 

Căci în lăcaşul ei desăvirşit 

I-alungă lumii valma, răutatea. 
Cunoaşte Firea naştere, sfîrşit, 

Dar nu-şi opreşte-n veci fertilitatea 

Şi compara o poţi cu chiar Eternitatea. 


CIV 

Nu-n van Rousseau alese acest loc, 
Să-l populeze c-o iubire pură, 

Rod al închipuirii lui de foc, 

Căci Amor, lingă lac şi curmătură, 
Loc fericit făcu, peste măsură, 
Rupîndu-i brîul lui Psyche ... Ce zvon 
Plăcut auzi cînd Romii viu murmură, 


Ținîndu-i şi el dragostei ison, 
Sub Alpii ce, şi ei, tot dragostei sînt tron! 


CV 

Lausanne ,Ferncy ! Ne amintiți mari nume 
Prin care voi vestite ati ajuns, 

Doi muritori ce-au căutat pe lume 

Drum glorios ce-i altora ascuns. 

Ei, minți gigantice, cereau răspuns 

La mii de îndoieli, precum Titanii, 
Sfruntând cu ele cerul nepătruns, 

Ca trăsnete să-ndure şi strădanii... 

Dar ceru-şi rîde doar de oamenii, sărmanii. 


CVI 

Unul — tot foc şi nestatornicie, 

Cu toane, ca un prunc, dar înzestrat 

Cu minte gravă, veselă, zurlie, 

Bard, filozof, istoric învăţat, 

Pe om în sine l-a multiplicat 

într-un talent proteic — dar el armă 
Afla-n sarcasm — în acest vînt turbat, 
Ce răvăşeşte totu-n Jur, cu larmă, 

Prostia biciuind şi-n regi stîrnind alarmă. 


CVII 

Cellalt —profund, meticulos şi grav, 
Spre-nţelepciune simțind viu îndemn 

Şi cu ştiinţele făcînd conclav, 

Lovea cu ironia-n cel nedemn, 

Dintr-vm dispreţ solemn un cult solemn 
Durînd— stîrnind turbare ani de-a rîndul 
în duşmani ce i-au pus pc frunte semn 

De erezie, înfierbîndu-i ghidul 

Şi la infern de veci cu ură condamnîndu-l. 


CVIII 

Cenuşa lor în pace s-o lăsăm, 

Căci de-au greşit, osînda li-i sortită. 

Nu-i drept să-i judecăm, să-i condamnăm, 
Căci va veni oricum acea clipită 

Cînd taina morţii-o fi dezvăluită. 

Dorm în mormânt speranţe şi teroarea, 

Şi-n ziua renvierii, prevestită, 
Cunoaşte-vom cu toţii răzbunarea 

Tăriei — ori vom şti ce-nseamnă îndurarea. 


CIX 
Dar mai uitînd de-a omului lucrare, 
Să contemplăm Zidirea — şi-acest eînt, 


Ce-l tot lungesc, hrănindu-l din visare, 
Să-şi curme nesecatul lui avînt. 

Spre Alpi minaţi sînt nourii de vînt, 

Şi eu să trec de coama lor se cere, 

Ca să contemplu tot acest pămînt, 

Cit văd cu ochii, pîn-ce-n zări se piere, 
îmbrăţişat cu drag de-a cerului putere. 


CX 

Italia! îmi fulgeră lungi veacuri 

în suflet, cînd te văd, din ziua-n care 
Te-a strîns Cartagina în crunte-atacuri — 
La ultima de slavă scăpărare. 

Bravi şi-nţelepţi ţi-au scris o carte mare; 
Ai nimicit şi-ai zămislit imperii, 

încît şi azi adapi fără-ncetare 

Setoase minţi ce vin aici, puzderii, 
Şi-ntre coline-ţi sorb din sevele puterii. 


CXI 

Să scrii sub neprielnice-auspicii; 

Să simți că nu mai eşti ce-ai fost şi nici 

Ce se cădea să fii — s-ascunzi nu vicii, 

Ci uri, iubiri sau al durerii bici, 

Ori duioşii, plăceri, şi mari, şi mici, 

E, pentru suflet, vai, cumplită caznă, 

Cand singur te tiranizezi, dar zici 

Că ţi s-a hărăzit să-nfrunţi năpraznă 

Făcînd din verbul tău balsam, venin sau pleaznă! 


CXII 

Sînt versurile mele poate-un truc 
Nevinovat — culori pe scene-aparte, 
Se-mi trec prin față, şi le readuc 

Să farmece şi pe-alţii-n foi de carte. 

O, tînăr, vrei să ai de glorii parte, 

Dar pierdere eu nu văd, ori răsplată 

In zîmbet ori în încruntări deşarte. 

Eu singur fost-am... Singur viaţa toată 
Rămîn, de-oi fi uitat ori pomenit vreodată. 


CXIII 

Eu lumii n-am dorit să-i smulg ovații; 
Eu n-am iubit-o — ca nu m-a iubit; 

Nu i-am cinstit nici idoli, nici magnații, 
Stînd în genunchi ori doar zîmbind silit. 
Cu alţii-n cor pe nimeni n-am slăvit; 
Eram in lume— dar de ea străin, 

De gîndnri ei străine răvăşit, 

Şi-aş fi rămas la fel — dar anii vin, 


Şi trec şi, mai bătrîn, te-mpaci cu-al tău destin. 


CXIV 

Nu i-am fost lumii drag — şi nici ea mie; 
Dar să rămînem adversari oneşti; 

Ea ceasul despărțirii, mintea vie 

Mai crede-n adevăruri omenești, 

Că nu se-ntind capcane diavoleşti 

în tot ce-i faptă şi cuvînt; că mască 

Nu poartă toţi; că lacrima fireşti 

Mai pot pe altul să-l compătimească., 

Iar fericirea nu-i doar vis — ci-i pămîntească. 


CXV 

Tubită fiică, Ada! Cu-al tău nume 

Am început ăst cînt— cu el si ii şese. 

De nu te văd şi n-aud eu pe lume, 

Cu tine una sînt — şi umbre cresc 

Spre tine din tot gîndul părintesc. 

De n-o să mă mai vezi, o, scumpă-amică, 
Prin versuri eu și-n vis o să-ţi grăiesc; 
Vei auzi cum glasu-mi se ridică 

Şi din mormînt jilav spre inima de fiică. 


CXVI 

S-ajut să-ți crească agerimea minții, 

Părtaş la mici naive bucurii, 

Şi să te cresc duios ca toți părinţii, 

Cînd toate sînt minuni pentru copii, 

Ori să te leagăn pe genunchi să-mi vii, 

Să-ţi scriu pe frunte cald sărut, o fată, 

Vai, nu mi-e hărăzit — dar aş greşi 

Să spun că nu mi-a fost pornirea dată; 

Nu ştiu cum sînt, dar simt: puteam fi şi bun tată. 


CXVII 

Cînd spune-ți-or că-i ura datorie , 

Ştiu că mă vei iubi şi-atunci, chiar dacă 
Vor zice că-al meu nume-i o urgie 

Şi tu să nu-l rosteşti or să te facă. 

Nici de-oi muri, iubirea n-o să tacă. 

Nu pot să-ţi stoarcă sîngele din vine 

Şi sîngele-i al meu — şi cît nu seacă, 
Precum la viaţă tu la el vei ţine, 

Şi nu vei înceta de-a mă iubi pe mine. 


CXVIII 

Prunc al iubirii „-n ceas amar născut:, 
Crescut în a durerilor viitoare, 
Acesta-ți este tatăl nevăzut 


Şi tu, desigur, va să-i semeni tare. 

Dar aibi nădejde-n vremea viitoare, 

Şi crede tu într-un destin mai blînd. 
Din pisc de munţi şi de pe val de mare, 
Cu numai fericirea ta în gînd, 

Cel leagăn de copil cu bine ţi-l cuvînt! 


CÎNTUL AL PATRULEA 


I 

între-un palat şi-o temniţă, pe Puntea 
Suspinelor am stat, privind, o dată, 
Veneţia cum îşi înalță fruntea, 

Ca din baghetă magică iscată. 

O mic de-ani aripa-ntuncată 

Şi-o-ntind în jur — şi-o glorie pe moarte 
Zîmbeşte unui ev cînd lumea toată 

Sta să-i admire leul, de departe, 

Pe tronul insular privind cum coama-i arde. 


II 

Cybelă -i, ce din mare la lumină 

Sa fost ivit, cu turnuri drept tiară, 

Cu chip maiestuos ca de regină 

A apelor... Şi-aşa odinioară 

A fost, şi-a nestematelor comoară 
Ploua peste-ale ei iubite fiice 

Din Orient ori vreo prădată ţară. 

Ea,-n purpură, poftea şi regi aice, 

Şi onoraţi erau la mari serbări să-i pice. 


III 

Dar Tasso nu mai are-aici ecouri 

Şi nu mai cîntă-n cor gondolierii . 
Palatele-ţi par uneori cavouri 

Şi rar sparg muzici zeghile tăcerii, 

Dar Frumuseţea-i veşnică vederii, 

Căci state, arte pier — dar Firea-i vie 
Şi n-a uitat Veneţia plăcerii, 

Serbările, nebuna veselie 

De carnaval — ce chip i-a fost şi efigie. 


IV 

Pe noi însă ne farmecă nu doar 

Prin umbrele ilustre din istorii 

Care-n cetatea fără dogi ţi-apar 

în năluciri, de te cuprind fiorii, 

Căci nu pier, cu Rialto, şi mari glorii, 

Ca Shylock şi Pierre şi cruntul maur, 
Ce-n veci de veci i-or fi locuitorii, 

Şi chei de boltă, chiar de-un ev de aur 
S-o pierde în ruini cu vastul său tezaur,— 


V 
Căci nu-s lut ale minții plăsmuiri 
Ci, în esența lor nemuritoare, 


Trezesc în noi mai pure străluciri 

Şi-o viaţă mult mai plină de savoare. 

Ce crunta soartă ne-a oprit sub soare 
Ele ne dăruie, — alungind departe 

Tot ce urîm—şi-o gingaşă răcoare 
Revarsă pe-ale inimii flori moarte 

Ce umple tristul gol al unei vieţi deşarte. 


VI 

Ca tînăr, afli-n asta o speranţă; 
Bătrîn — fugi de pustiul vieţii tale. 
E-un simțămînt ce-şi află rezonanţă, 
Ca şi almeu, pe zeci de pagini goale. 
Ci totuşi lucruri sînt mai magistrale 
Ca ţara noastră cea de basm, culori 
Ce-ntrec imaginaţiile-astrale 
Şi-acele mult fantastice comori 

Ce muza ni le dă podoabe uneori. 


VII 

Eu le-am văzut, poate visat... De-ajuns! 
S-au dus ea visul, Adevăr părînd. 
Orice-ar fi fost şi-n de-ar fi ascuns, 

Le pot înlocui acum oricînd. 

în stare-s şi-azi de plăsmuiri de gind 

De care-a fost o dată să mă bucur, 

Dar nu mai vreau — fantome vane sînt... 
Cînd creşte-n mine-al raţiunii mugur, 
Aud eu alte voci şi-n jur văd alte lucruri. 


VIII 

Ştiu alte limbi şi nu-s acum străin 

In ţări ce nu sînt ţara mea natală. 

Cînd eşti tu însuţi, mari schimbări de vin, 
Nu te surprind, şi te primeşte-n poală 

Ori țărm cu oameni, ori pustia goală. 

O, faptul că-n a libertăţii ţară, 
Şi-a-nţelepciunii m-am născut e-o fală, 
Dar trupul meu dacă va fi să moară 

în alta, peste mări, şi-aşa va să dispară, 


IX 

Eu, poate, ţara mi-am iubit... Şi dacă 
Un suflet rupt din temniţa-i de lut 

îşi poate-alege-un loc unde să zacă, 
Al meu s-o-ntoarce unde s-a născut. 
în limba mea sper totuşi cunoscut 

Să fiu odată de posteritate, 

Dar poate prea mă laud, prea-s limbut. 
Mi-e gloria ca şi norocul poate, 


De-o clipă numai, şi uitarea de va scoate 


X 
Al meu nume din templul cel de aur 

în care morții-s venerați cu anii 

De națiuni, ei, fie... Poarte laur 

Poet mai bun... Lăsaţi-mi, nu litanii, 
Ci-un epitaf: „Au fii mai buni dardanii". 
Nu caut simpatii în suferințe; 

Sădit-am pom cu spini şi-ndur strădanii 
Eu de la spinii lui, şi umilinţe, 

Dar trebuia să ştiu ce-mi iese din seminţe. 


XI 

Azi, văduvă,- Adriatica îl plînge 

Pe Doge, şi nu-i an de an mireasă; 
E-un Bucentaur rupt de vremi nătînge 
Podoaba ei de văduvă crăiasă. 

Stă Leul în San Marco, tot acasă, 

Dar e de rîs în urbea fără vlagă, 

Care bogată, mîndră, fastuoasa, 
Văzut-a de iertare cum se roagă 

Un împărat vestit în Europa-ntreagă. 


XII 

Azi calcă cizme-austriece unde 

S-a umilit un şvab... Străvechi regata 
Provincii sînt... Oraşele fecunde 

în legi, cîndva,-s în lanţuri ferecate. 

O, Timpul naţii de pe culmi abate, 
Ce-au strălucit, gustîndu-i slavei harul. 
Dar cad ca avalanşele surpate. 

O, unde-i Dandolo , octogenarul, 

EI, orbul ce-n Bizanţ ajunse legendarul? 


XIII 

Sînt în San Marco roibii lui de-aramă , 
Cu frîul daurit lucind în soare, 

Dar ce-a spus Doria , de bunăseamă, 

S-a împlinit, căci sînt în frîu! Din mare 
Născu Veneţia — şi-n valuri moare, 

Ca alga... Ea ce, veacuri treisprezece, 
Trăit-a liberă, strălucitoare, 

Sub jug e! O, mai bine-n val se-nece 
Decit să stea gemînd sub cizme-austriece! 


XIV 
Nou Tyr afost ca-n tinereţe, şi 
Porecla de Piaintaleone — arată 


Că pe uscat şi mare cuceri. 


Trăit-a liberă, ea,-n sclavi bogată, 

Şi ea o citadelă crenelată 

Ea mîndră i-a-nfruntat pe otomani; 

Fu Candia ca Troia de-altădată; 
Lepanto -n val zvîrli pagini duşmani; 

O, nume de neşters de Timp sau de tirani! 


XV 

S-au spart ca sticla statui de dogi morţi, 
Dar martor stă splendorii lor depline 
Palatul vast, chiar vitregit de sorți. 

Da, sabia, sceptrul, de rugină pline, 
Trecut-au azi în crude mîini haine, 

Şi străzi pustii, pustiile palate, 

Si chipurile care-ţi sînt străine, 

îți amintesc ce hoarde blestemate 
Veneţia o strîng în lanţuri tentate. 


XVI 

Athena, cînd o-nvinse Siracusa 

Şi-ai ei soldaţi păşeau în lanţ barbar, 
Cine-a salvat-o oare, de nu muza 

Cea atică prin cîntec legendar? ... 

Uimit de imnul tragic, stă 

în car învingătorul cap de oşti — şi spada, 
Şi frîul scapă, şi-i dezleagă chiar 

Pe prinşi, zicîndu-le că morţii prada 

N-or fi, căci i-a salvat poetul din Elada! 


XVII 

Veneţia! Tu poţi să-ţi strigi, frumoaso, 
Dreptatea nu prin fapte clin vechime, 
Ci chiar şi prin iubirea pentru Tasso, 
Ce trebuia s-alunge aste stime. 

Ruşine, naţii! Şi, mai cu asprime, 

Zic Angliei: ruşine îndoită! 

Regină peste, mări şi peste clime, 

O laşi pe sora ta nenorocită, 

Cînd şi tu ai putea-ndura o grea ursită? 


XVIII 

Iubind-o de copil, era cetatea 

Din basme — nu puteam să n-o admir, 

Caci îşi suia din valuri majestatea 

Cu turnuri de mărgean şi de porfir, 

Iar Otway, Radcliffe, Schiller şi Shakespeare 
Mi-au zugrăvit-o-n neuitate pagini; 

Şi o iubesc şi azi, ca ani în şir, 

Mai mult chiar cînd o plină, de paragini, 

Decît cînd mi-apărea-n mirifice imagini, 


XIX 

Cu-al ei trecut pot s-o repopulez. 

Dar tot rămîne pentru ochi şi minte 

Şi pentru meditaţie cu miez 

Mai mult decît visasem înainte. 

Ferice clipe îmi aduci aminte, 

Veneţia, din existenţa mea, 

Ce-ţi poartă coloritul — simţăminte 

Ce Timpul, chinul nu le pot surpa, 

Chiar ros de Timp de-i tot ce-am mai simţit cîndva! 


XX 

Cresc brazii- doar spre piscuri, spre înalturi, 
Pe stînci ce poartă nourii pe frunte, 

Cu rădăcina-n cremeni şi bazalturi; 

Hrăniţi din piatra seacă de pe munte, 

Stau viforele aprige să-nfrunte. 

Ei, veşnic verzi, ţin piept furtunii-n furii, 

Şi cresc, cresc demni de crestele cărunte 

Ce mume-au fost giganţilor Naturii. 

O, crească minţile ca arborii pădurii! 


XXI 

Se naşte pe-astă lume o fiinţă, 

Şi-n suflet pustiit să prindă poate 

Vii rădăcini o crudă suferinţă. 

Poveri cămila mută cară-n spate, 

Iar lupul moare mut... Şi-aceste toate 
Exemple nu-s în van... Cînd dobitoace 
Mor mute, cară mute-o greutate, 

Plămada mai de soi nu poate face 

Mai mult, cînd cit o zi-i o viaţă de nepace? 


XXII 

Distruge chinul, ori de cel căznit 

E nimicit — oricum, sfirşeşte-o dată; 
Se-ntorc unii de unde au pornit 

Şi iar ţes în paing speranţa toată. 

Alţii-s striviţi, cu fruntea-n veci plecată, 
Şi ofiliţi, ca trestioara pier, 

Ce le-a fost reazem; alţii sprijin cată 

în munci, credinţi, război, virtuţi de fier, 
Cum sufletele hău ori înălţare cer. 


XXIII 

Strivim, vai, chinu-n van, căci lasă urmă 
De ac de scorpion, ce n-o vezi, dar 

E plină de-un amar ce-n suflet scurmă. 
Pot şi neînsemnate lucruri chiar 


Amărăciunea s-o stîrnească iar: 

Un anotimp, un vis, o melodie, 

O floare, vîntul marea ce, barbar, 
Stîrnind durerea-n rana încă vie, 
Loveşte-al nostru lanţ electric cu urgie. 


XXIV 

De ce şi cum — nu ştim... Vedem noi norii 

Din care,-n suflet, fulgere lovesc? 

Lovirii lor doar îi simţim fiorii 

Şi negrele lor urme-s chin drăcesc. 

Lovesc în ce ne-mpresură firesc, 

Şi-nvie Spectre, pacea să ne-adumbre, 

Ce nu le-alungă vrăji —şi se-nmulţesc: 

Reci inimi, răi prieteni, chipuri sumbre, 

Dragi, triste, multe —ah! —şi prea puţine umbre! 


XXV 

Dar razna sufletul mi-o ia... Revină, 

Să meditez la ce-i sub colb pe lume, 

Eu care,-ntre ruini, sînt o ruină. 

Vestigii de imperii şi renume 

Eu caut, pe-un pămînt ce falnic nume 

Purta o dată, şi chiar azi incintă; 

Cereasca mină a Naturii-mume 

A modelat croi în ţara slută,— 

O stirpe de stă pini viteji, mult timp nenfrîntă. 


XXVI 

Alcătuiau republică de regi 

Ai Romei cetățeni... Erai, frumoasă 
Italie, grădina lumii-ntregi, 

în arte şi-n minunăţii mănoasă. 

Şi azi, pustie, încă pari crăiasă; 

Chiar buruienile vrăjite-ţi sînt; 

Fertil ţi-i solul sterp — şi-i glorioasă 
Ruina ta! Ce farmec pur şi sfînt 

Emană pentru veci de veci acest pămînt ! 


XXVII 

Răsare luna... Soarele,-n apus, 

Cu luna bolta încă o împarte. 
Friulicii- Alpi , cu vrajă de nespus, 
Privirea o îmbie de departe. 

Nu-s nori... Apusu-i curcubeu ce arde, 
Unind trecuta zi cu veşnicia. 

Diana-şi creşte, de cealaltă parte, 

în vast văzduh de-azur minunăţia — 
Aerian ostrov ce-ţi cere ospeţia. 


XXVIII 

O stea îi stil alături, stăpînind, 

Din boltă, jumătate împreună — 

Cît peste Alpii Rhetieni  se-ntind 
Solare raze încă în cunună, 

Căci noaptea şi cu ziua mult se-ngînă, 
Şi legea cît nu şi-o impune Firea, 

In lina ei oglindă Brenta-l-adună 
Boboci de purpur, încît unduirea 

îi înmieşte şi Tăriei strălucirea. 


XXIX 

La ceasul minunat, de dulce-amurg, 
Sclipiri de lună şi de-apus de soare 
Topite-n magice nuanţe curg. 

Dar iată, noaptea prinde să coboare; 
Sub mantie de umbre ziua moare 

Ca un delfin răpus ce,-n agonie 

Şi-n zvîrcoliri se schimbă la culoare, 
Şi-n ultim spasm culoarea i-i mai vie, 
Cînd sufletul şi-l dă, intrând în veşnicie. 


XXX 

în Arqua e un mormînt: pe patru 

Piloni e-un sarcofag cu oseminte, 

Cu-al Laurei poet şi idolatru. 

Vin iubitori ai harului fierbinte 

Mereu aici, precum la moaşte sfinte, 

Căci mintea i-a fost limbii țării fa ura 

Şi rupt vru jugul pus de-o crudă ginte; 
Melodios de-a plins el după Laura, 

Pe trunchi de laur, azi, îi poartă Faimei aura. 


XXXI 

în Arqua doarme, sat de munte unde 
El ultimile zile şi-a trăit. 

Țăranii, mîndri, te şi duc-oriunde, 
Să-i vezi mormântul, casa, negreşit. 
Ce simplu parc totul şi smerit, 

Dar prinde sufletul să se deschidă 
Spre-al lirei sale son desăvîrşit 

Mai mult decît dacă-ntr-o piramidă 
Şi-ar fi aflat lăcaş de veci într-o firidă. 


XXXII 

Sălaşul paşnic ce şi-a fost ales 
Parcă zidit a fost pentru acei 

Ce-şi plîng esența muritoare-ades, 
Şi mult dezamăgiți, cu drept temei, 
Repaos caută sub clin de stei, 


De unde văd numai la depărtare 
Oraşul — un clocotitor ştiubei, 

Ce nu-i mai amăgeşte, căci la soare 
îşi află mai plăcut prilej de sărbătoare. 


XXXII 

Munţi, arbori, flori şi frunze admirînd, 

Şi ziua oglindită-n unda pură, 

Cum trece timpul nu mai simt nicicînd, 

Rîu cristalin li-i viața în Natură. 

Au trîndăvesc? Nu, — gînduri nalte-i fură; 
Societatea viată de te-nvată, 

Înveţi, ca pustnic, moartea cum se-ndură. 
Aici deşertăciunea nu te-nhaţă 

Şi simţi cu Dumnezeu că stai doar faţă-n faţă. 


XXXIV 

Poate cu Demoni ce gîndirea pradă 

De tot ce are bun — şi-şi fac cuibare 

în inimi melancolice, grămadă; 

în inimi ce de tinere-s bizare 

Şi cred în crîncenă predestinare 

La cazne şi tenebre,-n veci văzînd 

Pe ceruri un mînjit de sînge soare, 

Căci pentru ei pămîntul e mormînt, 

Mormîntul — iad mai crunt ca iadu-n al lor gînd. 


XXXV 

Vai, iarbă-ţi creşte azi pe străzi, Ferrara , 

Cînd ştim că simetria lor nu este 

Sortită solitudinii, nici ţara! 

Blestem cumplit parcă se-aşterne peste 

Sălaşul prinților vestiți de Este , 

Tirani şi protectori, pe-acest coclaur, 

Ai barzilor ce muzelor celeste 

Prin har le-au smuls cununi de verde laur, 

Cum Dante doar şi-a pus pe frunte-n veac de aur, 


XXXVI 

Lor glorie li-i Tasso şi ruşine! 

Poetului mă-nchin, dar văd chilia 

în care-Alfonso, din porniri haine, 

I-a surghiunit cu sila poezia; 

Dar Tasso dobîndit-a veşnicia, 

Căci despotul să stingă n-a putut, 

Zicind că-l apucase nebunia, 

Divinul foc de nimeni întrecut 

Ce-n al Armidei bard ardea dintru-nceput. 


XXXVII 


Pe Tasso-l laudă şi-l plîng cu toţii, 

Dar tu, crud prinţ, ai fi fost dat uitării 

De mult — căci praf, şi-atit ajung despoţii, 
De numele-ţi hulit şi blestemat 

Nu s-ar lega de chinul îndurat 

De dînsul, căci ai fost cu el mîrşav. 

An ce-ai fi fost tu neîncoronat, 

Lipsit de pompă şi huzur grozav? 

Abia de meritai lui Tasso să-i fii sclav! 


XXXVII 

Tu „să te-mbuibi făcut, şi-apoi să mori 
Dispreţuit mai rău ca dobitocul, 

Te răsfaţau largi grajduri şi splendori; 
Dar el ! purta pe frunte nimb ca focul, 
Ce-atunci sclipea, orbind azi în tot locul 
Crascana şleahtă şi scîrşnitul vers 

Ce-l scrise Boileau cu tot amocul, 
Urînd pe barzii cu mai dulce viers 

Decît acel franțuz, ce-i leşinat şi şters. 


XXXIX 

Ultragiatei tale umbre, pace, 

Torquato, căci şi-n viaţa, şi în moarte 

Tu ţintă-ai fost unor săgeți buimace, 

Dar una nu te-a nimerit — şi-n arte 
Neîntrecut eşti prin a lirei coarde. 

Nasc generaţii de poeți, dar oare, 

De le-adunăm noi razele-ntr-o carte, 
Putem spera că-n vremea viitoare 

Asemeni ţie-or fi, pe-al Artei cer un Soare? 


XL 

Egali ţi-s numai barzii dinainte: 

Infernul unul l-a cîntat pe strune, 

Fiind „Divinei Comedii" părinte . 
Cellalt, Scott sudic , mari isprăvi nebune, 
Cavalereşti în carte-a fost s-adune, 

Ca Ariosto cel din nord , făcînd 

Ca-n magicele-i stihuri să răsune 

Iubiri şi înfruntări din vremea cînd 
Onoarea o aveau toţi cavalerii-n gînd . 


XLI 

I-au smuls lui Ariosto falsul laur 
Al statuii lungi fulgere în jerbe, 
Căci cel căruia gloria 1-i faur 

Nu e lovit de trăsnete acerbe . 
Drept, cerul bubuit-a-n fiare sterpe 
Ce nu-i fac cinste unui mare bard 


în care harul sfînt al muzei fierbe. 
Cred superstiţioşii-n rău hazard, 
Dar c sfinţit un loc cînd fulgerele-l ard. 


XLII 

Italia, Italia! Vestită 

Eşti prin fatalul Frumuseţii har 

Ce şi năpastă ţi-a adus, cumplită. 
Dureri, ruşini ţi-au fost pe chip brazilor 
Şi-n cronici ţi-s cuvintele de jar. 

De ce n-ai fost, ori mai puţin frumoasă, 
Ori mai puternică, jug crunt barbar 

Să frîngi, că-ţi varsă sînge le acasă 

Şi sîngele ţi-l bea o haită nemiloasă?! 


XLIII 

Temută puteai fi mai nebogată, 

Mai fără farmec, mai nepizmuită; 

N-ai fi văzut torent de oaste-armată 
Curgînd din Alpi! N-ai fi năpăstuită 

De hoarde ce-n Pad sînge prind să-nghită. 
Nu te-ar păzi o sabie străină, 
Ci-nvingătoare tu, ori biruită, 

N-ai mai fi sclavă-n mîna cea haină, 

Nici prietenii n-ar fi-n robie să te tină. 


XLIV 

Urmat-am, tînăr, căile descrise 

Lui Tulliu, unsu-ntru eternitate, 

De-un bun prieten... Pe-ape-albastru-inchise 
Plutind, vedeam, purtat de pînze late, 
Megara-n faţă şi Egina-n spate, 

Corintu-n stînga,-n dreapta mea Pireul, 

Şi ca Sulpicius privind la toate, 

Mă întrista să văd că apogeul 

Măririi în ruini şi colb îl schimbă greul . 


XLV 

S-au înmulţit barbarele cocioabe, 

Cu timpul, printre dărăpănături, 

Şi pîlpîiri doar mai rămas-au, slabe, 

Din falnicii de altădată muri, 

Şi ţi-s mai dragi, căci grea tristeţe-nduri. 
Romanul le-a văzut scăzute-n fală, 

în evul lui, şi cu coşcovituri — 
Morminte de cetăţi... Din serisa-i coală, 
Să tragem s-ar cădea o lecţie morală. 


XLVI 
O am în faţă! Eu, cu jale-adîncă, 


La ce-a deplîns şi-i azi numai ruină, 
Dezastrul ţării lui adaug încă. 

Imperiala Romă, cea divină, 

Da, şi ea sub furtună fruntea-nclină 

Şi-n propriul ei colb stă prăbuşită; 

Călcăm peste-un cadavru de regină, 

Schelet de urbe neasemuită, 

Ce, sub cenuşi, de-un foc mocnit încă palpită. 


XLVII 

Italia! Sunt, clipa nu departe-i 
Cînd ţi s-o pune capăt suferinței. 
Tu, mamă şi a armelor, şi-a Artei; 
Tu, călăuză, mamă a credinţei, 
Prin care raiu-i hărăzit fiinţei, 

O, toate naţiile sînt datoare, 

Cu umilinţă dînd prinos căinţei, 
S-alunge hoardele invadatoare, 

Şi Europa-atunci va merita iertare. 


XLVIII 

Dar Arno, cu mai calde simţăminte, 
Spre-Atena din Etruria te cheamă, 

Spre marmurele mîndrei ei incinte. 
Vărsat de pe-a colinelor ei coamă, 

Al Abundenţei Corn e grîu, vin, poamă. 
De-a lung de rîu, modernul lux, născînd 
Din bun comerţ în dulcea panoramă, 

A scos ştiinţe şi-arte din mormînt, 
Ce-ndată au şi prins nestăvilit avînt . 


XLIX 

A Dragostei zeiţă,-nmarmur , arde 

Aici de frumuseţe peste fire; 

Respiri parcă ambrozia ce-mparte 

Cu tine aburu-i de nemurire. 

De-o parte-o dat cerescul văl subţire 

Şi, mut, vezi cum al geniului dar 
Natura-ntrece-ntru desăvirşire. 

Şi-i pizmuieşti adoratorii chiar, 

Ce-n piatră aprindeau un suflet viu, prin har. 


L 

Priveşti uimit, şi capu-ntorci orbit 
De-atita frumuseţe fără moarte, 

Şi sufletul ţi-i dulce-rătăcit; 

Eşti rob legat de carul marii Arte 

Şi greu ţi-e să mai stai de ea departe. 
Eu nu-s pedant, nici vînzător şnapan 
De marmuri, ce pe tonţi i-ncîntă foarte. 


Am sînge, ochi, şi inimă, şi-alean, 
Şi-i dau dreptate eu păstorului dardan . 


LI 

Aşa te-ai arătat lui Paris oare? 

Ori mult mai fericitului Anchise ? 

Ori mai zeiască, mult mai orbitoare, 

Cum cînd pe Marte dragostea-l ucise 

Şi chipul ca pe-un astru pur din vise 

Ți-l contempla, pe-ai tăi genunchi stînd, blînd, 
Cu ochi ce-n ochii tăi şi-i pironise, 

Cît ca din raclă tu, cu foc flămînd, 

Pleoapa-i sărutai şi fruntea, rînd pe rînd? 


LII 

Chiar zeii, arşi de-ai dragostei fiori, 
Muti, uită de plămada lor zeiască 
Şi-ajung şi ei ca bieţii muritori. 
Olimpiene clipe să trăiască 

Şi omul poate, dar curînd, trupească, 
Povara lui de lut din nou l-apasă. 

Ei, si? E-n stare el să făurească 

Din e a fost şi-o fi, miraculoasă 
Statuie, ca a ta, pentru vecii frumoasă. 


LII 

Cunoscători, artişti, imitatori 
Descrie formele-astea minunate, 
Contururile suple, de ninsori 

Şi-a marmurei nespusă voluptate; 
Descrie ce descrie nu se poate, 
Dar nu-mi turbure suflul lor banal 
Oglinda frumuseţii multvisate 

Pe care cerul, ca-ntr-un pur cristal, 
în suflete o oglindeşte ideal. 


LIV 

în Santa Croce sînt cenuşi divine 

Ce-o fac mai sfîntă, colb ce-i nemurire 
Prin sine — chiar un fir de-ar mai rămîne 
Spre-a ne-aminti trecuta strălucire 

A unor genii demne de cinstire, 

Titani şi prin gîndire, şi prin arte. 

Michel Angelo, Alfieri-s fire 

De colb — şi Galileu, cu cruda-i soarte 
Machievelli — apoi, toţi genii fără moarte. 


LV 
Ca elementele primordiale, 
Ce-s patru, ei puteau crea o lume 


Italia! Vreo ţară,-n ani de jale, 

N-avu afilia oameni de renume; 

Al tău cer luminat chiar şi acum e, 

Căci o divină forţă te-ncunună 

Cu raza ci — şi pot să spun, anume. 

Că demn o astăzi de cântat pe struna 
Canova , precum cei din vremea ta străbună 


LVI 

Dar ai Etrariei trei fu ilustri, 
Petrarca, Danto şi acei ce-o sută 
Povesti de dragoste,-n trecuţii lustri, 
A scris — poet în proză nentrecuta , 
O, unde-s? Unde li-i cenuşa mută, 
S-o desluşim de alta, mai de rînd? 

în ţară marmura-i necunoscută, 

De n-au statui? Au ceasul morţii cînd 
Bătu, nu i-a primit ai patriei pămînt? 


LVII 

Ruşine, vai, Florenţa! Dante zace, 

Ca Scipio , departe-ntre străini, 

Că-n vreme de civil război rapace 
Proscris a fost de-ai lui, de florentini! 
Zadarnic, de căință mare plini, 

L-adoră strănepoţii lor acum! 

Al lui Petrarca laur prin vecini 

Crescu — şi chiar de-ți fu răpit postum, 
El nu-ţi aparţinea, Florenţa, nicidecum . 


LVIII 

Ci zace-aici Boccaccio măcar? 

Au nu şi dinsul gloria-ţi innimbă? 

Au vreun requiem 1 se cintă-arar? 

Nu-ţi dete el o de sirenă limbă 

Ce orice son în muzică ţi-l schimbă? 

O, şleahta de bigoţi n-a vrut defel 

Ca omul co prin cimitir se plimbă 

Trist să suspine, recules niţel, 

Spre-a nu se crede că suspinu-i pentru el! 


LIX 

Nu-n Santa Croce-acopcriţi cu lutu-s! 
Dar oare,-n vechea Romă, n-au oprit 

Să se rostească numele lui Brutus 

Cînd Cezar fu-ngropat, dar pomenit 
Abia c-a fost ? Ravenna însutit 

Mai fericită-i că pe Dante-l are, 

Ea, ultim scut al unui stat strivit! 
Petrarca-n Arqua doarme — şi te doare. 


Florenţa van că-ţi pierzi, prin asta, din splendoare! 


LX 

Ce-i piramida ta de nestemate , 
Porfir, agate, jasp pe oseminte 

De duci-neguţători împrăştiate? 

în ale lor de marmură incinte 

Nu calci cu-atit adinc respect fierbinte 
Cum calci pe iarba proaspăt înstelată 
De rouă, de pc simplele morminte 

De barzi a, căror operă-nsemnată 
Măreţ Mausoleu al Muzelor se-arată! 


LXI 

Sînt multe de-admirat în sanctuarul 

De pe-al lui Arno mal — de la Sculptură, 

La sora ei care-şi revarsă harul 

Culorile din curcubeu cînd fură. 

Dar eu mai fermecat sînt de Natură. 

Omagiez şi arta-n galerii, 

Şi-a geniilor dăruire pură, 

Dar nu cu simţăminte-atit de vii 

Ca-n munţi, pe mal de rîu, pe dealuri şi Cîmpi1— 


LXII 

Căci iată-mă pe-al Trasimenei lac 

Unde, prin defileurile-abrupte, 

Romanii-au îndurat fatal atac. 

Văd cum, prin vicleşuguri nentrerupte, 
Cartaginezu-i face să se lupte 

Chiar între rîu şi munți... Văd cum demente, 
Strivite legiuni, din largi răni rupte 

Adapă ale riului torente 

Şi secerate cad cu tot cu armamente, — 


LXIII 

Precum un codru frînt de vînt năpraznic; 
Orbiţi de lupte, gemete, blestemuri, 
Simţeau numai acel carnagiu groaznic,; 
Nu simte omul, în cumplite vremuri, 

Al Firii farmec, linul frunzei tremur, 
Cum n-au simţit, întinşi pe scut, soldaţii 
Sub ei cum crapă glia de cutremur, 
Căscîndu-le, pentru mormînt, largi spaţii. 
Orbite sînt de tot, în luptă, două naţii! 


LXIV 

Era pămîntul luntre clătinată 

Sub ei, purtîndu-i spre Eternitate. 
Vedeau oceanu-n jur, dar cum să poată 


Vedea spre ce tărîmuri vîntul bate? 

Uitau de legea Firii nendurate 

Şi spaima ce, cînd zguduiţi sînt munţii, 

Par valuri turmele înspăimântate, 

Şi păsări fug, şi oamenii, mărunți, 

Şi-arată groaza muţi, prin încruntarea, frunţii. 


LXV 

Azi Trasimene e plăcută gazdă, 

Căci lacul i-i oglindă argintie 

Iară pe şes doar plugul trage brazdă. 

Bătrinii arbori sug o sevă vie 

Din leşuri ce-au căzut pe-acea cîmpie; 

Din acea zi de încleştări nătînge 

Un pîrîiaş cu undă lină-nvie: 

îi spune Sanguinelto, şi răsfrînge 

în nune al luptelor de-atunci prinos de sînge. 


LXVI 

Dar tu, Clituranus ! N-a fost rîu nicicînd 
Ca tine, ispitind naiade goale 

Sa-şi scalde trupu-n val mai clar, mai blînd. 
Pasc tauri ierbile păşunii tale 

Şi albi se fac — demni zei păşind agale 
Ai apelor cu unde pururi line. 

La tihnă-ndeamnă ei —şi-a morţii jale 

N-a vărsat sînge-n valuri cristaline 

Ce-s loc de scaldă-al frumuseţilor divine. 


LXVII 

Un templu cu contururi delicate, 
Aproape de al tău ferice nul, 

îți poartă numele; sub el, curate, 
Clipocitoare sub clin lin de deal. 

îți porţi tu undele de pur cristal. 

Peşti sclipitori ades din apă saltă 
Şi,-arar, pluteşte-un nufăr rupt pe va! 
Spre unde albia-i mai puţin înaltă 

Şi undele poveşti spun, strînse laolaltă. 


LXVIII 

Şi Geniului locului închin, 

Un rînd — căci dînsul fruntea cu răcoare, 
Blajin, ţi-o mîngîie-n zefirul lin. 

Pe mal de rîu cînd inima tresare, 
Privelişti cînd o farmecă în soare 

Şi-o curăţă de-al vieţii colb o clipă, 

Prin sfînt botezul Firii — nu lui oare 

Ai mulțumi se cade, că-nfiripă 

Peste plictisul tău a vrăjilor risipă? 


LXIX 

Cascada! Ah, Velino,-n repezi smulgeri, 

Cazi în genuni de-al tău şuvoi săpate! 

Cascada! Muget şi iuțeli de fulger, 

Vîrtej de spume spre adinc surpate! 

Un Iad al Apelor ce, torturate, 

Vuiesc şi urlă strînse-n strimte scocuri. 
Sudoarea-i ca din Phlegeton răzbate 

Şi de abrupţii stei se-agaţă-n smocuri, 

Ce stau ca martori crunţi la ale morţii jocuri, — 


LXX 

Ce spumele le-azvîrl spre cer, ea iară 

Să cadă-n chip de ploaie nesfîrşită, 

Din nor ce-nrourări de primăvară 

Revarsă peste iarba primenită, 

De pare de smaralde mii stropită! 

Ce hău adinc! Din stîncă-n stîncă-şi saltă 
Titanul apei forța lui cumplită 

Şi sfarmă roca dură ce-o asalta, 

Tăindu-şi larg dram prin căderea lui înaltă, — 


LXXI 

Părînd coloana lui ce urlă, fierbe, 

Al unei mări în naştere izvor 

Ivit din munte-n icnete acerbe, 

Ca un de lume nouă creator, 

Ori mama nurilor, din pripor 

Spre văi urnind a apei colonadă, — 

E Veşnicia-n mers nimicitor 

Ce vrea să aibă lumea-ntreagă pradă, 
Privirea îngrozind cu muget de cascadă, 


LXXII 

De-o înspăimântătoare frumuseţe! 

Dar Iris, din arc magic, în zori, prinde 

Cu vii nuanţe ochiul să-l răsfeţe, 

De parcă-n inimi triste, suferinde, 

Dor înzecit de viaţă ar aprinde. 

Cit totul sfarmă-n Jur tălăzuirca, 

I-i zîmbetul speranţelor merinde, 

Şi parcă vezi cum, înfruntînd chiar Firea, 
Demenţei prin surîs răspunde-n veci Iubirea. 


LXXII 

Cum Apeninilor le văd iar zimţii, 

Ca Alpi în faşă 1-aş cînta puţin, 

De nu m-ar fi vrăjit mai mult părinţii 
Cu măreţia codrilor de pin, 


Larma prăvălind-o din senin. 

Văzut -am piscul Jungfrau, cu zăpadă 
Nicicînd călcată de picior străin, 

Mont Blanc-ul cu-a gheţarilor-corvoadă 

Şi Munţii Chimari, stînd trăznete să-i roadă,— 


LXXIV 

Vechii-Acroceraunieni ai spaimei; 

Mi s-a părut că-i vulturu-n 

Panias Spirit al locului şi crainic 

Faimei, înalt zburtnd şi iute... Fără glas, 

Ca un troian pe Ida am rămas. 

O, nu sînt Apeninii ca Olimpiii, 

Ori Etna, Atlas, Athos — ce-au atras 

Al lirei har ea să le ciute nimbul. 

Demn de Horaţiu e doar Soracte tot timpul,— 


LXXV 

Căci pare, peste şes, val spumegînd 
Ce, înainte de-a muri pe plaje 
încremeneşte-n aer... Ca oricînd, 
Savanţii vadă clasice miraje 

în aceşti munţi! Citeze ei pasaje 

Din barzi latini care, odinioară, 
Mi-au strîns copilăria în corsaje, 
încît nu pot să ştiu pe dinafară 

Ce dascălii severi cu sila mă-nvăţară, 


LX XVI 

Căci mi-au nenorocit sărmana minte. 

Cu vîrsta, tot ce-a înseninat plictis 

Am regîndit, dar ura dinainte, 

Cînd mă chema al tinereţii vis 

Şi fără chef citeam latinul scris, 

în inimă mi-e fără voie vie; 

Al noutăţii farmec l-au ucis 

Profesorii, cît marea poezie 

N-am apucat s-o simt în frageda pruncie. 


LXXVII 

Adio, deci, Horaţiu! Verb satiric 

Nu-i ca al tău pe lume! Vină port 

Că nu-ti mai pot simţi fiorul liric 

Şi te ţin minte cu ne vrut efort! 

Ce fin si-adînc e-al lirei tale-acord! 

Ce moralist — cînd biciuieşti coruperi! 

Ce reguli ne înveţi chiar astăzi, mort! 
Stîrneşti şi remuşcări — dar nu ne superi! 

Te las cu Soracte,-ntre brazi, zăpezi, ienuperi! 


LXXVIII 

O, Roma, ţara mea! în suflet ţară! 

Orfanii inimii la tine vin, 

O, mamă de imperii, legendară, 

Stingheră — unde simţi că al tău chin 

Pe lînga-al tău înseamnă prea puţin! 

Staţi şi-ascultaţi cum bufniţele ţipă! 
Călcaţi pe templul ruinat latin, 

Şi vi s-o risipi durerea-n pripă, 

Păşind pe-o lume ce e lut fragil, de-o clipă! 


LX XIX 

Niobe -a neamurilor e, lipsită 

Pe tron, fii, glas —- durerea să şi-o zbiere, 
Cu-o urnă goală-n mîna-i veştejită! 

Cenuşa sfîntă nu e nicăiere; 

Chiar al lui Scipio mormînt stingher o 
Şi-ale eroilor morminte-s goale. 

Tu, Tibru, au poţi curge in tăcere, 

Tăindu-ţi prin pustiu de marmuri cale? 

Fă-i, din val galben, tu, mantie Romei tale ! 


LXXX 

Goţi, foc, creştini, războaie, inundații, 
Şi Timpul, între mari coline, şapte, 
I-au stins şi gloria, şi împărații! 

Ah, Capitoliul a stat să rabde 

Monarhi barbari călări! Ce crude fapte! 
Căzut-au temple, turnuri în nune, 

Şi, peste haos de-ndoită noapte, 

Cine-o s-arunce-o rază de lumină, 


A 


Spunînd: „A fost si e" în vremea ce-o să vină? 


LXXXI 

O noapte-a evilor şi-a Ignoranţei, 

Ce-i fiica nopţii şi în bezne-o ţine. 

Orbi, rătăcim pe căile speranţei, 

Căci oceanul, slăvile divine 

Au hărți — şi le cunoaştem mult mai bine, 
Dar noaptea-i un deşert unde-amintirea 

Se rătăceşte... Des, peste ruine, 

Noi Eureka! strigăm, dar strălucirea. 

De-o clipă-1 — şi-un miraj a fi se-arată ştirea. 


LXXXII 

Vai, unde-i mîndra urbe? Unde-s cele 
Trei sute de Triumfuri? Si-acea zi 
Cînd Brutus a ajuns vestit sub stele? 
Dar ale lui Vergiliu poezii? 

Dar Cicero, ce elocvent vorbi? 


Dar ale lui Tit Livius tablouri? 

Prin dînşii, Roma, va să, reînvie 

Noi lumea să ne-o plîngem, căci ecouri 
Nu vom lăsa şi noi, ca Roma, din cavouri. 


LXXXIII 

Tu, Sylla , căruia la car ţi-a pus 

Fortuna roată — aquila să-ţi zboare 
Peste-Asia ai vrut, şi-apoi, supus, 
Să-nfrunţi, pe drept, a Romei răzbunare; 
Tu, ce-ngheţai senatul c-o-ncruntare, 

în ciuda viciilor omeneşti, 

Tc-ai dovedit roman de viţă mare, 

Căci drepturi mult mai mari decit regeşti 
Ai lepădat, fiind şi-n stare să zîmbeşti; 


LXXXIV 

Adică sceptrul dictatorial! 

Dar bănuiai tu că se va prosterne 
Unor străini însemnul triumfal? 

Că prinți străini ii vor dicta guverne 
Cetății cei divine şi eterne 

Ce oşti gătea doar pentru mari victorii, 
Şi umbra ei prinsese a-şi aşterne 
Peste-ale lumii vaste teritorii, 
Atotputernică ştiută de istorii? 


LXXXV 

Victorios a fost, puternic domn el, 

Dar cel dintîi dintre uzurpatori 

A fost al nostru, înțeleptul Cromwell , 
Cînd tronul fu, gonind pe dictatori, 

în eşafod să-l schimbe deseori. 
Ilustru răzvrătit! Ah, Libertatea 

Şi Faima costă crime şi orori. 

Ci tragă-nvălături posteritatea: 

Muri în zi cînd a şi-nfrînt regalitatea! 


LX XXVI 

Doi ani el în aceeaşi zi n-nvins, 

Şi în aceeaşi zi, şi-aceeaşi lună, 

Linţoliu moartea peste el a-ntins, 

În alt an... N-a vrut soarta să ne spună 

Că visele ce inima adună, 

Pe drum spinos purtîndu-ne-n neştire, 
Mormînt mai mult înseamnă, nu cunună? 
O, pilde mari de-ar fi să te inspire, 

Biet om, te-ai bucura mai mult de fericiră ! 


LXX XVII 


Iar tu, Statuie-a groazei , ce exişti 

în nudă, austeră majestate; 

Tu ce văzut-ai cum, cu ochii trişti, 

Lovit, de asasine miîini armate, 
Sucombă, Caesar plin de denunţate! 
Pompei! Nemesis  jertfă-atunci ţi-l dete, 
Regina peste oameni, zei şi state! 

Să vă cinstim că-nvins-aţi regi în cete, 
Ori că pe scenă doar aţi fost marionete? 


LXXXVIII 

Si tu, lupoaică , doica Romei sfinte, 

In ţîţele de bronz, chiar şi lovita 

De trăznet, lapte de vitează ginte 

Se pare că mai ai — şi neclintită, 

Ca monument de artă eşti privită! — 
Tu, ce-alăptaşi un întemeietor, 

De fulgerul lui Joc înnegrită, 

Pe gemeni îi hrăneşti cu-acelaşi dor, 
Curaj nebun sădind şi azi în pieptul lor! 


LXXXIX 

Da,-i alăptezi, dar stirpea lor de cremeni 
S-a stins... Le cresc oraşe din mormint; 
Cei înfricați de ei, vrînd lor asemeni 

Să fie, pe-a lor urmă tot călcînd, 

învinşi şi-nvingători au fost şi sînt, 

Dar n-au ajuns puternici precum ei; 

Doar unul , unui singur pe pămînt, 

A fost pe-aproape... Azi e mort, sau ce-1? 
E viu — rob robilor ce-avu, pe drept temei, 


XC 

Căci de mărirea-i falsă mult orbit, 

El, vrîndu-se un Caesar de-altădată, 

Un Caesar avortat s-a dovedit 

Şi-n alt tipar plămada-i fu turnată; 

O, patima şi recea judecată 

Se împleteau la-ntîhd din instinct; 

Pe lîngă Cleopatra  desfrînată 

Era Alcide , dar curînd de-alint 

Se dezbăra, putînd rosti din nou, distinct, 


XCI 

Un Veni, vidi, vici!... Cestălalt, 

Vrînd vulturii francezi îu aprig zbor 
S-o ia nainte-n iureş de asalt, 

Ca şoimul cel dresat de vînător, 
Nu-şi asculta, al inimii fior; 

Ciudat, sucit, din slăbiciuni, din toate, 


L-a stăpînit cumplit, stăruitor, 
Cea mai de jos — nespusa Vanitate. 
Dar oare ce dorinţi avea, adevărate? 


XCII 

Voia, pe lume, totul, sau nimic! 

N-a aşteptat ca moartea să-l doboare; 
Un Caesar ar fi fost peste un pic, 

Al cărui colb il cale cu în picioare! 

Ah, Moartea! Arcuri de triumf, popoare 
Zdrobite, sînge-n valuri cure, plîns greu, 
Sînt pentru tine — şi-arcă de salvare 
Nenorociţii n-au! Sfînt Dumnezeu, 
întinde iar po cer frumosul curcubeu! 


XCII 

Ce fruct rodeşte stearpa existență? 

Simţiri sălcii, minți slabe, scurtă viață 
Şi-ascunsa Adevărului esență, 

Ca perla-n scoici... în datini toate-ngheață; 
Opinia strînge lumea-n văl de ceață, 

Din Rău şi Bine otova, făcînd, 

Şi gîndul oamenii nu-şi dau pe faţă, 

Căci crimă-i socotit un liber gînd, 

De poate revărsa lumină pe pămînt! 


XCIV 

Mizeria-şi tîrăsc din veac în veac, 

Din tată-n fiu, mereu, şi mîndri mor 

De jugu-njositor... Diată fac, 

Lăsînd copiilor mînia lor. 

Sclavi înascuţi, ce liberi nu se vor, 

Ei lanţu-şi apără-n războaie crunte 

Si sîngeră ca un gladiator, 

În circ, unde ca frunzele mărunte, 

Ortacii i-au căzut, pieirea stînd să-nfrunte. 


XCV 

Nu de credinți vorbesc... Ele-au rămas 

O treabă între om şi Dumnezeu, 

Ci de ce zi de zi şi ceas de ceas 

I-apasă tiraniei jugul greu 

Şi de edictele ce,-n evul meu, 

Sînt de stăpînii lumii decretate, 
Maimuţe-a celui ce, din somn, mereu, 
Trezit-a regi şi-a zguduit palat!", 

Şi-atît doar de făcea, slăvit era azi, poate. 


XCVI 
Pot doar tiranii tiranii să-nfringa? 


Nu-s campioni ai libertăţii-n lume 

Ca în Columbia ce, virgină încă, 

O Pallas izvodit? Oare anume, 

Doar în păduri, lingă cascade-n spume, 
Natura naşte minţi, prin străduinţe, 

Ca a lui Washington? Pămîntu-acum e 

Oare lipsit de-asemenea seminţe 

Şi-n Europa nu pot -creşte mari voințe? 


XCVII 

Vărsă, de sînge beată, crime Franţa, 

Şi saturnaliile-au fost fatale, 

Căci Libertăţii i-au strivit speranţa; 
Orori, ambiţii mari imperiale 
Aridicat-au ziduri colosale 

între nădejdi şi om; cel act din urmă , 
Ce s-a jucat, deschide largă cale 
Robiei iar, căci pomul vieţii scurmă 
Şi-i prăbuşită şi mai greu umana turmă. 


XCVII 

Dar zdrențuitul steag, o, Libertate, 

în contra vîntului ţi-l porți, tot sus, 

Şi glasul tău de trîmbiţă mai poate 

Suna, după furtună, nesupus. 

Flori, frunze din al tău pom sfint s-au dus 
Şi ramurile de securi ţi-s rupte, 

Dar seva şi sămînţa ta şi-au spus 
Cuvîntul, ce şi-n nord de inimi supt e, 

Şi primăveri vei şti, cu ncaiuaro fructe! 


XCIX 

Un turn văd, ca o veche forţareaţă ? 

Ce ar putea o armie să-nfrunte, 

Tot învelit de-a iederei verdeaţa, 

Cu cîteva creneluri doar pe frunte. 

Pe ziduri coşcovite şi cărunte, 

Stă Veşniciei iedera ghirlandă, — 

Dar ce comori se-ascund sub lespezi ciunte, 
De două mii de ani? Sau cui ofrandă 

I s-a adus? Unei femei! Soţie,-amantă? 


C 

Dar cine-a fost ca-n vremea de demult, 
De i-i palat mormîntul? Fost-a castă, 
De-un rege demnă, ori chiar şi mai mult, 
A unui cetăţean roman nevastă? 

Au ce erou născu din a ci coastă? 

Ce fiică farmecul i-l moşteneşte? 

Cum a trăit, iubit în lumea vastă? 


Destin înalt ea a avut, fireşte, 
De îngropată e atît de-mpărăteşte. 


CI 

Au şi-a iubit doar soţul, ori şi soți 
Ai altora?-N romanele anale, 

Femei de orice fel să afli poli. 
Cornelie , pe-a-nţelepciunii cale 
Era, strunind plăcerile carnale? 

Ori Cleopatră, darnică din fire, 

Cu trup arzînd de patimi infernale? 
Iubit-a ori fugit-a de iubire? 

Spre multe inima e-n stare să aspire! 


CH 

Murit-a poate tinără, frumoasă, 

Strivită de-o durere grea, cumplită, 

Mai grea ca monumentul ce-o apasă... 
Văd nor pe frumusețea-i negrăită; 

în negrii ochi văd moartea profețită, 

Ca pentru cei aleşi, pretimpurie; 

Văd farmecu-i ca raza asfinţită, 

Sclipind bolnav — o frunză ruginie, — 

Al morţii Hesperus, ce cheama-n Veşnicie. 


CII 

Ori o văd moartă după ce s-au stins 
Părinții, pruncii, vraja frumuseții, 

Mai amintind de farmec păru-i nins, 
Ce ascundea, buclat, albeața feții 

Cînd toți o admirau în floarea vieții. 
Ci-n van sînt întrebările aceste; 

Un lucru ştim: că, pildă a nobleţii, 
Soţia de bogat ca din poveste, 

Metella , a murit! Metella nu mai este! 


CIV 

Orgoliul lui Crassus şi mîndria 

Sînt scrise-n monument, dar mi se pare, 

O, loc de veci, că i-am ştiut solia. 

Trecutul cu-armonii familiare 

Renvie-n mine, dar solemn mi-apare, 

Prin sonuri ca de stins departe tunet. 

Ah, lîngă iederă aş sta cu-ardoare, 

Cît să-ntrupez, peste mormîntul umed, 

Tot ce culoare-a fost, mişcare, cîntec, sunet. 


CV 
Din scîndurile-atîtor naufragii 
Nu pot să fac o a Speranţei barcă 


Şi, pe ocean, să-nfrunt din nou ravagii 

Şi valul care spumele-l încarcă, 

Spre-un țărm unde-am pierdut pe mulţi? Dar, parcă, 
Informă luntre pot, din scînduri mici, 

Să-mi meşteresc? Şi unde-n lumea largă 

Să merg, cînd nu m-atrag nădejdi, şi nici 

N-am casă — şi iubesc atît: ce este-aici? 


CVI 

Ci urle vînturil Annonia lor 

De-acum îmi va fi muzică... ŞI țipe, 

In noapte, bubele, cu ele-n cor, 

Cum le aud ţipînd în aste clipe, 

Căci dragi li-s ale beznelor risipe. 

Pe Palatin , prin ţipete-şi răspund, 
Rotind ochi sumbri, dînd din grele-aripe. 
Ce-nseamnă chinul nostru, chiar profund, 
Pe-o raclă ce-a-nghiţit imperiul fecund? 


CVII 

Bozi, chiparoşi, urzici şi iederi cresc 

Peste mormane de pămînt — şi, poate, 

Aici era palat împărătesc; 

Coloane frînte, bolți de mult surpate, 
Subpămîntene beciuri populate 

De buhe prinde ochiul să contemple. 
Savanţii zic atît: că-s ziduri toate! 

Dar ce-au fost? Terme, mari palate, temple? 
îi stau măririi ce s-a prăbuşit exemple ! 


CVIII 

E-o lecţie morală pentru naţii, 

Căci totul se repetă şi renvie. 

Da, libertate, glorie, ovaţii, 

Mari avuţii, corupţii, barbarie, 

Istoria a prins a ne descrie, 

Dar doar o pagină a scris cu rost, 

Aici, unde o lungă tiranic 

Comori şi voluptăţi să strîngă-a fost. 

Priviţi, căci orice spun cuvintele — spun prost! 


CIX 

Priviţi plîngînd, rîzînd ori lăudînd, 
Că-i loc aici de orice simţăminte; 
Biet om, eşti între rîs şi plîns oricînd, 
Căci state, veacuri au aici morminte; 
Iar dealul ce teşit îți stă-nainte 

E-o piramidă de imperiu, faur 

De glorii ce chiar soarelui fierbinte 
Lumina-i înteţeau pe-acest coclaur... 


Ci unde-i sînt acum cupolele de aur? 


CX 

Nici Cicero, columnă fără nume |, 

Nu a grăit ca tine, răspicat. 

Ce-s laurii lui Cezar? Vreau, anume, 
Cununi de iederi de pe-al său palat. 
Columnă văd, sau arc? S-a consacrat 

Lui Titus? Lui Trăiau? O, nu, ca este 
Coloana timpului ce, nendurat, 

Riîzînd, preschimbă totul, fără veste. 

Un papă-n vîrful ei stă-n vremile aceste . 


CXI 

Traian sta nu-ngropat, ci în văzduh, 

De stele-aproape, demn de slăvi sublime, 
Fiind cîndva neliniştitu-i duh 

Stăpînul peste mări, şi ţări, şi clime, 
Cum, după dînsul, nu a mai fost nime 
Spre a mări Imperiul Roman... 

Mai mult ca Machedon în străvechime 
A fost — şi sînge n-a vărsat în van, 

Şi venerat de toţi şi astăzi e Traian! 


CXII 

Ci unde-i a Triumfurilor Stîncă , 

Loc de îmbrăţişat eroi din lupte? 

Dar Tarpeiana , ce-n genune-adîncă 
Vedea cum trădătorul frînt şi rupt e? 
Nu-aici soldaţii,-n şiruri nentrerupte, 
Trofee aduceau?... Iar jos, nu moarte 
Dorm facţiuni de zece veacuri supte 

În ţărnă?... Colo,-n Forum, nu departe, 
Simt dorinţa cum, o, Cicero,-ţi mai arde! 


CXIII 

O, cimp de glorii, sînge, şi răzmeriţi! 

O, ginte de mari patimi sfidată, 

De cînd luptai puterea să ţi-o meriţi, 

Şi pînă cucerit-ai lumea toată! 

Văzut-ai şi- Anarhia dezmăţată 

Cum Libertăţii îi încalcă dreptul, 

Cum cumpăra orice soldat o gloată 

Şi iama da-n senatul mut, de-a dreptul, 

Iar muţii senatori nici gînd să-i ţină pieptul. 


CXIV 

Dar şirul de tirani uitînd, nu lesne, 

îmi vine ultimul tribun în minte: 
Răscumpărat-ai veacuri lungi de bezne, 


Rienzi , floare a romanei ginte, 

Ce pe Petrarca l-ai iubit fierbinte. 

Cit fructe da-va pomul libertăţii, 
Mormântul în ghirlande să-ţi alinte, 
O, ultim bun roman, străjer dreptăţii, 
Ce scurt timp ai domnit — nou Numa 


CXV 

Egeria ! O, plăsmuire dulce 

Şi ideală ce pe om l-îmbie 

La sîn mirific fruntea să şi-o culce; 
Aeriană auroră vie, 

A unei deznădejdi nimfolepsie , 
Sau, poate, pămateasca frumuseţe, 
Ţi-a dat un rege ascultare ție, 

Şi, orice-ai fi,-ntrupare eşti, zeiască. 


al Cetății! 


Un gînd frumos în dulce formă femeiască, 


CXVI 

Sînt muşchii, lîngă sacrul tău izvor , 
Stropiți ca de elizeene unde, 

Ce chipu-ţi oglindesc cu drag şi dor, 
Tot limpede prin veacuri furibunde; 
Iar geniul acestui loc se-ascunde, 
într-o nepîngărită-n veci verdeață; 


Izvoru-n marmuri nu ți—i strîns niciunde 


Şi sub a ta statuie se răsfaţă, 
Udînd apoi,în jur, livadă şi finenţă, 


CXVII 

Şi iedera-ncîlcită peste gîrlă. 

Sînt toate dealurile-n jur în floare; 
Prin ierbi foşnind aleargă o şopirlă, 
Şi păsări ciută vesele — şi-o boare 
Din flori multicolore-n legănare, 
Ți-arată vii privelişti din poveste. 
Sub adiere, violeta pare 

Că prinde în petalele-i modeste 
Nuanţele de-azur din sferele celeste. 


CXVIII 

Egeria! în loc încîntător 

Primeai pe muritorul tău ales, 

Cu inima bătîndu-ți viu de dor. 

Şi noaptea-n vălul ei de stele des 
Vă-nvăluia cu tainic înţeles, 

Şi-n doi priveaţi mirificul spectacol. 
Pentru-al zeieştilor iubiri eres 
Natura plamădise-acest miracol, 
Sălaş al celuia de mai dintii oracol. 


CXIX 

La, pieptu-i strînsă, nu uneai tu gînd 

Şi suflet muritor cu cel zeiesc? 

Şi dragostei, ce moare suspinînd, 

Cum s-a născut, nu-i dai imbold ceresc? 
Nu-nveşniceai plăceri şi dor lumesc, 
Scăldandu-le-n cerească puritate? 
Veninul nu-l îndepărtai, firesc, 

De pe săgeți? Şi buruieni ce, poate, 
Apasă sufletul, nu le smulgeai pe toate? 


CXX 

Izvorul simțămintelor juniei 

Se pierde, vai, ori un deşert doar udă, 

De creşte iarba rea a freneziei, 

Plăcută, dar a cărei floare mi dă 

Parfum, ci iz ce naşte chin şi trudă, 

Ori arbori creşte, ce mustesc venin... 

Dă roade de-astea pasiunea crudă, 
Păşind pe sec nisip — şi-n lung suspin 
Se-neacă, vrînd în van opritul fruct divin. 


CXXI 

O, Dragoste! Eşti serafim, privirii 
Nearătat— şi-n tine credem doar; 

Cei ce iubesc îţi sînt pe veci martirii, 
Cu inime zdrobite pe altar. 

Eşti plăsmuire-a minții, care chiar 

Şi ceru-a populat prin fantezie, 
Şi-cum ne bîntui şi ne eşti calvar 

Al sufletului prins de-o flamă vie, 
Ce-l chinuie mereu, zdrobeşte şi sfişie. 


CXXII 

De plăsmuirea ei bolnavă-i mintea, 

Şi crede-n plăsmuire, delirînd. 

Statuii-n sculptor caută-i sorgintea, 

Căci Firea nu face statui, nici vrînd. 

Ci unde-i farmecul suav şi blînd 

Ce-l urmărim de mici pînă la moarte, 

Un Paradis de neajuns nicicînd, 

Al deznădejdii, rătăcind, în arte, 

Penelul, peana, ca mai mîndre flori să poarte? 


CXXIII 

Delir e dragostea şi nebunie. 

Greu i-afli leac, căci idolul din minte 
Îşi pierde-a farmecului poezie 

Şi însuşi idealul ni-l dezminte. 


Dar noi, vrăjiţi fiind, ca şi-nainte, 

Furtuni culegem din ce-am semănat, 

Căci sufletul, pătruns de crez fierbinte, 

Ca alchimistul încăpăţînat, 

Comori vrea unde nu-s comori cu-adevărat. 


CXXIV 

Ne veştejim de tineri, supţi de boală, 

Şi n-avem leac, şi buza veşnic arde; 
Spre-amurgul vieţii, forma ideală 

Se mai năzare ca-n sculpturi sau carte, 

Dar c-o fantomă — şi tîrziu e foarte, 

Căci dragoste, zgîrcenie ori glorii 

Sînt toate-n van pe-al nostru drum spre moarte. 
Vrăjesc sub alte nume meteorii, 

Dar li se sting, cînd cad, sclipirile splendorii. 


CXXV 

Ce-n vis doreau, puţini găsesc, sau nime... 
Nevoia de-a iubi-Ntîmplarea poate, 

Mai sting antipatii, dar cu asprime, 
Curînd vor răbufni, desferecate, 

De neiertat jigniri înveninate. 

Materială zeie, Circumstanţa, 

Dintr-o baghetă-cîrje pururi scoate 

Noian de rele, ca o Baba-Cloanţa, 
Strivndu-ne, sub ea, în pulbere speranţa. 


CXXVI 

Natură falsă viaţa ni-i — lipsită 

De armonic — toată de păcat 

Şi de un blestem de neşters lovită. 
Stăm sub un Upas, arbore rotat, 

Ce rădăcini pămîntul şi-a luat, 

Făcînd cer vast din ramuri şi din flori, 
Din care plăgi tot varsă nencetat, 
Robie, moarte, boli văzute, ori 
Chinuitoare cazne, blesteme şi orori. 


CXXVII 

S-avem curajul de-a gîndi... Gîndirea 

Ni-i ultimul refugiu în destin , 

Sau cel puţin al meu va fi, cit Firea. 

Ne e, din leagăn, acest har divin 

în lanţ şi-n bezne torturat hain, 

Ca Adevărul, cu a lui lumină, 

Să nu-l vedem noi cîtuşi de puţin. 

Dar în zadar, căci raza lui senină 

Va smulge-al beznei văl în vremea ce-o să vină. 


CXXVIII 

Dar ce arcade văd peste arcade? 

Aici se pare Roma că-şi adună 

Ale Triumfurilor Arcuri toate. 

E Coliseul! Lin argint de lună 

Fireşti cununi pe frunte stă să-i pună. 
EI, Meditaţiilor vast tezaur, 

Lumini divine cere doar cunună, 

Şi cerul pur, care-i şi umbrei faur, 

Pe măreţia lui asterne-argint şi aur, — 


CXXIX 

Văl ce-ţi vorbeşte despre 

Veşnicie, în al italienei nopţi decor, 
Căci Timpul a ascuns, din străvede, 

În nalte ziduri duh nepieritor. 

Magic afli în ruina lor, 

Dormind sub coasa vremii nendurate, 
De-ntrec, prin asta, fastul sclipitor 

Al somptuoaselor de azi palate. 

Ce stau tot aşteptînd patina vremii toate. 


CXXX 

Tu, Timp, ce pui ruinilor podoabe , 

Tu, singurul ce-alini şi vindeci boala 

Din inime zdrobite, triste, slabe, — 

Şi judecății îi îndrepţi greşeala, 

Şi-n Adevăr, iubiri verşi îndoiala; 

Tu, filozof printre sofiştii lumii, 

Răzbunător de nedreptăţi, —sfiala 

Îmi cere ca,-n genunchi, ție faţa humii, 

Să-ţi nalţ o rugă eu, ce-n suflet vie-acum mi-i, 


CXXXI 

Aci printre ruini, unde altar 

Şi templu ai, în chip divin stinghere, 

Ruina anilor mei trişti în dar 

Primeşte-o, că-i ofrandă de durere. 

Trufaş de-am fost, o, nu-mi fi mîngîiere; 
Dar dac-am fost modest şi-n fericire 

Şi amrăspuns doar la a urii fiere, 

Fătu ca nu în van ori în neştire 

Să port în suflet fier, vrăjmaşii să-mi deşire! 


CXXXII 

Iar tu, care pe-al tău cîntar etern, 
Nemesis, cîntăreşti cumplite crime 

Şi şerpii Furiilor din Infern 

I-ai asmuţit spre-Oreste-n  străvechime, 
Cînd mina lui greşi, lovind cu-asprime, 


Nendreptățit prin legi fireşti şi sfinte, 

(Chiar de-aveau alţii dreptul la cruzime,) 

De-aici, unde-ai domnit, eu, prin cuvinte, 

„Din colb te scoală, o, Nemesis!" — strig fierbinte. 


CXXXII 

Nu că n-aş merita eu, prin vreo faptă, 

A mea ori săvîrşită de părinți, 

Să sînger! De loveau cu armă dreaptă, 

Plăteam prin sînge şi prin suferinți, 

Dar nu vreau ca şuvoaiele fierbinți 

Sa-i fie supte de pămint — ci ție, 

Nemesis, le consacru — să -alinți . 

Prin răzbunare, chiar dacă tirzie. 

N-am căutat-o... Dorm... Veghează tu-n vecie! 


XXXIV 

De glasul mi-l ridic, nu-i semn că tremur, 
Gîndind că de cruzimi avut-am parte— 
Au cine m-a văzut pălind e pe vremuri, 
Ori de curaj lipsit, lovit de moarte? 

Dar aste pagini vreau ca,-n chip aparte, 
Să-mi steie amintirii monument. 
Desăvîrşirea strînsă-n vers şi-n carte, 

(O, va veni cîndva acel moment!), 

Crunt va lovi-n al meu prigonitor dement. 


CXXXV 

Lovi-va prin Iertare... Glie-mumă, 

Cer sfint — acesta e al meu blestem, 

Nu merită iertarea mea postumă 

Atîtea suferințe strinse ghem? 

Sub chinuri, prigoniri n-a fost să gem? 

N-au fost trădat, calomniat durut 

În tot ce-aveam mai scump şi mai suprem? 
Cînd disperării să-i cedez n-am vrut, 

E semn că nu-s ca ei — că-s din alt lut făcut. 


CXXXVI 

Au ce n-am îndurat, de la meschine, 
Mici perfidii, la calomnii ostile 

Striga te-n gura mare, bîrfe fine, 
Şoptite, cu veninuri de reptile, 
Făţărnicii, aluzii imbecile, 

Priviri de Ianus , care mint tâcînd, 
Suspine ipocrite, chiar servile, 

Ce, grai ascuns dezaprobării dînd, _ 

Îi şi conving pe cei din turmă orişicînd? 


CXXXVII 


Dar am trăit — şi n-am trăit în van; 

Căci focu-n piept şi mintea de-mi slăbesc, 
Şi pier luptînd cu chinul meu tiran, 

În mine e un ce nepămîntesc, 

Care-mi va supravieţui firesc, 

Ca son de liră mută-n amintire, 

Şi Timpul înfruntînd, şi-un chin drăcesc, 
Şi inimi împietrite peste fire 

S-or înmuia, trăind căinţă şi iubire. 


CXXXVIII 

Aşa va fi... Putere de temut, 

Prin vrajă revelată, fără numi, 

Aici, la miez de noapte, te salut! 
Ne-ndemni spre-o reculegere anume, 

Ce spaimă nu-i — dar ne arăţi o lume 
Sub iederi peste mîndre ziduri sparte. 
Simţire-adîncă sufletul acum e, 

Şi din acest trecut noi facem parte, 

Şi martori nevăzuţi îi stăm, de el departe. 


CXXXIX 

Era aici vacarm de nedescris, 

Cu murmure de milă şi ovaţii, 

Cînd omul de alt om era ucis. 

De ce? Să se distreze împărații! 

Şi ce-i de mori în luptă, ca soldaţii, 

Ori în rotunda circului arenă? 

Oricum, aceiaşi viermi îţi rod ficaţii, 

Şi în acelaşi teatru, fără jenă, 

Privesc cei mari cum mor actorii de pe scenă. 


CXL 

În faţa mea Gladiatorul zace, 

Proptit în mîini, murind, dar — brav bărbat— 
Cu soarta-i crudă gata să se-mpace; 

Durerea-şi stăpîneşte, încordat; 

I-i capul tot mai mult, mai greu plecat; 

Ca stropii grei de ploaie, stropi de sînge 

Din rană îi mai curg neîncetat, 

Şi mai răsună-aplauzelc nătînge 

Pentru învingător, cît moartea-n brate-l strînge. 


CXLI 

Le-aude, dar nu-l mişcă nicidecum, 
Căci ochii, inima, la ceas de moarte, 
I-s dincolo de Dunăre acum. 

Nu-i pasă că de viaţă se desparte, 
Ci-şi vede pruncii-n Dacia, departe, 
Şi casa lui sărmană, şi nevasta... 


De răzbunare n-o să aibă parte? 
Sculaţi, popoare de din nord, năpasta 
S-o scuturaţi, căci ştiţi, veni şi vremea asta! 


CXLII 

Dar unde-n sînge se scălda Omorul, 

Şi naţii se-mbulzeau pe străzi precum 
Torentul care, părăsind priponii, 

Cu vuiet printre stînci îşi taie drum; 

Aici, unde blesteme-au curs, duium, 

Şi aclamații — unde Viaţă, Moarte 
Cereau ale mulţimii toane, — acum 

Doar glasu-mi sună peste trepte sparte, 
Şi-al paşilor ecou răspunde-mi de departe. 


CXLIII 

Ruini! Dar ce ruini! Din lespezi rupte 
De-aici s-au ridicat cetăţi, palate, 

Oraşe chiar, de veacuri nentrerupte! 

De unde s-au mai smuls acestea toate 

Nu vezi... Cadavrul lui nemăsurat e... 

Ori poate-a fost doar măturat? Dar iată, 
Spărturile de soare sînt trădate, 

Şi seama-ţi dai cum vremea nendurată 

Şi omul au distrus mult din ce-a fost odată. 


CXLIV 

Dar cînd pe arcul cel mai nalt, bălaie; 

Apare luna, şi-n spărturi pătrunde 

Pîlpîitoarea stelelor văpaie; 

Cînd fîlfiie peste zidiri rotunde 

Frunzarul buruienilor fecunde, 

Ca laurii lui Cezar pe chelie; 

Cît totu-i numai văl de raze blînde, 

Cohortele de morţi eroi învie, 

Căci pe-al lor colb păşim... Păşim pe Veşnicie! 


CXLV 

„Cît Coliseul sta-va în picioare, 

Va sta şi Roma — iar cu el odată, 
Cădea-va Roma; şi de Roma piere, 
Şi lumea piere." — ne-a lăsat aliată 
Un pelerin saxon cîndva — şi iată, 
La locul lor stau Roma şi-o ruină 
Ce n-o vor mai restaura vreodată, 
Precum şi lumea noastră, vizuină 
De ucigaşi şi de tîlhari apururi plină. 


CXLVI 
...Sever, sublim şi simplu, maiestos, 


Şi zeilor, şi sfinţilor palat, 

De la anticul Joc la Christos, 

Cruţat de Timp, chiar înfrumusețat, 
Văzut-ai cum imperii s-au surpat, 

Cum omul calcă tot pe spini spre moarte... 
Ci sta-vei tu-n vecii nezdruncinat, 

Şi fier tiran sfruntînd, şi Timp, şi Soarte, 
O, Pantheon, sălaş de culturi şi de arte? — 


CXLVII 

Al artelor din vremi mai nălţatoare, 
Tu, ros de Timp, dar tot desăvirşit, 
În suflet verşi sfinţenie-mpăcare, 

Si crede-artistul iubitor de mit 

Ca doar prin poarta ta, lăcaş slăvit, 
Trecutu-şi trece, glorioasa rază; 
Aliate află cel pc rugi pornit, 

lar celui ce vrea genii mari să vază, 
Statui măiastre-aici 1 se înfăţişează. 


CXLVIII 

Dar ce se-ascunde-n umbră de firidă? 
Ce văd? Nimic... Ba văd nedeslusite 
Contururi stînd acolo să se-nchidă, 
Năluci de-nchipuire plăsmuite! 

Ba nu! — Acum văd chipuri limpezite: 
Văd un moşneag şi-o ţinură ... Văd clar, 
Ea mamă de curand, da, negreşit e, 

Cu sînii plini de-ai laptelui nectar. 

Dar ce face aici, de sînii goi i-apar? 


CXLIX 

În ei e-al vieţii suc, întîia hrană 

Ce-o sugem, căci i-i inima izvor. 

Ce fericit, tihnit, mult dulcea mană 

O soarbe pruncul, gîngurind uşor! 
Bărbaţii nu pricep —nu-i treaba lor — 
Dar mama simte cum, ca un boboc, 

Îi creşte scumpul inimii odor. 

Ce-o să ajungă el? Nu ştim deloc! 

Fu un Cain născut de Eva, la soroc! 


CL 

Dar bătrîneţea e aici hrănită 

De tinereţe... Unui bun părinte 

Îi dă să sugă fiica lui iubită, 

Suc — dar din darul sîngelui fierbinte! 
Nu, n-o să moară el cît sfîrcul simte 
De lapte plin, mai plin ca Nilul chiar 
De ape... Haide, suge înainte, 


Bătrîn nefericit, un pur nectar 
Cum însuşi raiul sfînt nu-ţi poate da în dar! 


CLI 

Străvechea Căii Laptelui poveste 

Nu are-n tîlcul ei mai blîndă rază,; 

O constelație mai dulce este 

Şi Firea-n ea triumful stă să-şi vază, 

Mai mult ca-n stelele ce scînteiază 

Pe cerul vast... O, fiică minunată, 

Un strop nu pierzi — şi se înapoiază 

Pur lapte la izvor, hrănind un tată, 

Cum sufletul, din trup, în Univers o dată. 


CLII 

Ci haidem spre-al lui Hadrian morman, 
Ce-i după piramida egipteană 

O copie — şi el s-a dus taman 

La Nil, să şi-o aleagă pe sprinceană. 
L-a pus pe-artist împărăteasca toană 
La trudă pentru uriaşi, în silă, 

Să-şi aiba loc de veci ţărîna-i vană. 
Se-ntreabă-un filozof, zîmbind cu milă, 
La ce bun s-a durat hidoasa lui movilă? 


CLIII 

Dar iată Domul vast pe lingă care 
Chilie-i al Dianei templu-ales ; 

Lui Christ zidit e,-n locul undc-şi are 
Mormînt martirul lui... Eu, la Efes, 
Văzut-am cum şacali, hiene,-ades, 

La umbra templului Dianei vin, 

În plin deşert... Văzut-am, recules, 

Al Sfintei Sofia altar divin 

Şi turnu-i daurit spurcat de-un muezin,— 


CLIV 

Dar printre temple vechi şi noi biserici, 
Nimic nu-ţi poate fi asemeni ţie, 

Sfînt monument, unde cinstiţii clerici 

ÎI proslăvesc pe Domnul din Tărie; 

De cînd a părăsit pentru vecie 

Sionul cel ales, au ce zidire 

Mai vrednică-i de el, cînd măreție, 
Putere, frumuseţe peste fire 

Doar tu le-ai îmbinat în sacră strălucire? 


CLV 
De intri, măreţia-i nu te-apasă, 
Caci geniul acestui loc îţi creşte 


Un suflet colosal, ce-şi află casă 

Doar în sălaşul vast unde, fireşte, 
Crezi nemurirea că se pregăteşte. 

De socotit eşti vrednic şi cucernic, 
Vedea-vei Dumnezeu cum te primeşte 
Ca-n templul ce-i Credinței vistiernic, 
Nenimicit fiind de Cel Atotputernic. 


CLVI 

Paşind, vezi eleganta catedrală 

Tot mai imensă cum, pe Alpi în sus, 
Tot mai departe-ţi pare-a crestei fală. 
Însă imensitatea-i s-a compus . 
Armonică... De marmuri oşti sedus, 
De sfeşnice de aur şi tablouri, 

Precum cupola ei cupole nu-s; 

N-au nici castelele de pe platouri, 

Caci are temelii, aceasta, printre nouri! 


CLVII 

Cu ochiul cum n-o poţi cuprinde toată, 
Contemplă-i părțile-alcătuitoare, 

Căci cum oceanul țărmuri mii ţi-arată, 
Şi ea în mii de chipuri îţi apare. 
Detaliile unice-n splendoare 

Le ţine minte-ntîi şi-ntîi de toate, 

Ca, în sfîrşit, superba ci grandoare 

în toată strălucirea să se-arate 

Privirii ce, altfel, cuprinde tot nu poate, 


CLVIII 

Căci slab tu prin virtuțile trupeşti, 

Treptat prinzi vastul tot — şi n-ai cuvinte 
Pentru adînci simţiri dumnezeieşti; 
Şi-aici, în faţa catedralei sfinte, 

Te simţi prea mic prin suflet şi prin minte, 
Cît sufletul nu-ţi creşte-n ritm cu fala 
Zidirii, şi nălţat curînd se simte, 

Prin contemplaţie, la ideala 

Mărire ce, prin tot, inspiră catedrala. 


CLIX 

Iluminat, de te opreşti o clipă, 

Guşti nu numai plăcerile minunii, 
Nu faci doar de-adoraţie risipă, 
N-admiri doar claritatea viziunii 
Maeştrilor care-şi întrec străbunii 
Prin artă... Al Sublimului tezaur 
E-aici — e-aici izvorul rugăciunii; 
Te-mbogăţeşti pe-al său nisip de aur 


Şi afli ce minuni concepe-un geniu faur. 


CLX 

Ci pe Laocoon la Vatican 

Priveşte-l... E prin suferinţi sfinţit; 

A tatălui iubire şi alean, 

Cum şi răbdarea lui de neclintit 

Se împletesc... Dar luptă-n van, strivit 
De-a şarpelui inele-nveninate, 

Ce se tot strîng şi stâng, neistovit 
Crescîndu-i chinul... Un suspin mai scoate. 
Şi sufletul şi-l dă... Să lupte nu mai poate. 


CLXI 

Ci iată-l pe-un arcaş ce greş n-a dat, 
Zeu al luminii, vieţii, poeziei , 

Un soare-n chip de om, străluminat 
De aura izbînzii bătăliei. 
Răzbunătoarea lui săgeată vie-i 

De nemurirea lui în sprinten zbor. 

în ochi şi-n nări dispreţ sublim învie-i, 
De-apare mîndru, falnic tuturor, 

încît îl recunoşti ca zeu nemuritor. 


CLXII 

Dar formele-i sînt via, vis de iubire 

Al unei nimfe solitare, goale, 

Dorindu-şi un nemuritor drept mire — 
Un vis al frumuseţii ideale, 

Din clipe cînd fiinţe ireale, 

Nemuritoare plăsmuim în ghid, 

Făpturi în zbor din sferele astrale, 

Ca raze ale nemuririi, vrînd 

Să le vedem în zei schimbîndu-se curînd. 


CLXIII 

De-i drept că Prometeu răpi scînteia, 
Sădind-o-n om, ea zeilor plătită 

Le-a fost în marmură după aceea. 

De muritoare mîini de-i făurită, 

Un duh nemuritor în ea palpită, 

De-a socotit-o sacră însuşi Timpul, 

Ci n-a fost de aripa lui clintită 

Şi în statuie viu e încă nimbul 

De foc de care-a fost prădat cîndva Olimpul. 


CLXIV 
...Dar peregrinul meu, cîntat de vers, 
Ce muza-mi însoțea, pe unde este? 


Pe nicăieri el oare n-a mai mers 

Şi punct aşteaptă lunga mea poveste? 
S-au dus vedenii, rătăciri, tempeste, 

Dar de n-a fost pribeag imaginar, 

Şi suferea ca alţii — fără vesto 
Dispară-n lumea fără de hotar, 

Uitat de toţi, intrînd într-un neant primar, 


CLXV 

Ce-n umbre schimbă viaţă şi substanţe. 
Tot ce Natura pus-a-n oameni vii, 

Liman lipsit de gînduri, vreri, speranţe, 
Universală beznă cu stafu... 

Un nor stă între noi şi toate, şi 

Chiar Gloria cu raza-i de-l pătrunde, 
Mihnită-i raza ei dintru vecii, 

Mai tristă decît nopţile afunde, 

Căci ne-amăgeşte ea privirea înspre unde 


CLXVI 

Domneşte Hăul, ca s-aflăm din vreme 
Ce-om fi şi noi în beznele funebre. 

Şi Gloria, aii, stă să ne mai cheme, 

Şi numele ni le visăm celebre 

Cînd le-o-nghiţi Uitarea în tenebre! 

Van gînd consolator! Dorinţi nătînge! 
Aceiaşi n-om ieşi din hăuri negre! 
Povara unei vieţi au nu ne frînge 

Destul, din inimă iscînd sudori de sange? 


CLĂVII 

Dar linişte! Din hău aud o larmă, 

Un murmur surd, un murmur de departe, 
Cum iscă un popor la ceas de-alarmă, 
Atunci cînd Soarta l-a rănit de moarte. 
Pămiîntul geme şi,-n genuni iar sparte 
Fantome noi apar... Una-i regină, 
Coroană chiar de nu mai stă să poarte. 
Frumoasă, pală, de tristeţe plină, 

în van la sînul ci un pruncuşor alină. 


CLĂVIII 

O, unde eşti, vlăstar de falnici regi ? 
Speranţa multor naţii e zdrobită! 

Tu, moarte cruntă, nu puteai s-alegi 
Pe una mai de rînd, mai neiubită? 

La miez de noapte, mamă de-o clipită, 
Cînd mai gemeai în zvîrcoliri natale, 
Te-a secerat cu coasa ei cumplită, 

Şi zeci de insule imperiale 


Nefericirea grea o întîlniră-n cale! 


CLXIX 

Țăranca naşte — ea nu moare însă, 

Iar tu te-ai stins iubită, încît chiar 

De hulitori de regi vei fi deplînsă. 

Ne pierdem sfîntul libertății har, 

Căci rugi ea-ti înălţase pe altar, 

Din curcubeul ei ţesîndu-ţi nimb... 

Iar tu, biet prinţ, lovit de greu amar, 
Zadarnic soţul ei ai fost scurt timp, 

Căci pruncul tău şi ea stau în cernitul limb! 


CLXX 

Ţi-a fost veşmîntul de nuntire doliu, 

Şi mort ţi-e al nuntirii fruct — şi-i moartă 
Ea, tuturor mîndrie şi orgoliu, 

Cu păr de aur — dulcea ta consoartă! 
I-ncredinţam a vieţii noastre soartă, 

Şi chiar îl mai visăm pe prințişor 

Că a monarhilor coroană poartă... 

Ca steaua îndrăgită de păstor 

Era — însă s-a stins precum un meteor! 


CLXXI 

Vai nouă — şi nu ei! Ea doarme lin... 

Ce-o aştepta? Nesigura iubire 

A plebei, sfaturi ascunzînd venin, 
Minciuni, fățărnicie, linguşire, 

Oracole de veacuri amăgire 

Pentru urechi regeşti, pînă poporul 

Regi mătură în grea tălazuire! 

Ciudat destin, punînd stăpînitorul 

Pe-un taler —pe cellalt, căderea si omorul ! 


CLXXII 

Avea şi ea aceeaşi soartă poate... 

Dar inima mi crede! Preafrumoasă 

Si plină de firească bunătate, 

Ea, de curind şi mamă, şi mireasă, 

O, cit ele singuri şi pustii ne lasă, 

De la augustu-i soţ, la om de rînd! 

Ah, ne-a cutremurat a morţii coasă, 
într-un electric lanţ încătuşind 

Pe cei ce te iubeau ca pe un înger blînd! 


CLXXIII 

Ci iată lacul Nemi , între dealuri 
Impădurite, încît cruntul vînt, 

Ce smulge arbori şi stârneşte valuri, 


Dînd spumelor spre cer cumplit avânt, 
Nu-i turbură oglinzile, ce-i sînt 

Reci, limpezi precum urile mocnite, 
Ce nu-şi arată negrul lor frămînt. 

I-s ca un şarpe apele-adonnite, 

în ele însele din veci încolăcite. 


CLXXIV 

Albano -i curge către vale.-aproape, 

Şi Tibrul, spre mediterane spaţii, 

Ce scaldă Latiumu -n val de ape. 
De-aici „Cînt armele şi pe bărbaţii..." 
Dură imperiile şi-mpăraţii. 

Pe-aici căta şi Cicero hodină, 

Să scape vrînd de larmă şi ovaţii, 

Iar lîngă munţii ce de cer se-anină, 
Unde-s sabinii,-un bard obişnuia să vină 


CLXXV 

Dar am uitat că pelerinul meu 

La templu a ajuns — şi bun rămas 

îi spun, fiind la cap de drum şi eu. 
Mediterana însă încă-un ceas 

S-o contemplăm — şi, mai făcînd popas 
Pe Munții-Albani, să admirăm se cade 
Tot marea ce de tineri ne-a atras 

Din Calpe să pornim spre unde roade 
Greu Pontul Euxin în ţărmuri Symplegade 


CLXXVI 

Ani lungi, dar, vai, puțini s-au scurs de cînd 
Îmi şi-al meu Harold hoinărim avan. 

Am plîns şi-am suferit din cînd în cînd, 

Dar parcă stînd pe loc, munciţi de-alcan. 

Ci totuşi, drumul nu ne-a fost în van, 

Cilu ne-am primit răsplata chiar aice; 

Am renăscut sub cerul diafan; 

Pe mări şi pe uscat am fost ferice, 

Cit oameni nu aflam, plăcerea să ne-o strica. 


CLXĂVII 

O, de-aş avea-n deşert sălaş, alături 
De-un suflet drag şi plin de frăgezime, 
Şi gîndul despre oameni dînd în lături, 
Pe ea doar s-o iubesc, urînd pe nime 
Voi, elemente, ce simţiri sublime 
Stârniţi în mine, spirite alese 

Nu pot afla şi eu sub orice clime? 
Dar, vai, chiar de există,-s nenţelese 
Şi nu intră cu noi în vorbă prea adese 


CLXXVIII 

Plăcere-i o pădure necălcată, 

Şi-in țărm pustiu e vrajă — şi e lume 

în loc de om nestrăbătut vreodată; 

E muzică-n vuindul val în spume; 

Iubind Natura, mai putin drag nu-mi c 

Nici omul; din ce-am fost, ori sînt, cu Firea 
De vorbă stînd, eu îmi doresc, anume, 

Cu Universul să-mi unesc simţirea, 
Spunînd nici totul, nici tăcînd de tot trăirea, 


CLXXIX 

Tălăzuieşte-adînc ocean de-azur! 

O, mii de flote îţi plutesc pe val, 

Dar omul, care strică totu-n jur, 

Nimic nu-ţi strică dincolo de mal. 

Nu omul ţie — tu-i eşti lui fatal, 

Căci el o umbră doar pe apa ta e 

Şi supt e de adîncul abisal, 

Uitat ca stropul nensemnat de ploaie, 
Fără sicriu, nici popi şi nici cernite straie. 


CLXXX 

Nu-ţi lasă urme-n val... Nici şesul tău 
Nu-i prada lui — căci te răscoli cumplit 
ŞI-I scuturi ori îl sorbi în fund dehău. 
El — laş — pămîntul de l-a pîngărit, 
Tu-l zvîrli spre nori pe valul răzvrătit, 
Ori pe o plaje, ori în vreun fiord, 

în loc unde speranţe şi-a zidit, 

Aproape foarte de rîvnitul port... 

Şi-aşa este firesc... Acolo zacă, mort! 


CLXXXI 

Te joci cu tunuri ce sparg ziduri groase, 
Sfărmînd cetăţi şi speriind popoare 

Şi regilor le bagă spaima-n oase; 
Leviathani din lemnul cel mai tare, 
Ce-l fac cică stăpîn pe-ntinsa mare 

Pe om — în valul tău ca fulgu-s doar, 
Căci s-au topit în apriga-ţi viitoare 
Orgoliul Armadei , temerar, 

Ori resturile ce-au rămas la Trafalgar. 


CLXXXII 

Pe ţărmul tău imperii înfloriră. 
Cartagina, Atena, Roma, dar, 
Cînd Timpul ori barbari le năruiră, 


Tu ai rămas, ocean, la fel de clar. 
Obrazul tău nu arc-un rid măcar; 
Cînd state-au fost sortite pustiirii, 

La fel vuieşte valul tău amar, 

încît apururi ochii noştri miri-i 
C-araţi ca-n cea dinţii clipită a Zidirii! 


CLXXXIII 

Oglindă eşti pentru-al Tăriei Domn, 

Ce chipu-şi vede în furtuni... Eşti lin 

Ori răscolit, apururi fără somn... 

La Tropic, fierbi... La Pol, de gheţuri plin, 
Eşti trenul Nevăzutului divin 

Şi a Eternităţii-ntruchipare. 

Nemăsurat şi ascultat deplin, 

De monştri-i hula ta zămislitoare; 

Eşti singur, nepătruns, din veci fără hotare. 


CLXXXIV 

Ocean imens! De prunc tu mi-ai fost scump! 
Tînjeam să-ti joc pe piept cu valu-n spume, 
Brizanţii tăi de ţărmuri cînd se rump; 
N-aveam plăcere mai de pret, pe lume; 

Cînd valurile nu ştiau de glume, 

Chiar frica îmi stîrnea plăceri, duium, 

Copil al tău simţindu-mă, anume, 

Şi mîngîindu-ţi coama albă cum, 

Ocean nemărginit, ţi-o mîngîi şi acum! 


CLXXXV 

Sfirşit-am truda... Vocea mea răsună, 
Stîrnind ecouri, cea din urmă oară. 

Se stinge-un vis prea lung cîntat pe strună 
Ca torţele ce bezna-mi luminară. 

Ce-i scris, e scris... Nu-s ca odinioară, 

Să pot cu rimele să mă mai Joc. 

Imaginile zboru-şi încetară, 

Şi simt cum, sub al vîrstei greu breloc, 
Mocneşte tot mai stins lăuntricul meu foc. 


CLXXXVI 

Adio! E-un cuvînt ce întristează! 

Vă zic adio totuşi celor care 

Eroul mi-aţi urmat, cu mintea trează, 

Şi în această ultimă-ncercare. 

Măcar o amintire oarecare 

Dacă-i păstraţi — o, n-a rupt în zadar 
Atîtea încălțări prin lumea mare 

Rămînă el cu-al său destin amar, 

Iar voi— cu-nvăţături din ce-a păţit măcar! 


